ശവസംസ്കാരത്തിന് എത്തിച്ചേർന്നത് വൻജനക്കൂട്ടം.റോഡ് നിറഞ്ഞ് ആദരാഞ്ജലികൾ അർപ്പിച്ചുകൊണ്ട് കൊണ്ടുള്ള ബാനറുകൾ ബാഡ്ജ് മേളത്തിന് അകമ്പടിയോടെ അന്ത്യ വിലാപയാത്ര ഏതെങ്കിലും സെലിബ്രിറ്റികൾ രാഷ്ട്രീയനേതാക്കളുടെയോ മറ്റു പ്രമുഖരുടെ യോ സംസ്കാരം ചടങ്ങല്ല. കർണാടക ബെല്ലാരിയിലെ guggul നഗരത്തിൽ ഭിക്ഷ യാചിച്ചിരുന്ന ഉച്ച ഭാസി എന്ന ഭാസിയുടെ മരണാനന്തര ചടങ്ങിൽ ആണ് വൻജനാവലി പങ്കെടുത്തത്. 45കാരനായ ബസവ ബസ് ഇടിച്ചതിനെ തുടർന്ന് കഴിഞ്ഞ ശനിയാഴ്ചയാണ് മരണപ്പെട്ടത്.\nഞായറാഴ്ചയായിരുന്നു അന്തിമ സംസ്കാരം ചടങ്ങുകൾ. കതകിൽ നഗരത്തിലെ ജനങ്ങൾക്ക് ഏറെ പ്രിയപ്പെട്ടവനായിരുന്നു ഈ ഭിക്ഷക്കാരൻ. ബസവ ഭിക്ഷ നൽകുന്നതിലൂടെ ഭാഗ്യം കൈ വരുമെന്ന വിശ്വാസം ഇവിടെ പ്രചാരത്തിലുണ്ടായിരുന്നു. Basava ആളുകളെ അപ്പാച്ചി എന്നായിരുന്നു സംബോധന ചെയ്തിരുന്നത്. എത്ര രൂപ വെച്ച് നൽകിയാലും ഒരു രൂപ മാത്രം സ്വീകരിച്ച് ബാക്കി തിരികെ നൽകുമെന്നായിരുന്നു നാട്ടുകാർ പറയുന്നത്.\nഇദ്ദേഹത്തിന് ഭിക്ഷ കൊടുക്കുന്നത് വളരെയധികം ഭാഗ്യം കൈവരിക്കുന്നു എന്നൊരു പ്രചരണം ഇവിടെ നടന്നിരുന്നു അയാൾക്ക് വിച്ച് എത്ര രൂപ നല്കിയാലും അയാൾ ആകെ ഒരു രൂപ മാത്രമേ എടുക്കുകയുള്ളൂ ബാക്കി തുക തിരികെ നൽകുകയും ചെയ്തിരുന്നു. അതുകൊണ്ടുതന്നെ ഇയാളുടെ ഭിക്ഷാടനം വളരെയധികം പ്രാധാന്യം നിറഞ്ഞ ഒന്നായിരുന്നു.\nഇയാളുടെ മരണ സംസ്കാരചടങ്ങിൽ നിരവധി ആളുകളാണ് പങ്കെടുത്തത്. സിനിമാ നടന്മാരുടെയും അല്ലെങ്കിൽ രാഷ്ട്രീയക്കാരുടെയും സംസ്കാര ചടങ്ങിൽ പങ്കെടുക്കുന്ന അത്ര ആളുകൾ ഉള്ളതിനേക്കാൾ കൂടുതൽ ആളുകൾ ഈ പിച്ചക്കാരൻ മരണസംസ്കാരം ചടങ്ങിൽ പങ്കെടുത്തിരുന്നു. തുടർന്ന് അറിയാൻ വീഡിയോ മുഴുവനായി കാണുക.


ദളിതനായ നായകനും വില്ലനായ ബ്രാഹ്മണനും: നായക പ്രതിനായക സങ്കല്‍പ്പങ്ങളെ കടപ്പുഴക്കി പുഴു: കുറിപ്പ് - മലയാളം ന്യൂസ് പോർട്ടൽ\nHomeFilm Newsദളിതനായ നായകനും വില്ലനായ ബ്രാഹ്മണനും: നായക പ്രതിനായക സങ്കല്‍പ്പങ്ങളെ കടപ്പുഴക്കി പുഴു: കുറിപ്പ്\nമലയാള സിനിമയില് അത്ഭുതങ്ങള് സൃഷ്ടിച്ച മഹാനടന് മമ്മൂട്ടിയുടെ മറ്റൊരു പകര്‍ന്നാട്ടത്തിന് വേദി ആവുകയാണ് പുഴു എന്ന പുതിയ ചിത്രം. പാര്‍വ്വതി തിരുവോത്ത് നായിക ആകുന്ന ചിത്രം ഒ ടി ടിയില് പ്രദര്‍ശനം തുടരവെ, ചിത്രത്തിന്റെ പല തലങ്ങളെക്കുറിച്ചും വൈകാരികമായ കുറിപ്പുമായി നിരവധി പേരാണ് രംഗത്തെത്തുന്നത്. ഇപ്പോഴിതാ, ഭക്തി മൂത്ത് ഭ്രാന്തായവന് എന്ന ഫെയ്സ്ബുക്ക് പ്രൊഫൈലില് പ്രത്യക്ഷപ്പെട്ട കുറിപ്പ് സമൂഹ മാധ്യമങ്ങളില് വൈറലാവുകയാണ്.\nനായകന്, ഇരു നിറത്തില് ചുരുളന് മുടിയുള്ള കണ്ടാല് തനി ദ്രവീഡിയനായ കുട്ടപ്പന് എന്ന ദളിതനായ നാടക നടന് !\nവില്ലന്, വെളുത്ത് ചുവന്ന് തുടുത്ത് ആകാരവടിവുള്ള പൂണൂലിട്ട് കണ്ടാല് ഒരു ആര്യന്റെ ശരീര ഭാഷയുള്ള അധികാരത്തിന്റെ ഭാഗമായി നില്‍ക്കുന്ന ബ്രാഹ്മണന്.\nമലയാള സിനിമ പുതിയ പാതയിലാണ്. നായക പ്രതിനായക സങ്കല്‍പങ്ങള് കടപുഴകുകയാണെന്ന് പോസ്റ്റില് ചൂണ്ടിക്കാട്ടുന്നു. സിനിമയുടെ തുടക്കം നാടകത്തിന്റെ അന്തരീക്ഷത്തിലാക്കിയത് സംവിധാന മികവാണ്. ഇരുളും വെളിച്ചവും, ശബ്ദവും നിശബ്ദതയും, കയറിയിറങ്ങുന്ന അരങ്ങിന്റെ ശ്രദ്ധയില് നിന്നും പുഴു അരിച്ചരിച്ച് കയറുകയാണ്. ഒരു പക്ഷേ പുഴു അരിക്കുമ്പോഴാകും ശരീരം ഏറ്റവും കൂടുതല് സെന്‍സിറ്റീവ് ആകുന്നത്. ബോധം കുറെ കൂടി ജാഗ്രതയിലാകുന്നത്.\nഇന്ത്യന് സിനിമയുടെ ഇതിഹാസ നടന് മമ്മുട്ടിയോട് അങ്ങേയറ്റത്തെ സ്നേഹവും ബഹുമാനവും തോന്നുന്നു. അഭിനയത്തിന്റെ കാര്യത്തില് എന്നേ തെളിയിക്കപ്പെട്ട അദ്ദേഹത്തിന് ഈ വേഷം വേണ്ടെന്നു വെച്ചാലും ഒന്നും നഷ്ടപ്പെടാനുണ്ടായിരുന്നില്ല ! മറിച്ച് രത്തീനക്കും ഹര്‍ഷാദിനും കൂടെ അഭിനയിച്ച അപ്പുണ്ണി ശശിക്കും പാര്‍വ്വതിക്കും അതിലുപരി ഈ സിനിമ മുന്നോട്ട് വെക്കുന്ന രാഷ്ട്രീയത്തിനും അതൊരു നഷ്ടമാകുമായിരുന്നു.\nകേരളത്തിന്റെ പൊതുവെ ശാന്തമെന്ന് തോന്നുന്ന സാമൂഹികാവസ്ഥ എത്രത്തോളം അശാന്തമാണെന്ന് ഈ ചിത്രം പറയുന്നുണ്ട് ! നാടകീയതയിലൂടെ കാണികളുടെ ശ്രദ്ധ കയ്യിലെടുത്ത പുഴു ചില സമയങ്ങളില് നമ്മുടെ ശരീരവും വിട്ട് ഇഴയുന്നുണ്ട്. അവസാനം വിഷയങ്ങളുടെ ബാഹുല്യം സിനിമയുടെ രസച്ചരടിനെ പൊട്ടിക്കുന്നുമുണ്ട്. എന്നിരുന്നാല് പോലും ഈ സിനിമ മികച്ച ഒരുദ്യമമാണ്. മലയാളത്തിന്റെ ഒരു കാലഘട്ടത്തിന്റെ തുടക്കത്തെ ഈ സിനിമ അടയാളപ്പെടുത്തും.\nപാര്‍വതി തിരുവോത്തിന് കാര്യമായി ഒന്നും ചെയ്യാനുണ്ടായിരുന്നില്ല. ചെറിയ സമയത്തിലാണെങ്കിലും ഇന്ദ്രന്‍സും കുഞ്ചനും അവതരിപ്പിച്ച വേഷങ്ങള് സിനിമ കഴിഞ്ഞാലും കൂടെ പോരും. ചുരുക്കത്തില് ഒന്നുകൂടെ ശ്രദ്ധിച്ചിരുന്നെങ്കില് അതി ഗംഭീരമാക്കായിരുന്ന ഒരു നല്ല സാമൂഹ്യ ദര്‍പ്പണ്ണമാണ് പുഴു.\nനമുക്കുള്ളത് മറ്റുള്ളവര്‍ക്ക് കൊടുക്കുന്നതില് തെറ്റില്ല! പക്ഷേ മറ്റുള്ളവര് തരുന്നത് നമ്മള് വാങ്ങരുത്. അച്ഛന് മകനോടു പറയുന്ന ഉപദേശമാണ്. ആയിരത്താണ്ടുകാലങ്ങളായി ബ്രാഹ്മണ്യം കാത്തുസൂക്ഷിച്ച ദുരഭിമാനം!\nദാനമായി നല്‍കാനേ പാടുള്ളൂ. പങ്കു വെക്കരുത് !\nകാലങ്ങളായി ദുരഭിമാന സ്വത്വ ബോധങ്ങളില് ബന്ധിതമായ സവര്‍ണ്ണബോധത്തിന് പുതിയ കാലഘട്ടത്തിന്റെ സ്വാതന്ത്ര്യ ബോധത്തെ ഉള്‍ക്കൊള്ളാനാവുന്നില്ല ! ആ സ്വത്വബോധത്തിന്റെ പ്രതീകമാണ് റിട്ടയേര്‍ട് ഐ പി എസ് ഓഫീസര്. ജീവന് കൊടുത്തും ജാതി പാരമ്പര്യം സംരക്ഷിക്കാന് തയ്യാറാകുന്ന അഭിമാനബോധം ഒരു തരം മനോരോഗമാണെന്ന് അവര് തിരിച്ചറിയുന്നില്ല! അവര് ചെയ്യുന്നത് അവരുടെ ശരിയാണ്.\nമമ്മൂട്ടി എന്ന അതുല്യ പ്രതിഭയുടെ സൂക്ഷ്മാഭിനയം അത്ഭുതപ്പെടുത്തുന്നതാണ്. അദ്ദേഹത്തിന്റെ നിശബ്ദമായ മുഖമാണ് പലപ്പോഴും ചിത്രത്തിന്റെ ഭീകരത. കണ്ണുകളിലൂടെ ഉള്ളില് പതിയിരിക്കുന്ന ഒരു ജാതിവെറിയനെ അദ്ദേഹം അവതരിപ്പിക്കുമ്പോള് മലയാളി പുതിയൊരു മമ്മൂട്ടിയെക്കൂടി അറിയുകയാണ്.


ഈജിപ്തില് പാര്‍ലമെന്റ് തിരഞ്ഞെടുപ്പ് ഏപ്രിലില്\nThursday 10th January 2013 10:26am\nമലപ്പുറം: മലപ്പുറം വിഷമദ്യ ദുരന്തത്തെക്കുറിച്ച് അന്വേഷിച്ച റിട്ടയേര്‍ഡ് ജില്ലാ ജഡ്ജി എം. രാജേന്ദ്രന്‍നായര് അധ്യക്ഷനായ കമ്മീഷന് മുഖ്യമന്ത്രി ഉമ്മന്‍ചാണ്ടിക്ക് റിപ്പോര്‍ട്ട് സമര്‍പ്പിച്ചു.\nദുരന്തത്തില് എക്‌സൈസ് വകുപ്പിനു ഗുരുതര വീഴ്ച പറ്റിയെന്ന് അന്വേഷണ കമ്മിഷന് റിപ്പോര്‍ട്ടില് വ്യക്തമാക്കുന്നുണ്ട്. വിഷക്കള്ള് വില്‍ക്കുന്നതായുള്ള ഇന്റലിജന്‍സ് റിപ്പോര്‍ട്ട് അവഗണിച്ചതാണ് ദുരന്തമുണ്ടാകാന് പ്രധാനകാരണം. ദുരന്തത്തില് രാഷ്ട്രീയ അട്ടിമറിയില്ലെന്നും കള്ളുഷാപ്പുകളുടെ പ്രവര്‍ത്തനം ബിനാമികളുടെ നിയന്ത്രണത്തിലാണെന്നും റിപ്പോര്‍ട്ടില് പറയുന്നു.\n2010 സെപ്റ്റംബറില് മലപ്പുറം, തിരൂര്, കുറ്റിപ്പുറം, കാളിക്കാവ് മേഖലകളിലെ ഷാപ്പുകളിലാണ് ദുരന്തം ഉണ്ടായത്. ബിനാമികളുടെ നിയന്ത്രണത്തിലാണ് കള്ളുഷാപ്പുകളെന്ന് 2010 ഓഗസ്റ്റ് 20ന് ഇന്റ്റലിജന്‍സ് റിപ്പോര്‍ട്ട് ഉണ്ടായിരുന്നു. എന്നാല് നടപടികളൊന്നും ഉണ്ടായില്ല.\nഅങ്കമാലിയിലെ ഒരു സ്ഥാപനം കോയമ്പത്തൂരില് നിന്നും കൊണ്ടുവന്ന പെയിന്റ് നിര്‍മാണത്തില് ഉപയോഗിക്കുന്ന സ്പിരിറ്റ് ബിനാമികള് ഷാപ്പുകളില് വില്‍ക്കുകയായിരുന്നു.\nപെയിന്റ് കമ്പനിക്ക് അനുവദിച്ച 20 ബാരല് സ്പിരിറ്റില് ഒന്‍പത് ബാരല് കേടായിരുന്നു. കേടായ സ്പിരിറ്റാണ് കള്ളുഷാപ്പില് ഉപയോഗിച്ചത്. അമിതലാഭത്തിനായി രാസപദാര്‍ഥങ്ങളും കലര്‍ത്തി.\nവ്യവസ്ഥകള് പാലിക്കാതെയാണ് പല കള്ളുഷാപ്പുകള്‍ക്കും ലൈസന്‍സ് നല്‍കിയത്. കരാറുകാരില് ചിലര് ബിനാമി സമ്പ്രദായത്തില് ഷാപ്പുകള് നടത്തുകയായിരുന്നു.\nനിര്‍ധനരായ തൊഴിലാളികളെ ഉപയോഗിച്ചു ലൈസന്‍സ് കൈക്കലാക്കിയവരുമുണ്ട്. ഇതിനെല്ലാം എക്‌സൈസ് ഉദ്യോഗസ്ഥരുടെ ഒത്താശ ഉണ്ടായിരുന്നുവെന്നാണു റിപ്പോര്‍ട്ടില് പറയുന്നുണ്ട്.\nവീര്യം കൂടിയ കള്ള് വിറ്റതാണ് ദുരന്തത്തിന് കാരണമെന്ന് വാദത്തില് കഴമ്പില്ലെന്നും സംഭവത്തില് കുറ്റക്കാരായ ഉദ്യോഗസ്ഥര്‍ക്കെതിരെ നടപടി എടുക്കണമെന്നും റിപ്പോര്‍ട്ട് ആവശ്യപ്പെടുന്നു. എക്‌സൈസിന്റെ അറിവോടെയായിരുന്നു ബിനാമികളുടെ പ്രവര്‍ത്തനമെന്ന് റിപ്പോര്‍ട്ട് ചൂണ്ടിക്കാട്ടുന്നു.\nറിപ്പോര്‍ട്ടില് തൊഴിലാളികളെ ഷാപ്പ് ഏല്‍പിക്കുകയോ സര്‍ക്കാര് നേരിട്ട് നടത്തുകയോ ചെയ്യണമെന്ന് നിര്‍ദേശിക്കുന്നുണ്ട്.\nബിനാമികളെ ഉപയോഗിച്ച് കള്ളുഷാപ്പ് നടത്തുന്ന സാഹചര്യം ഒഴിവാക്കണമെന്ന് അന്വേഷണ കമ്മിഷന് റിപ്പോര്‍ട്ടില് നിര്‍ദേശിച്ചിട്ടുണ്ട്. നേരത്തെ നടപടി നേരിട്ട രണ്ട് ഉദ്യോഗസ്ഥര് കുറ്റക്കാരല്ലെന്നും കണ്ടെത്തി.\nമദ്യദുരന്തത്തില് മരണപ്പെട്ടവരുടെ കുടുംബത്തില് ഒരാള്‍ക്കെങ്കിലും സര്‍ക്കാര് ജോലി നല്‍കണം തുടങ്ങിയ നിര്‍ദേശങ്ങളുടെ കമ്മീഷന് സര്‍ക്കാറിന് സമര്‍പ്പിച്ച റിപ്പോര്‍ട്ടില് ഉണ്ട്.\nഓരോ കള്ളുഷാപ്പിന്റേയും പരിധിയില് ചുരുങ്ങിയത് 50 തെങ്ങുകളെങ്കിലും ലഭ്യമാക്കേണ്ടതാണ്. ഒരാളുടെ കൈവശം വയ്ക്കാവുന്ന മദ്യത്തിന്റെ അളവ് ഒരു ലിറ്ററായി നിജപ്പെടുത്തിയാല് മദ്യത്തിന്റെ പുനര്‍വില്‍പ്പന തടയാന് കഴിയുന്നതാണ്.\nനീരയുടെ ഉത്പാദനവും വിപണനവും പ്രോത്സാഹിപ്പിക്കേണ്ടതാണ്. എക്‌സൈസ് ഓഫീസുകള് നവീകരിക്കേണ്ടതും എക്‌സൈസ് ഓഫീസുകളിലേക്ക് ആവശ്യമുള്ള വാഹനങ്ങള് എത്തിച്ചുകൊടുക്കേണ്ടതുമാണ് തുടങ്ങിയ നിര്‍ദേശങ്ങളും മുന്നോട്ട് വെയ്ക്കുന്നുണ്ട്.\nമായംചേര്‍ത്ത കള്ളുകുടിച്ച് 26 പേര് മരിക്കുകയും എട്ടുപേര്‍ക്കു കാഴ്ച നഷ്ടപ്പെടുകയും ചെയ്തതിനെ തുടര്‍ന്നാണ് സര്‍ക്കാര് അന്വേഷണ കമ്മിഷനെ നിയമിച്ചത്.\nഎക്‌സൈസ് ഉദ്യോഗസ്ഥരുടെ പിടിപ്പുകേടാണ് ദുരന്തത്തിനിടയാക്കിയതെന്ന് വ്യക്തമാക്കുന്നതായിരുന്നു സാക്ഷിമൊഴികളില് ഏറെയും. 436 സാക്ഷികളുടെ മൊഴി കമ്മിഷന് രേഖപ്പെടുത്തി. 189 രേഖകള് തെളിവായി പരിശോധിച്ചു.\nMalappuram Liquor Tragedy\nസംസ്ഥാനത്ത് വ്യാജമദ്യ ദുരന്ത സാധ്യത; റെഡ് അലര്‍ട്ട് പ്രഖ്യാപിച്ചു\nWednesday 27th April 2016 5:27pm


ഖത്തറിന് എണ്ണയിതര മേഖലയില് 61 ശതമാനം വളര്‍ച്ച; 2026-ഓടെ എല്.എന്.ജി ഉത്പാദനം 40 ശതമാനം വര്‍ധനവിലേക്ക്: ശൈഖ് തമീം - Middle East Chandrika Qatar\nby Web Desk June 22, 2021, 11:02 am0Votes\nദോഹ: നോര്‍ത്ത് ഫീല്‍ഡില് വാതക ഉല്‍പാദനം വര്‍ധിപ്പിക്കുന്നതിനുള്ള പദ്ധതി പുരോഗമിക്കുകയാണെന്നും 2026ഓടെ ദ്രവീകൃത പ്രകൃതിവാതക ( എല്.എന്.ജി) ഉല്‍പാദനം 40 ശതമാനം വര്‍ധിപ്പിക്കാനാകുമെന്നാണ് പ്രതീക്ഷിക്കുന്നതെന്നും ഖത്തര് അമീര് ശൈഖ് തമീം ബിന് ഹമദ് അല്‍താനി. പ്രഥമ ഖത്തര് സാമ്പത്തിക ഫോറത്തില് സംസാരിക്കവെയാണ് അമീര് ഇക്കാര്യം ചൂണ്ടിക്കാട്ടിയത്.\nപരിസ്ഥിതി മലിനീകരണം കുറക്കുന്നതും കുറവ് കാര്‍ബണ് പുറന്തള്ളപ്പെടുന്നതുമായ പ്രകൃതി വാതകമാണ് ഉല്‍പാദിപ്പിക്കുന്നതും കയറ്റുമതി ചെയ്യുന്നതും. എന്നാല് ഹരിത, സുസ്ഥിര, സമാന്തര ഊര്‍ജ സ്രോതസ്സുകള്‍ക്കായുള്ള ഗവേഷണം പുരോഗമിക്കുകയാണെന്നും അമീര് പറഞ്ഞു.\nകോവിഡിനാന്തരം അടുത്ത ഘട്ടത്തിലേക്കുള്ള തയ്യാറെടുപ്പുകളുടെ ഭാഗമായി സന്തുലിത സാമ്പത്തിക നയമാണ് ഖത്തര് മുന്നോട്ട് വെക്കുന്നത്. ഭാവി തലമുറയുടെ വളര്‍ച്ചക്കും വികാസത്തിനുമായിരിക്കും പലതരം വരുമാനങ്ങള് വിനിയോഗിക്കാന് കഴിയണം. അതിനാണ് വരുമാന സ്രോതസ്സുകള് വൈവിധ്യമാക്കുന്നതിനായി നീക്കങ്ങള് നടത്തുന്നത്. എണ്ണയിതര മേഖലയില് വലിയ പിന്തുണയാണ് നല്‍കുന്നത്.\n2020ലെ ജി ഡി പിയില് 61 ശതമാനത്തിലധികമാണ് ഇതില് നിന്നുള്ള സംഭാവന. കൂടുതല് വ്യാപാര സൗഹൃദാന്തരീക്ഷം സൃഷ്ടിക്കുന്നതിനും നിക്ഷേപം ആകര്‍ഷിക്കുന്നതിനുമായി നിയമനിര്‍മാണമടക്കമുള്ള നടപടികള് സ്വീകരിച്ചിട്ടുണ്ട് ഖത്തര്. സാമ്പത്തിക ക്രയവിക്രയങ്ങളില് ഖത്തറിനു പുറത്തുള്ള മൂലധനം, പൊതു-സ്വകാര്യ മേഖലകള് തമ്മിലുള്ള പങ്കാളിത്തം എന്നിവ ഏറെ പ്രാധാന്യമര്‍ഹിക്കുന്നു. ആരോഗ്യ മേഖലയിലേയും സാങ്കേതികവിദ്യയിലേയും പല തരം നവീന പദ്ധതികളും ഫ്രീസോണും ഇത്തരം പങ്കാളിത്തത്തിന്റെ ഭാഗമാണ്.\nഹമദ് രാജ്യാന്തര വിമാനത്താവളം, തുറമുഖം എന്നിവയുടെ വികസനം വളര്‍ച്ചക്ക് വന് മുതല്‍ക്കൂട്ടാകുമെന്നും അമീര് വിശദീകരിച്ചു. കോവിഡിനെത്തുടര്‍ന്ന് ആഗോള സാമ്പത്തിക മേഖലയെ ബാധിച്ച പ്രതിസന്ധി മറികടക്കാനുള്ള ആലോചനകളാണ് സാമ്പത്തിക്ഫോറത്തിന്റെ പ്രധാന ഉള്ളടക്കം. പൂര്‍ണമായും ഒണ്‍ലൈനായി സംഘടിപ്പിക്കുന്ന ത്രിദിന ഫോറത്തില് ബ്രിട്ടീഷ് പ്രധാനമന്ത്രി ബോറിസ് ജോണ്‍സണ് അടക്കമുള്ള പ്രമുഖ രാഷ്ട്രീയ നേതാക്കളും സാമ്പത്തിക വിദഗ്ധരും സംബന്ധിക്കുന്നു.\nPrevious article പേള് മോഡേണ് സ്‌കൂളിന് അല്‍മെഷാഫില് പുതിയ കെട്ടിടം\nNext article ഖത്തറില് സഊദിഅറേബ്യയുടെ പുതിയ അംബാസിഡര് ചുമതലയേറ്റു\nപേള് മോഡേണ് സ്‌കൂളിന് അല്‍മെഷാഫില് പുതിയ കെട്ടിടം\nഖത്തറില് സഊദിഅറേബ്യയുടെ പുതിയ അംബാസിഡര് ചുമതലയേറ്റു


ഞാനും മോഹൻലാലും തമ്മിലുള്ള സൗഹൃദം ഇപ്പോഴും സൂക്ഷിക്കുന്നത് ഈ ഒരൊറ്റ കാരണം കൊണ്ടാണ്; പ്രിയദർശൻ പറയുന്നു - മലയാളം ന്യൂസ് പോർട്ടൽ\nPosted on August 16, 2020, 12:53 PM\nമലയാള സിനിമയിലെ ദീർഘകാല സുഹൃത്തുക്കൾ ആണ് മോഹൻലാലും പ്രിയദർശനും, ഇരുവരും തമ്മിലുള്ള സുഹൃത്ത് ബന്ധത്തെ കുറിച്ച് എല്ലാവര്ക്കും അറിയാം. പ്രിയദര്‍ശനും മോഹന്‍ലാലും വഴി പിരിയാതെ ഒറ്റക്കെട്ടായി ഇന്നും ചേര്‍ന്ന് നിന്ന് സിനിമ എടുക്കുന്നുണ്ട്. പ്രിയദര്‍ശനും മോഹന്‍ലാലും വഴി പിരിയാതെ ഒറ്റക്കെട്ടായി ഇന്നും ചേര്‍ന്ന് നിന്ന് സിനിമ എടുക്കുന്നുണ്ട്. ഒരു അഭിമുഖത്തിൽ ആണ് പ്രിയദർശൻ ഈ കാര്യം തുറന്നു പറയുന്നത്.\nപ്രൊഫഷണലും ഫിനാന്‍ഷ്യലും തനിക്കും മോഹന്‍ലാലിനുമിടയില് ഒരു പ്രശ്നമായി വന്നിട്ടില്ലെന്നും, സിനിമയിലായാലും ജീവിതത്തിലായാലും ബന്ധത്തെ നശിപ്പിക്കാന് ശ്രമിക്കുന്നവര് എവിടെയും ഉണ്ടാകാമെന്നും പ്രിയൻ പറയുന്നു. പ്രിയ ദര്ശന്റെ വാക്കുകൾ ഇങ്ങനെ ‘സിനിമയിലായാലും ജീവിതത്തിലായാലും ബന്ധത്തെ നശിപ്പിക്കാന് ശ്രമിക്കുന്നവരുണ്ടാകും.\nഅങ്ങോട്ടും ഇങ്ങോട്ടും കുറ്റവും കുന്നായ്മകളും പറഞ്ഞു കൊടുക്കാന് മുതിരുന്നവര്. അത്തരം കാര്യങ്ങള്‍ക്ക് ചെവി കൊടുക്കാറില്ല. ഈഗോയ്ക്ക് രണ്ടു കാരണങ്ങളാകും പ്രധാനമായും ഉണ്ടാകുക. പ്രൊഫഷണലും ഫിനാന്‍ഷ്യലും ഇത് രണ്ടും ഞങ്ങള്‍ക്കിടയില് ഇതുവരെ പ്രശ്നമായി വന്നിട്ടില്ല. ഒരാളെ താഴ്ത്തികെട്ടാനായി മറ്റേയാള് ഒന്നും ചെയ്യില്ലെന്ന ഉറച്ച വിശ്വാസമാണ് സൗഹൃദത്തിന് പിന്നിലെ ശക്തി’.


അതുമിതും: ബൂലോക വൈറസ്\nരാവിലെ ഒരു കട്ടന് ചായയുമായി ബ്ലോഗിന്റെ താളുകള് മറിക്കാന് തുടങ്ങിയതാണ്. ഈയിടെയായി സമയക്കുറവു മൂലം എന്നിലെ വായനക്കാരന് സജീവമല്ല. ഇന്നെന്തായാലും കുറെ വായിച്ചിട്ട് തന്നെ കാര്യം. സ്ഥിരം വായനക്കാരനായ ഒരു സുഹൃത്ത് അയച്ചു തന്ന ഗൂഗിള് റീഡര് ലിസ്റ്റ്-ല് നിന്നും ലിന്കുകളില് നിന്നും തുടങ്ങി. എന്ത് പറയാന്. ഒരു ബ്ലോഗില് തുടങ്ങി, അതിന്റെ കമന്‍റ്-ലെ ലിങ്കുകളില് തൂങ്ങിയാടി അടുത്ത ബ്ലോഗ്-ല് ചാടി വായന തുടര്‍ന്നു കൊണ്ടേയിരുന്നു. എല്ലായിടത്തും വിഷയം അത് തന്നെ. വായിച്ചു ഹരം കയറി വരുന്നു. കട്ടന് ചായ ഒന്നു, രണ്ട്, മൂന്നു. ......................\nമണിക്കൂറുകള് മൂന്നു പോയതറിഞ്ഞില്ല. എല്ലായിടത്തും കമന്റ് വര്‍ഷങ്ങള് , ബ്ലോഗ് വായിക്കുന്നതിന്റെ മൂന്നിരട്ടി സമയം കമന്‍റ് വായിയ്ക്കാന്. ഇടയ്ക്ക് പ്രതിഷേധം രേഖപ്പെടുത്താന് ഒരു ലിങ്ക് കണ്ടു. രോഷാകുലനായി ഞാനും കയറി ഇട്ടു പ്രതിഷേധം.\nഎല്ലാം കഴിഞ്ഞപ്പോഴാണ് ഞാനീ കണ്ടുപിടിത്തം നടത്തിയത്. ഇതൊരു വൈറസ് ആണ്. കാമ്പുള്ളതെന്തെങ്കിലും വായിക്കാം എന്ന് കരുതി കയറിയ എന്നെ അത് ബാധിച്ചു. ഇപ്പോള് ബൂലോകരെ മൊത്തം അത് ബാധിച്ചിരിക്കുന്നു. ബ്ലോഗുകളില് നിന്നും ബ്ലോഗുകളിലേക്ക് അത് പടര്‍ന്നു കൊണ്ടിരിക്കുന്നു. ബ്ലോഗ്ഗെര്‍മാര് പേന (മൌസ്?) മടക്കി വച്ചു വാളെടുക്കുന്നു. കഥ എഴുതുന്നുവര് തെറി എഴുതുന്നു. കാര്‍ട്ടൂണ്‍് വരക്കുന്നവര് വൈറസിന്ടെ പടം വരയ്ക്കുന്നു.\nഎനിക്കോര്‍മ്മ വരുന്നു. എന്റെ ബ്ലോഗിലെ ഒരു കമന്‍റ് ആയിട്ടാണ് ഈ വൈറസ് ആദ്യം പ്രത്യക്ഷപ്പെട്ടത്. (എന്റെ മാത്രം അല്ല ഞാന് വായിച്ച എല്ലാ ബ്ലോഗുകളിലും അതിനെ കണ്ടു.) അതിനെ പിന്തുടര്‍ന്ന് പോയ ഞാന് പലപ്പോഴും സമയം മെനക്കെടുത്തി എന്തൊക്കെയോ വായിച്ചു. ഒന്നും മനസ്സിലായില്ല. ആദ്യമൊക്കെ വിചാരിച്ചു എന്റെ എളിയ ബുദ്ധിക്കു മനസ്സിലാവാത്തത് ആയിരിക്കും. പിന്നെ ബ്ലോഗര്‍മാര് ഒന്നടങ്കം ഇതൊക്കെ തന്നെ പറയാന് തുടങ്ങിയപ്പോള് ഞാന് സമാധാനിച്ചു. വായന നിര്‍ത്തി. പിന്നെ വിവാദങ്ങള് മാത്രം വായിയ്ക്കാന് തുടങ്ങി. അവിടെയും ഇതു പടരുകയായിരുന്നു. എണ്ണിയാലൊടുങ്ങാത്ത കമന്റുകളായി. ബ്ലോഗുകളായി. ഇപ്പോള് ബൂലോകം മൊത്തം അത് പടര്‍ന്നിരിക്കുന്നു. വൈറസ്സിനെക്കുറിച്ചുളള കൂടുതല് വിവരങ്ങള് ഇതാ\nname : MKH\nsymptom: whenablog is affected with this, it will fill its own details in the blog and the comments section. whenablogger is affected with this he will read only about this virus and write only about this virus.\nhow to identify the virus : It is easy to identify the virus because it hasareal name and signature unlike other bloggers. if your blog or somebody else's blog mentions this name it is affected by this virus.\nthreats : It destroys writing skills and reading habits from your hard disk and deletes the links to other blogs which does not mention about this virus.\nremedy: Anti-virus blogs. Post and read as many blogs as possible which does not take the name of this virus and save ബൂലോകം.\nPosted by ഹരിശ്രീ (ശ്യാം) at 11:39 AM\nഞാനുള്‍പ്പെടെയുള്ള ബൂലോകസമൂഹത്തെ ഒരു പ്രത്യേക virus ബാധിച്ചിരിക്കുകയെന്ന ഒരു വെളിപാടില് നിന്നുണ്ടായതാണീ blog. ഇതില് വ്യക്തി ഹത്യയോ വിവാദമോ ഉദ്ദേശിച്ചിട്ടില്ല. വിവാദങ്ങളുടെ അമിത പ്രാധാന്യം മൂലം നല്ല ബ്ലോഗുകള് വായിക്കപ്പെടാതെ പോകുന്നു എന്നൊരു തോന്നല് മാത്രം. എല്ലാ ബ്ലോഗര്‍മാരും അവരുടെ സൃഷ്ടിപരമായ രചനകളിലേക്ക് തിരിച്ചു വരണമെന്ന് ഒരു എളിയ അഭ്യര്‍ഥനയും.\nസോറി, ബ്ലോഗ് അല്ല പോസ്റ്റ് എന്ന് ആണ് ഉദ്ദേശിച്ചത്.\nഇപ്പറഞ്ഞതിനോടൊക്കെ ഞാനും യോജിക്കുന്നു.\nപിന്നെ, ഈ സൃഷ്ടിപരമായ രചനകളിലെക്കു തിരിച്ചുവരണംന്നൊക്കെ പറയുമ്പോള് അതെല്ലാര്‍ക്കും ബാധകമല്ലേ.എവിടെ ചിത്രപ്രശ്നം?? ഇവിടെ പണിയൊന്നുമില്ലാഞ്ഞിട്ട് എന്റെ തലച്ചോറ് തുരുമ്പെടുക്കാന് തുടങ്ങി..അപ്പോ നമ്മള്‍പറഞ്ഞു വന്നതെന്താ...ങാ സൃഷ്ടിപരമായ ചിത്രപ്രശ്നം..\nഅതു കൊള്ളാം ശ്യാമേട്ടാ...\nഅനോണീ , ഒപ്പുവക്കുകയും പ്രതിഷേധിക്കുകയും വേണ്ടാ എന്ന് ഞാന് പറഞ്ഞില്ല. മലയാളം ബ്ലോഗ്ഗിങ്ങിനെ താഴ്ത്തിക്കാണാനുളള ഏത് നീക്കത്തെയും ബ്ലോഗസമൂഹം ഒന്നടങ്കം എതിര്‍ക്കെന്ടത് തന്നെയാണ്. പക്ഷെ ഒരവസാനമില്ലാതെ പോകുന്ന ഈ ചര്‍ച്ചകളിലൂടെ വൈറസ് തന്‍റെ ഹിഡന് അജെണ്ടകളില് വിജയിക്കുകയാണ് (അങ്ങനെയൊന്നുണ്ടെങ്കില് ) എന്നാണ് ഞാന് ഇതിലൂടെ പറയാന് ശ്രെമിച്ചത്.\nത്രേസ്യക്കൊച്ചേ, ചിത്രപ്രശ്നം പണിപ്പുരയില് ഉണ്ട്. എന്നെ ബാധിച്ച ഈ വൈറസ് ഒന്നു ഡിലീറ്റിക്കോട്ടെ. തുരുമ്പെടുക്കാതെ കുറച്ചു എണ്ണയിട്ട് വച്ചോ. തീരുമ്പോള് പോസ്റ്റിയേക്കാം.\nചിത്രപ്രശ്നക്കാരനെക്കണ്ട് ചാടി വന്നതാ.. (കൊച്ചുത്രേസ്യയ്ക്കു മുന്നേ തന്നെ ഉത്തരം പറയാന്..). അപ്പൊ ഇത് വെറുതേ... :(\nസത്യം പറഞ്ഞാല് ഒന്നും മനസ്സിലായില്ല....ദയവായി ഒന്നു വിശദീകരിച്ച് മെയില് ചെയ്യാമോ....\nഈ വൈറസ് തലയ്ക്ക് പിടിച്ചോന്നറിയില്ലാ..എന്നാലും ഒന്നും മനസ്സിലായില്ലാട്ടൊ..\nഇപ്പൊ പലബ്ലോഗുകളിലും ചര്‍ച്ചാവിശയമായ കാര്യങ്ങള് ആണൊ...?\nഇഷ്ടാ, രണ്ടാമത്തെ പാരഗ്രാഫീന്നങ്ങോട്ടു ചിരിച്ചു മറിയുകയായിരുന്നു. ഏതായാലും എന്റെ വൈറസ് ഇതു വായിച്ചപ്പോ പോയി. സമാധാനവുമായി. താങ്ക്‍സെന്നു പറഞ്ഞാ, പെരുത്തൊരു താങ്ക്സ്.... :-)\nDon't worry. Immunization vaccine is on the way.....\nഇതാ പറയുന്നത് നെറ്റില് കിടന്ന വൈറസിനെ എടുത്ത് സ്വന്തം സിസ്റ്റത്തില് ഇട്ടിട്ട് ....\nഈ വൈറസ് എന്തായാലും നമ്മുടെ ടെക്‌നീഷ്യന്‍മാരെല്ലാം കൂടി ഉത്സാഹിച്ച് ബൂലോകത്തു നിന്നും പൂര്‍ണ്ണമായും തുടച്ചു നീക്കി എന്നാണ് ഏറ്റവും പുതിയ അറിവ്...\nശ്രീലാല്, നിരാശനാവേന്ട, കൊച്ചുത്രെസ്യയുടെ തലച്ചോറ് തുരുമ്പിച്ച് തുടങ്ങി. ഉടന് വരാം പ്രശ്നവുമായി. ശ്രീ, നജീം കമന്റുകള്‍ക്ക് നന്ദി. പ്രയാസീ , പ്രീയെ ഞാന് നിങ്ങളുടെ ഒക്കെ നാട്ടില് തന്നെ ഉണ്ട. ഒരു ഹ്രസ്വസന്ദര്ശനം. മിന്നാമിനുങ്ങുകള് ശിവകുമാര് മനസ്സിലായില്ലെങ്കില് ദാ ഇവിടെ ഒന്നു ക്ലിക്കി നോക്കൂ. പിന്നെ അതുമായി ബന്ധപ്പെട്ട എല്ലായിടത്തും.\n“..നിങ്ങളുടെ ഒക്കെ നാട്ടില് നാട്ടില് തന്നെ ‘ഉണ്ട’യോ..?\nഅയ്യോ.. ഇത് ശരിക്കും വൈറസ് ബാധ തന്നെ.. :)\nസോറി ദാ ഇവിടെ , ഗീതെച്ചീ vaccine ആയി പുതിയ പാട്ടു ഒന്നും എഴുതിയില്ലേ?\nശ്രീലാലെ , സോറി ഉണ്ടയല്ല ഉണ്ട്. ഈ ഗൂഗിളില് മര്യാദക്ക് ണ്ട കൂട്ടക്ഷരമായി വരുന്നില്ല . ആരെങ്കിലും ഒന്നു പറഞ്ഞു തരൂ.


നോര്‍ത്ത് അമേരിക്ക മാര്‍ത്തോമാ ഭദ്രാസന ഫാമിലി കോണ്‍ഫറന്‍സ് ഒക്‌ടോ. 29 മുതല് അറ്റ്‌ലാന്റയില് - Express Herald നോര്‍ത്ത് അമേരിക്ക മാര്‍ത്തോമാ ഭദ്രാസന ഫാമിലി കോണ്‍ഫറന്‍സ് ഒക്‌ടോ. 29 മുതല് അറ്റ്‌ലാന്റയില് North America Marthoma Diocese Family Conference Octo. 29 in Atlanta: P.P. Cherian\nനോര്‍ത്ത് അമേരിക്ക മാര്‍ത്തോമാ ഭദ്രാസന ഫാമിലി കോണ്‍ഫറന്‍സ് ഒക്‌ടോ. 29 മുതല് അറ്റ്‌ലാന്റയില്\nഅറ്റ്‌ലാന്റാ: നോര്‍ത്ത് അമേരിക്ക – യൂറോപ്പ് ഭദ്രാസനത്തിന്റെ ആഭിമുഖ്യത്തില് നടത്തുന്ന 33-മത് ഫാമിലി കോണ്‍ഫറന്‍സ് ഒക്‌ടോബര് 29 മുതല് 31 വരെ അറ്റ്‌ലാന്റാ കാര്‍മല് മാര്‍ത്തോമാ സെന്ററില് വച്ചു നടത്തപ്പെടും. ‘ലിവിംഗ് ഇന് ക്രൈസ്റ്റ്, ലീപിംഗ് ഇന് ഫെയ്ത്ത് (Living in Christ, Leaping in Faith) എന്നതാണ് ഫാമിലി കോണ്‍ഫറന്‍സിന്റെ തീമായി തെരഞ്ഞെടുത്തിരിക്കുന്നത്.\nമാര്‍ത്തോമാ സഭാ പമാധ്യക്ഷന് മോസ്റ്റ് റവ ഡോ. തിയഡോഷ്യസ് മാര്‍ത്തോമാ മെത്രാപ്പോലീത്ത, നോര്‍ത്ത് അമേരിക്ക – യൂറോപ്പ് ഭദ്രാസന എപ്പിസ്‌കോപ്പ റൈറ്റ് റവ.ഡോ. ഐസക് മാര് പീലക്‌സിനോസ്, റവ.ഡോ. പ്രകാശ് കെ ജോര്‍ജ് (കേരളം), റവ. ഈപ്പന് വര്‍ഗീസ് (ഹൂസ്റ്റണ് ഇമ്മാനുവേല് മാര്‍ത്തോമാ ചര്‍ച്ച് വികാരി) എന്നിവരാണ് കോണ്‍ഫറന്‍സ് നയിക്കുന്നത്.\nജൂലൈ 15 മുതല് ഓണ്‍ലൈന് രജിസ്‌ട്രേഷന് ആരംഭിക്കും. 100 ഡോളര് രജിസ്‌ട്രേഷന് ഫീസും, 100 ഡോളര് ക്യാമ്പ് ഫീസായും നിശ്ചയിച്ചിട്ടുണ്ട്.\nരജിസ്റ്റര് ചെയ്യുന്നവര്‍ക്ക് ഡിസ്കൗണ്ട് റേറ്റില് താമസ സൗകര്യം ലഭിക്കുന്നതാണെന്നു സംഘാടകര് അറിയിച്ചിട്ടുണ്ട്. കോണ്‍ഫറന്‍സിന്റെ വിജയകരമായ നടത്തിപ്പിനായി റവ. സക്കറിയ വര്‍ഗീസ് (വൈസ് പ്രസിഡന്റ്), ഡോ. ജോഷി ജേക്കബ് (ജനറല് കണ്‍വീനര്), റോയ് ഇല്ലികുളത്ത് (അക്കോമഡേഷന് കണ്‍വീനര്) എന്നിവര് ഉള്‍പ്പെടുന്ന വിപുലമായ കമ്മിറ്റി രൂപീകരിച്ചതായി എപ്പിസ്‌കോപ്പയുടെ അറിയിപ്പില് പറയുന്നു. കൂടുതല് വിവരങ്ങള്‍ക്ക്: https://mtcgfc2020.org


ഇരുചക്രവാഹനങ്ങളിൽ ഒരാൾ മാത്രം; എല്ലാ ആരാധനാലയത്തിലും 50 പേർ പാടില്ല -മുഖ്യമന്ത്രി\nHomepinarai-vijayanഇരുചക്രവാഹനങ്ങളിൽ ഒരാൾ മാത്രം; എല്ലാ ആരാധനാലയത്തിലും 50 പേർ പാടില്ല -മുഖ്യമന്ത്രി\nwebdesk May 01, 2021\nതിരുവനന്തപുരം: ഇരുചക്രവാഹനങ്ങളിൽ കുടുംബാംഗങ്ങളാണെങ്കിൽ മാത്രമേ രണ്ടുപേർ യാത്ര ചെയ്യാവൂ എന്ന് മുഖ്യമന്ത്രി പിണറായി വിജയൻ. ഇരുവരും ഇരട്ട മാസ്ക് ധരിക്കണം. കുടുംബാംഗങ്ങൾ അല്ലെങ്കിൽ ഒരാളെ മാത്രമേ അനുവദിക്കൂ.[www.malabarflash.com]\nകോവിഡ് വല്ലാതെ വർധിക്കുന്ന ജില്ലകളിൽ സമ്പൂർണ ലോക്ഡൗൺ ആലോചിക്കേണ്ടിവരും. വലിയ സൗകര്യം ഉള്ള ആരാധനാലയങ്ങളിൽ മാത്രമേ 50 പേർക്കു പ്രാർഥന നടത്താൻ അനുമതിയുള്ളൂ. സൗകര്യമില്ലാത്തിടത്ത് ആളുകളുടെ എണ്ണം കുറയ്ക്കണം.\nശനിയാഴ്ചയും ഞായറാഴ്ചയും കടുത്ത നിയന്ത്രണം ഉണ്ടായിരിക്കും. കഴിവതും വീട്ടിൽതന്നെ കഴിച്ചുകൂട്ടണമെന്നാണ് നിർദേശം. അവശ്യ സർവിസുകൾ മാത്രമേ പ്രവർത്തിക്കൂ. പൊതുഗതാഗതത്തിനും ചരക്ക് ഗതാഗതത്തിനും തടസ്സമില്ലെങ്കിലും കെ.എസ്.ആർ.ടി.സി ഉൾപ്പെടെ സർവിസുകൾ കുറച്ചു.\nഹോട്ടലുകൾ, റസ്റ്റാറൻറുകൾ എന്നിവിടങ്ങളിലൂടെ പാർസൽ, ഹോം ഡെലിവറികൾ മാത്രമേ അനുവദിക്കൂ. മറ്റ് വ്യാപാര സ്ഥാപനങ്ങളെല്ലാം അടച്ചിടണം. അനാവശ്യ യാത്ര നടത്തുന്നവർക്കെതിരെ കർശന നടപടി സ്വീകരിക്കുമെന്ന് പൊലീസ് മുന്നറിയിപ്പ് നൽകി. ചൊവ്വമുതൽ ഞായർ വരെയും ലോക്ഡൗണിന് സമാനമായ നിലയിലായിരിക്കും കാര്യങ്ങൾ.\nസ്ഥിതി കൂടുതൽ രൂക്ഷമാകുന്ന പശ്ചാത്തലത്തിൽ എല്ലാ തലത്തിലും ഇടപെടൽ ശക്തിപ്പെടുത്തും. സംസ്ഥാന, കേന്ദ്ര സർക്കാർ ഓഫിസുകളുടെ പ്രവർത്തനം അവശ്യ സർവിസിന് മാത്രമായി പരിമിതപ്പെടുത്തുന്നത് ആലോചിക്കുമെന്നും മുഖ്യമന്ത്രി അറിയിച്ചു.\nകര്‍ശന നിയന്ത്രണങ്ങള് നടപ്പാക്കുന്ന ശനിയും ഞായറും ജനങ്ങള് പുറത്തിറങ്ങുന്നത് പരമാവധി ഒഴിവാക്കണം.\nആശുപത്രികളില് രോഗികളുടെ കൂട്ടിരിപ്പുകാര്‍ക്ക് ഡോക്ടറോ ആശുപത്രി അധികൃതരോ നല്‍കുന്ന കത്തോ സ്വയം പ്രസ്താവനയോ കൈയിൽ കരുതി അത്യാവശ്യ കാര്യങ്ങള്‍ക്ക് യാത്രചെയ്യാം.\nമാര്‍ക്കറ്റിലെ സ്ഥാപനങ്ങളും കടകളും നിശ്ചിതസമയത്ത് തുറക്കുകയും അടക്കുകയും ചെയ്യുന്നുവെന്ന് മാര്‍ക്കറ്റ് കമ്മിറ്റികള് ഉറപ്പുവരുത്തണം.\nഇരുചക്ര വാഹനങ്ങളില് ഒരാള് മാത്രം സഞ്ചരിക്കണം. കുടുംബാംഗങ്ങളാണെങ്കില് രണ്ടുപേര്‍ക്ക് യാത്ര ചെയ്യാം. എന്നാല് രണ്ടുപേരും ഡബിൾ മാസ്ക്ക് ധരിക്കണം. ഒരുമിച്ചിരുന്നു ഭക്ഷണം കഴിക്കുന്നത് ഒഴിവാക്കണം\nതദ്ദേശസ്ഥാപനങ്ങൾ സ്വയം ലോക്ക്ഡൗൺ പ്രഖ്യാപിക്കരുത്. നിയമപരമായി നിലനിൽക്കില്ല.\ncovid19 Kerala News pinarai-vijayan


കൊല്ലം: പുനലൂരില് യുവതി വീട്ടില് തീ കൊളുത്തി മരിച്ചു. മഞ്ഞമണ്‍കാലായില് ലിജി ജോണാണ് ആത്മഹത്യ ചെയ്തത്. 34 വയസായിരുന്നു. ഇന്ന് വൈകീട്ടോടെയാണ് സംഭവം. വീട്ടില് ആരുമില്ലാത്ത സമയത്തായിരുന്നു ലിജി ശരീരത്തില് മണ്ണെണ്ണ ഒഴിച്ച് തീ കൊളുത്തിയത്.\nസംഭവ സമയത്ത് കുട്ടികള് ട്യൂഷന് പോയിരിക്കുകയായിരുന്നു. ആത്മഹത്യയുടെ കാരണം വ്യക്തമല്ല. സംഭവത്തില് പോലീസ് അന്വേഷണം ആരംഭിച്ചു.\nമുംബൈയിൽ മലയാളി യുവതിയും ആറുവയസ്സുള്ള മകനും കെട്ടിടത്തിന് മുകളില് നിന്ന് വീണ് മരിച്ചനിലയില്\nഅതേസമയം കഴിഞ്ഞ 24 മണിക്കൂറിനിടെ റിപ്പോര്‍ട്ട് ചെയ്യുന്ന മൂന്നാമത്തെ ആത്മഹത്യയാണ് ലിജിയുടേത്. തിരുവനന്തപുരം വെങ്ങാനൂര് സ്വദേശിനി അര്‍ച്ചന, ആലപ്പുഴ കായംകുളം സ്വദേശിനി സുചിത്ര എന്നിവരാണ് ചൊവ്വാഴ്ച ആത്മഹത്യ ചെയ്തത്. ഇന്നലെ ശാസ്താംകോട്ടയില് സ്ത്രീധന പീഡനത്തെ തുടര്‍ന്ന് ഭര്‍തൃവീട്ടില് വിസ്മയ എന്ന യുവതിയും ആത്മഹത്യ ചെയ്തിരുന്നു.\nTags: woman suicidepunaloor\nകോവിഡ് വ്യാപനം: പന്ത്രണ്ടാം ക്ലാസ് പരീക്ഷകള് റദ്ദാക്കിയ സിബിഎസ്‌ഇ, സിഐഎസ്‌ഇ ബോര്‍ഡുകളുടേത് വിവേകപൂര്‍വമായ തീരുമാനമെന്ന് സുപ്രീം കോടതി


മലയാളികളുടെ മനം കവർന്ന ടെലിവിഷൻ പരമ്പരയാണ് സാന്ത്വനം. ഏറെ ആരാധകരാണ് പരമ്പരക്കുള്ളത്. സാന്ത്വനം വീട്ടിലെ ഇണക്കങ്ങളും പിണക്കങ്ങളും പ്രേക്ഷകർക്ക് ഏറെ ഇഷ്ടമാണ്. നടി ചിപ്പി രഞ്ജിത്താണ് പരമ്പരയുടെ നിർമ്മാതാവ്. രാജീവ് പരമേശ്വരൻ, ഗോപിക അനിൽ, സജിൻ, ഗിരീഷ് നമ്പ്യാർ, രക്ഷാ രാജ്, അച്ചു തുടങ്ങിയവരെല്ലാം പരമ്പരയിൽ അണിനിരക്കുന്നുണ്ട്. പരമ്പരയിൽ പ്രേക്ഷകർക്ക് ഏറെ ഇഷ്ടപ്പെട്ട താരജോഡികളാണ്\nശിവനും അഞ്ജലിയും. ശിവാജ്ഞലി എന്ന പേരിലാണ് ഇവർ അറിയപ്പെടുന്നത്. തുടക്കത്തിൽ കലഹിച്ചും പോർവിളിച്ചും പ്രേക്ഷകർക്കു മുന്നിലെത്തിയ ശിവനും അഞ്ജലിയും മൗനപ്രണയത്തിലൂടെ പ്രേക്ഷകരുടെ മനംകവർന്നു. അഞ്ജലിയുടെ വീട്ടിലെത്തിയ ശിവനെ സാവിത്രി നല്ല രീതിയിൽ തന്നെയാണ് സ്വീകരിക്കുന്നത്. അവിടെ ജയന്തിയുമുണ്ട്. ശിവനും അഞ്ജലിയും തമ്മിലുള്ള ആത്മാർത്ഥമായ സ്നേഹം കണ്ടിട്ട് ജയന്തിക്ക് അത്ര സഹിക്കുന്നില്ല. ഇവരുടെ\nസ്നേഹം ശരിക്കും സത്യം തന്നെയാണോ എന്ന സംശയവും ജയന്തിക്കുണ്ട്. പരമ്പരയുടെ പുതിയ പ്രോമോ വിഡിയോയിൽ അഞ്ജലിക്കു വേണ്ടി ഹൽവ വാങ്ങികൊണ്ടുവരുന്ന ശിവനെയാണ് കാണിക്കുന്നത് ഇരുവരും ഒന്നിച്ച് ഹൽവ കഴിക്കുന്ന രംഗം കാണുമ്പോൾ പ്രേക്ഷകർക്ക് അത് ഏറെ ഹൃദ്യം ആവുന്നുണ്ട്. ശിവനും അഞ്ജലിയും ഒരുമിച്ചുള്ള പ്രണയരംഗങ്ങൾ കാണുമ്പോൾ പ്രേക്ഷകർക്ക് ചിരി വരുന്നു എന്നാണ് ആരാധകർ പറയുന്നത്. തമ്പിക്കു വന്ന അജ്ഞാത\nകോൾ ഒരു സ്ത്രീയുടെ ആണെന്ന് നേരത്തെ പറയപ്പെട്ടിരുന്നു. ആ സ്ത്രീ ജയന്തി ആണോ എന്നൊരു സംശയം അഞ്ജലിക്കുണ്ട്. അതിനെപ്പറ്റി അൽപ്പം മുനവെച്ച് തന്നെ അഞ്ജലി ജയന്തിയോട് സംസാരിക്കുകയാണ്. ജയന്തിയുടെ മുഖത്തു വല്ലാത്തൊരു പരിഭ്രമവും കാണാം. അമരാവതിയിൽ നിന്ന് സാന്ത്വനത്തിലേക്ക് തിരിച്ച് വരാൻ അപർണക്ക് താത്പര്യമുണ്ടെന്ന് ഹരി ദേവിയെയും ബാലനെയുമൊക്കെ അറിയിക്കുന്നതും പ്രോമോ വിഡിയോയിൽ കാണാം.\nചിരിക്കുക. ഉറക്കെ ചിരിക്കുക.. എന്ന് ആരാധകരോട് പറഞ്ഞ് മലയാളികളുടെ ലേഡി സൂപ്പർ സ്റ്റാർ മഞ്ജു വാര്യർ.. ഈ നിറ ചിരിയാണ് നിങ്ങൾക്ക് അഴക് എന്ന് ആരാധകർ.!!


CPC Award Ceremony in kochi-\nജനസാഗരമില്ല, താരനിശയില്ല; ലളിതമായ ചടങ്ങില് സിപിസി പുരസ്‍കാരങ്ങള് സമ്മാനിച്ചു\nചാനലുകളും പ്രസിദ്ധീകരണങ്ങളും നല്‍കുന്ന പുരസ്കാരങ്ങള് താരനിശയ്ക്ക് വേണ്ടിയുള്ള തട്ടിക്കൂട്ടാണെന്ന് ആരോപണം ഉയരുമ്പോള് സിപിസി പോലെ സുതാര്യതും കൃത്യതയും ഉറപ്പുവരുത്തുന്ന പുരസ്കാരങ്ങള്‍ക്ക് വന് സ്വീകാര്യതയാണ് ലഭിക്കുന്നത്\nകൊച്ചി: സിനിമാപ്രേമികള് കാത്തിരുന്ന സിപിസി (സിനിമ പാരഡൈസോ ക്ലബ്) പുരസ്കാരങ്ങള് സമ്മാനിച്ചു. കൊച്ചിയില് പാലസ് ഹോട്ടലില് നടന്ന ചടങ്ങില് പ്രമുഖ താരങ്ങള് പങ്കെടുത്തു.\nമഹേഷിന്റെ പ്രതികാരത്തിന്റെ സംവിധായകന് ദിലീഷ് പോത്തന് പോയ വർഷത്തെ മികച്ച സിനിമയുടെ സംവിധായകനുള്ള പുരസ്കാരം ജയസൂര്യ സമ്മാനിച്ചു.\nമികച്ച സംവിധായകനുള്ള. സംവിധായകനുൾപ്പെടെ ആകെ അഞ്ച് പുരസ്കാരങ്ങളാണ് മഹേഷിന്റെ പ്രതികാരം നേടിയത്. കമ്മട്ടിപ്പാടത്തില് ഗംഗ എന്ന കഥാപാത്രത്തെ അവിസ്മരണീയമാക്കിയ വിനായകന് മികച്ച നടനുള്ള പുരസ്കാരം ജയസൂര്യ സമ്മാനിച്ചു.\nമികച്ച നടിയായി സായി പല്ലവിക്കൊപ്പം പുരസ്കാരം പങ്കിട്ട രജിഷ വിജയന് വേദിയില് നിന്ന് വിതുമ്പി കൊണ്ടാണ് പുരസ്കാരം സ്വീകരിച്ചത്. തനിക്ക് ലഭിച്ചതില് മൂല്യമുള്ളൊരു പുരസ്കാരമായി സിപിസി ഹൃദയത്തില് സൂക്ഷിക്കുമെന്ന് രജിഷ പ്രതികരിച്ചു. ഇന്ദ്രൻസിന് ലൈഫ്ടൈം അച്ചീവ്മെന്റ് അംഗീകാരം സമ്മാനിച്ചു. അര്‍ഹിച്ച അംഗീകരമാണ് ഇന്ദ്രന്‍സിന് ലഭിച്ചതെന്ന് ആഷിഖ് അബു പ്രതികരിച്ചു.\nമികച്ച സംവിധായകൻ ദിലീഷ് പോത്തൻ, കാമറ ഷൈജു ഖാലിദ്, തിരക്കഥാകൃത്തായ ശ്യാംപുഷ്കരൻ, സംഗീത സംവിധായകനായ ബിജിപാൽ എന്നിവര് പുരസ്കാരം സ്വീകരിച്ചു. സഹനടനുള്ള പുരസ്കാരം മണികണ്ഠൻ ആചാരി സ്വീകരിച്ചു. സൈജു കുറുപ്പ്, വിജയ് ബാബു തുടങ്ങിയവരും പുരസ്കാരങ്ങള് സ്വീകരിച്ചു.\nഓഡിയന്‍സ് പോളും ജൂറിയുടെ മാര്‍ക്കും പരിഗണിച്ചായിരുന്നു പുരസ്‌കാരം നിര്‍ണയം. ഓഡിയന്‍സ് പോളില് ഓരോ വിഭാഗത്തിലും കൂടുതല് വോട്ട് നേടിയ എന്‍ട്രികളെ വിശകലനം ചെയ്തത് മനീഷ് നാരായണന്, കൃഷ്ണേന്ദു കലേഷ് ,മഹേഷ് രവി,മരിയ റോസ് എന്നിവര് നേതൃത്വംകൊടുത്ത പന്ത്രണ്ടംഗ ജൂറിയാണ്. ഓഡിയന്‍സ് പോളില് ലഭിച്ച വോട്ടും ജൂറി നല്‍കുന്ന മാര്‍ക്കുമാണ് ഓരോ വിഭാഗത്തിലേയും അന്തിമഫലം നിര്‍ണയിച്ചത്.\nചാനലുകളും പ്രസിദ്ധീകരണങ്ങളും നല്‍കുന്ന പുരസ്കാരങ്ങള് താരനിശയ്ക്ക് വേണ്ടിയുള്ള തട്ടിക്കൂട്ടാണെന്ന് ആരോപണം ഉയരുമ്പോള് സിപിസി പോലെ സുതാര്യതും കൃത്യതയും ഉറപ്പുവരുത്തുന്ന പുരസ്കാരങ്ങള്‍ക്ക് വന് സ്വീകാര്യതയാണ് ലഭിക്കുന്നത്.\nTags: Aashiq Abu, CInema Paradiso Club, Maheshinte Prathikaaram, Malayalam Movie, Vinayakan\nഇഖാമ നഷ്‌ടപ്പെട്ട വിവരം അറിയിക്കാത്തവർക്ക് 3000 റിയാൽ വരെ പിഴ\nകാൻസർ ബോധവൽക്കരണ പരിപാടി സംഘടിപ്പിച്ചു


വുവുസേല - വിക്കിപീഡിയ\nദക്ഷിണാഫ്രിക്കയിലും മറ്റും ഫുട്ബോൾ മത്സരങ്ങൾക്കിടെ കാണികൾ ഹർഷോന്മാദം മുഴക്കാനായി ഉപയോഗിക്കുന്ന പീപ്പിയാണ് വുവുസേല. ഏകദേശം ഒരു മീറ്റർ നീളം വരുന്ന ഈ വാദ്യോപകരണം നിരോധിക്കണമെന്ന് 2010 ലോകകപ്പ് ഫുട്ബോൾ സമയത്ത് ആവശ്യമുയർന്നിരുന്നു.\nവുവുസലയെന്നാൽ ശബ്‌ദമുണ്ടാക്കുകയെന്നാണ് അർഥം. സുലു പ്രാദേശിക ഭാഷയിൽ നിന്നാണ് വുവുസല എന്ന വാക്കിന്റെ പിറവി. വലിയ വാഹനങ്ങളിലെ ഹോണിനോട് സാദൃശ്യമുളള ശബ്‌ദമുണ്ടാവുന്ന വുവുസലയ്‌ക്ക് സാധാരണ ഒരുമീറ്റർ നീളമാണുണ്ടാവുക. ലോകകപ്പ് ആയതോടെ പല വലിപ്പത്തിൽ വുവസേലകൾ ലഭ്യമാണിപ്പോൾ.\nപണ്ടുകാലത്ത് ആഫ്രിക്കയിൽ ഉണ്ടായിരുന്ന കുഡു ഹോണിന്റെ പുതിയ രൂപമാണ് വുവുസേല. ജനങ്ങളെ ഒരുമിച്ച്കൂട്ടാൻ മുഴക്കുന്നതായിരുന്നു കുഡു ഹോൺ. ഊതി പരിചയമുളളവരുടെ വുവുസലയിൽ നിന്ന് 127 ഡെസിബൽ വരെ ശബ്‌ദമാണുണ്ടാവുക. വുവുസേല ഊതുന്നതിന് ചുണ്ടിനും ശ്വാസകോശത്തിനും നല്ല കരുത്ത് വേണം. അതേസമയം വുവുസേല ശബ്‌ദം കാതുകൾക്ക് ഹാനികരമാണെന്ന് ഗവേഷകർ പറയുന്നു.\n"https://ml.wikipedia.org/w/index.php?title=വുവുസേല&oldid=1716867" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:03,7ഏപ്രിൽ 2013.


ഒഡിഷയില് ആദ്യമായി വിമാനം പറത്തുന്ന ആദിവാസി യുവതിയായി അനുപ്രിയ മധുമിത ലക്ര. മാവോയിസ്റ്റ് ഭീഷണി നേരിടുന്ന പ്രദേശമായ ഒഡിഷയിലെ മല്‍കന്‍ഗിരി ജില്ലയിലെ പോലീസ് കോണ്‍സ്റ്റബിളിന്റെ മകളാണ് ഈ 27 കാരി.\nവാണിജ്യ ആവശ്യങ്ങള്‍ക്കായി ഉപയോഗിക്കുന്ന വിമാനമാണ് അനുപ്രിയ പറത്തുന്നത്. കഴിഞ്ഞമാസമാണ് ഇന്‍ഡിഗോ എയര്‍ലൈനിന്റെ കോ പൈലറ്റായി അനുപ്രിയ ജോലിയില് പ്രവേശിക്കുന്നത്.\nതങ്ങളെ മാത്രമല്ല, ഈ സംസ്ഥാനത്തിനു തന്നെ അഭിമാനമായിരിക്കുകയാണ് തങ്ങളുടെ മകള് എന്ന് അനുപ്രിയയുടെ അച്ഛന് മരിണിയന് ലക്രയും, അമ്മ ജിമാജ് യഷ്മിന് ചക്രയും പറയുന്നു.\nഅവളെ പൈലറ്റ് ട്രൈനിങിന് അയയ്ക്കുക എന്നെ സംബന്ധിച്ച് വലിയ ബുദ്ധിമുട്ടുള്ള കാര്യമായിരുന്നു. ലോണ് എടുത്തും, ബന്ധുക്കളില് നിന്നും കടം വാങ്ങിയുമെല്ലാമാണ് അവളെ പഠിപ്പിച്ചത്. അച്ഛന് ലക്ര പറയുന്നു. എന്റെ മകളുടെ ഈ വിജയത്തില് ഞാന് ഏറെ സന്തോഷിക്കുന്നു. ഇത് മറ്റു പല പെണ്‍കുട്ടികള്‍ക്കും ഒരു പ്രചോദനമാകുമെന്നും ഞാന് കരുതുന്നു. എല്ലാ രക്ഷിതാക്കളും തങ്ങളുടെ മക്കളുടെ സ്വപ്‌നത്തിനൊപ്പം നില്‍ക്കാന് ഇത് കാരണമാകട്ടെ എന്ന് ഞാന് ആഗ്രഹിക്കുന്നു.\nഅമ്മ ജിമാജ് യഷ്മിന് ലക്ര പറയുന്നു.\nഒറീസ മുഖ്യമന്ത്രി നവീന് പട്‌നായക്കും അനുപ്രിയയെ അഭിനന്ദിച്ച് സോഷ്യല് മീഡിയയില് എത്തി. അനുപ്രിയയുടെ ഈ നേട്ടത്തില് ഞാന് സന്തോഷിക്കുന്നു. അനുപ്രിയ നിരവധി പെണ്‍കുട്ടികള്‍ക്ക് ഒരു മാതൃകയാണ്. പട്‌നായക്ക് പറഞ്ഞു.\nഒറഓണ് ആദിവാസി വിഭാഗത്തില്‍പെടുന്ന വനിതയാണ് അനുപ്രിയ. റെയില്‍വെ ലൈന് പോലും ഇല്ലാത്ത ഒരു ഗ്രാമത്തില് നിന്നും ഒരു പെണ്‍കുട്ടി വിമാനം പറത്തുക എന്നത് ഞങ്ങള്‍ക്കും അഭിമാനകരമായ കാര്യമാണ്.\nഒഡിഷയിലെ ആദിവാസി പ്രസിഡന്റായ കല്യാണ് മഹസങ്കയും, നിരഞ്ജന് ബിസിയും പറയുന്നു.\nമലങ്കിരിയില് ജനിച്ചുവളര്‍ന്ന അനുപ്രിയ സ്‌കൂള് പഠനം പൂര്‍ത്തിയാക്കിയത് മല്‍കന്‍ഗിരി മിഷനറി സ്‌കൂളില് നിന്നുമാണ്. തുടര്‍ന്ന് അടുത്ത ജില്ലയായ കൊറാപ്പുട്ടില് നിന്നും ഹയര്‍സെക്കന്റെറി വിദ്യാഭ്യാസം. തുടര്‍ന്ന് 2012 ല് ബുബനേശ്വറിലെ ഗവണ്‍മെന്റ് എഞ്ചിനിയറിങ് കോളേജില് പ്രവേശനം നേടി. കോളേജ് പ്രവേശനം നേടിയതിനു ശേഷമാണ് തന്റെ യഥാര്‍ത്ത വഴി ഇതല്ല എന്നും പൈലറ്റിന്റെത് ആണെന്നും അനുപ്രിയ മനസിലാക്കുന്നത്. തുടര്‍ന്ന് എഞ്ചിനിയറിങ് കോളേജിലെ പഠനം അവസാനിപ്പിച്ച് ബുബനേശ്വറിലെ തന്നെ ഗവണ്‍മെന്റ് ഏവിയേഷന് ട്രൈനിങ് ഇന്‍സ്റ്റിറ്റ്യൂട്ടില് പ്രവേശനം നേടി.\nഒഡിഷയിലെ ഏറ്റവും കൂടുതല് ആദിവാസികളുള്ള ജില്ലയാണ് അനുപ്രിയയുടെത്. 73 ശതമാനം സാക്ഷരതയുള്ള ഒഡിഷയില് 41.20 ശതമാനം മാത്രമാണ് ആദിവാസി സ്ത്രീകളുടെ സാക്ഷരത.\nRead More : പൊട്ടിക്കരഞ്ഞ് 19ാം ഗ്രാന്‍ഡ് സ്ലാം ഏറ്റുവാങ്ങി റഫേല് നദാല്; യുഎസ് ഓപ്പണ് കിരീടം സ്വന്തമാക്കിയത് മെദ്വദേവിനെ തകര്‍ത്ത്\nAnupriya Madhumita Lakra malkangiri odisha pilot


ബ്ളാസ്റ്റേഴ്സിന് ഇന്ന് ചെന്നൈയിന് പരീക്ഷ | Sports | Deshabhimani | Friday Dec 22, 2017\nമത്സരം രാത്രി 8ന് സ്റ്റാര് സ്പോര്‍ട്സ് 2\nബ്ളാസ്റ്റേഴ്സിന് ഇന്ന് ചെന്നൈയിന് പരീക്ഷ\nബ്ളാസ്റ്റേഴ്സ് ടീം പരിശീലനത്തില്\nചെന്നൈ > കേരള ബ്ളാസ്റ്റേഴ്സിന് ഇന്ന് ഐഎസ്എലില് കടുത്ത പരീക്ഷ. മുന് ചാമ്പ്യന്‍മാരായ ചെന്നൈയിന് എഫ്സിയാണ് എതിരാളികള്. ചെന്നൈയിലാണ് കളി. നാല് ജയത്തോടെ 12 പോയിന്റുമായി മൂന്നാമതാണ് ചെന്നൈയിന്. ആറ് കളിയില് 11 ഗോളടിച്ചു. ഏഴെണ്ണം വഴങ്ങി. ഒരു മത്സരം കുറവാണ് ബ്ളാസ്റ്റേഴ്സിന്. ആറ് പോയിന്റുമായി ഏഴാമത് നില്‍ക്കുന്നു. നാല് ഗോള് അടിച്ചു, ആറെണ്ണം വഴങ്ങി.\nസ്വന്തം തട്ടകത്തില് മൂന്ന് തുടര് സമനിലകളും, ഗോവയില് പോയി കനത്ത തോല്‍വിയും ഏറ്റുവാങ്ങിവന്ന ബ്ളാസ്റ്റേഴ്സ് അവസാന മത്സരത്തില് നോര്‍ത്ത് ഈസ്റ്റ് യുണൈറ്റഡിനെ തോല്‍പ്പിച്ചാണ് വീര്യം വീണ്ടെടുത്തത്. റെനെ മ്യുലെന്‍സ്റ്റീന്റെ സംഘത്തിന് നോര്‍ത്ത് ഈസ്റ്റിനോടുള്ള ജയം ആത്മവിശ്വാസം നല്‍കിയിട്ടുണ്ട്. പക്ഷേ, കളിമികവില് ഇപ്പോഴും ബ്ളാസ്റ്റേഴ്സ് പിന്നിലാണ്. ചെന്നൈയിന് ഒന്നാന്തരം സംഘമാണ്. വമ്പന്‍മാരായ ബംഗളൂരു എഫ്സിയെയാണ് അവസാന മത്സരത്തില് ചെന്നൈയിന് മലര്‍ത്തിയടിച്ചത്.\nഗോള് വഴങ്ങാതിരിക്കുക എന്നത് പ്രധാന കാര്യമാണെന്ന് മ്യുലെന്‍സ്റ്റീന് പറയുന്നു. അഞ്ച് കളിയില് രണ്ടുതവണ മാത്രമേ ബ്ളാസ്റ്റേഴ്സ് ഗോള് വഴങ്ങിയിട്ടുള്ളൂ. പക്ഷേ, ഗോവയ്ക്കെതിരെ അഞ്ച് ഗോള് വഴങ്ങിയത് വലിയ ക്ഷീണമായി. മറ്റ് മത്സരങ്ങളില് ടീം അവസരങ്ങള് സൃഷ്ടിക്കുന്നതിലും നീക്കങ്ങള് നെയ്യുന്നതിലും മുന്നിലായിരുന്നുവെന്നും മ്യുലെന്‍സ്റ്റീന് പറയുന്നു.\nനോര്‍ത്ത് ഈസ്റ്റിനെതിരെ മിന്നുന്ന ഗോള് കുറിച്ച സി കെ വിനീതില് പ്രതീക്ഷയുണ്ട്. വെസ് ബ്രൌണിന്റെ വരവാണ് ബ്ളാസ്റ്റേഴ്സിന്റെ കളിക്ക് ജീവന് നല്‍കിയത്. നോര്‍ത്ത് ഈസ്റ്റിനെതിരെ ബ്ളാസ്റ്റേഴ്സിന്റെ ഊര്‍ജം ഈ മുന് മാഞ്ചസ്റ്റര് യുണൈറ്റഡ് പ്രതിരോധകളിക്കാരനായിരുന്നു. ദിമിതര് ബെര്‍ബറ്റോവ് ഇന്നും കളിക്കാനിടയില്ല.\nജെജെ ലാല്‍പെഖുലയും ധനപാല് ഗണേഷും ഉള്‍പ്പെടുന്ന ചെന്നൈയിന് നിര ശക്തമാണ്. ആക്രമണ കളിയാണ് കോച്ച് ജോണ് ഗ്രിഗറിയുടെ ശൈലി.


ആരാധകനെ കണ്ടുമുട്ടിയ ശിഖർ ധവാൻ വികാരാധീനനായി-Shikhar Dhawan Shares An Emotional Message After Meeting His Biggest Fan\nആരാധകനെ കണ്ടുമുട്ടിയ ശിഖർ ധവാൻ വികാരാധീനനായി\nശങ്കറിന്റെ കുടുംബത്തിനൊപ്പമുളള ചിത്രം ഇൻസ്റ്റഗ്രാമിൽ ധവാൻ പോസ്റ്റ് ചെയ്തിട്ടുണ്ട്\nMay 6, 2018 5:38:08 pm\nസൺറൈസേഴ്സ് ഹൈദരാബാദ് ഓപ്പണർ ശിഖർ ധവാൻ തന്റെ കടുത്ത ആരാധകനെ കണ്ടുമുട്ടി. ആരാധകനെ കണ്ടുമുട്ടിയതിലുളള സന്തോഷം തന്റെ ഇൻസ്റ്റഗ്രാം പേജിലൂടെ ധവാൻ പങ്കുവച്ചിട്ടുണ്ട്. ശങ്കർ എന്ന ആരാധകനാണ് ധവാനെ കാണാനായി കുടുംബത്തോടൊപ്പം ഹൈദരാബാദിൽ എത്തിയത്.\nശങ്കറിന്റെ കുടുംബത്തിനൊപ്പമുളള ചിത്രം ഇൻസ്റ്റഗ്രാമിൽ ധവാൻ പോസ്റ്റ് ചെയ്തിട്ടുണ്ട്. ധവാന്റെ ഭാര്യ അയേഷ മുഖർജിയും ചിത്രത്തിലുണ്ട്. ഫോട്ടോയ്ക്കൊപ്പം ചെറിയൊരു കുറിപ്പും ധവാൻ എഴുതിയിട്ടുണ്ട്.\n”നിന്നെയും നിന്റെ കുടുംബത്തെയും കാണാൻ സാധിച്ചതിൽ എനിക്ക് ആശ്ചര്യം തോന്നുന്നു. ശങ്കർ, എന്റെ കടുത്ത ആരാധകൻ. കുടുംബത്തോടൊപ്പം ബെംഗളൂരുവിൽനിന്നാണ് അദ്ദേഹം എന്നെ കാണാനെത്തിയത്. കുടുംബത്തോടൊപ്പമുളള അദ്ദേഹത്തിന്റെ ആദ്യ വിമാനയാത്രയാണിത്. രാവിലെ വിമാനത്താവളത്തിൽ വന്നിറങ്ങിയ അദ്ദേഹം കുടുംബത്തെയും കൂട്ടി നേരെ വന്നത് ഞാൻ താമസിക്കുന്ന ഹോട്ടലിലേക്കായിരുന്നു. എന്റെ സ്റ്റൈലായിരുന്നു ശങ്കറിന്. എന്റെ മകൻ സൊരവറിന്റെ സ്റ്റൈലായിരുന്നു അദ്ദേഹത്തിന്റെ മകന്. എന്നെ ഇത്രമാത്രം ആരാധകർ സ്നേഹിക്കുന്നത് എന്നെ വികാരാധീനനാക്കുന്നു. ശങ്കറിനും എനിക്ക് പിന്തുണ നൽകുന്ന എന്റെ എല്ലാ ആരാധകർക്കും നന്ദി” ധവാൻ ഇൻസ്റ്റഗ്രാമിൽ എഴുതി.\nഐപിഎല്ലിൽ തുടക്കത്തിൽ തന്നെ പരുക്കിന്റെ പിടിയിൽ അകപ്പെട്ട ധവാന് അധിക മൽസരങ്ങളൊന്നും കളിക്കാനായിട്ടില്ല. 8 ഇന്നിങ്സുകളിലായി 185 റൺസാണ് ധവാന്റെ സമ്പാദ്യം.\nWeb Title: Shikhar dhawan shares an emotional message after meeting his biggest fan\nIPL 2021 PBKS vs MI: പഞ്ചാബിന് ടോസ്, മുംബൈയെ ബാറ്റിങിന് അയച്ചു


ഈ സമരം ജനങ്ങളുടെ മനസാക്ഷിയെ ഉണര്‍ത്തുന്നതിന് വേണ്ടി...\nഈ സമരം ജനങ്ങളുടെ മനസാക്ഷിയെ ഉണര്‍ത്തുന്നതിന് വേണ്ടി... ചോരയൊലിക്കുന്ന മുഖവുമായി വി.ടി ബല്‍റാം\nഈ സമരങ്ങള് ഇവിടെ നടക്കുമ്പോള് കേരളത്തിന്‍റെ ഒരു മന്ത്രി ദേശീയ കുറ്റാന്വേഷണ ഏജന്‍സിയുടെ ചോദ്യം ചെയ്യലിന് വിധേയമായിക്കൊണ്ടിരിക്കുകയാണ്. വിടി ബല്‍റാം കൂട്ടിച്ചേര്‍ത്തു\n17 Sep, 2020 at 08:08 AM\nമന്ത്രി കെ.ടി ജലീല് രാജിവെക്കണമെന്നാവശ്യപ്പെട്ട് പാലക്കാട് യൂത്ത് കോണ്‍ഗ്രസ് നടത്തിയ മാര്‍ച്ചില് സംഘര്‍ഷം. തൃത്താല എം.എല്.എ വി.ടി ബല്‍റാമിന് ലാത്തിച്ചാര്‍ജില് തലയില് പരിക്കേറ്റു. ഈ സമരം മനസാക്ഷിയെ ഉണര്‍ത്തുന്നതിന് വേണ്ടിയുള്ളതാണെന്നും കേരളം കണ്ട ഏറ്റവും വലിയ കള്ളക്കടത്ത് സര്‍ക്കാര് സ്ഥാനമൊഴിയണെന്നും ബല്‍റാം ആരോപിച്ചു.\nസമരത്തിന്‍റെ ഉദ്ഘാടന പ്രസംഗം തുടങ്ങിയപ്പോള്‍ത്തന്നെ പൊലീസ് ആക്രമിക്കാന് തുടങ്ങി. ഒരു പ്രകോപനവുമില്ലാതെ വാട്ടര് ജെറ്റ് ഉപയോഗിച്ചു, യാതൊരു മുന്നറിയിപ്പുമില്ലാതെ ഗ്രെനൈഡ് ഉപയോഗിച്ചു, ക്രൂരമായ ലാത്തി ചാര്‍ജ് നടത്തി. എന്‍റെ തലക്ക് നേരെ അടി കിട്ടിയത് പൊലീസുകാരെല്ലാം നോക്കി നില്‍ക്കെയാണ്. അതു കാര്യമാക്കുന്നില്ല, പക്ഷെ, ചെറുപ്പക്കാരായ എന്‍റെ സഹ പ്രവര്‍ത്തകര്‍ക്ക് അതി ക്രൂരമായ മര്‍ദ്ദനം നേരിടേണ്ടി വന്നു. അപ്പൊഴും അറസ്റ്റുമായി സമാധാനപരമായി ഞങ്ങള് സഹകരിച്ചു. ബല്‍റാം പറഞ്ഞു.\nപൊലീസ് സ്റ്റേഷനില്‍വെച്ച് ഞങ്ങളുടെ വനിത നേതാവിനെ നാഭിക്ക് ചവിട്ടിയ പൊലീസുകാരെ മുന്നില് കൊണ്ടുവരണം എന്ന് ഞങ്ങള് ആവശ്യപ്പെട്ടു. കാരണം, ആ ക്രൂരകൃത്യം നടത്തിയത് ഒരു പുരുഷ പൊലീസായിരുന്നു. ഇതിന്‍റെയെല്ലാം പ്രകോപനമെന്താണ്, ഒരു പൊലീസുകാരന് പോലും പരിക്കേറ്റിട്ടില്ല. എന്നിട്ടും ഈ സമരത്തെ ചോരയില് മുക്കിക്കൊല്ലാന് ശ്രമിച്ചവരെ വെളിച്ചത്ത് കൊണ്ടുവരണം. അദ്ദേഹം പറഞ്ഞു.\nഈ സമരം പൊലീസിനെതിരെയല്ല, ജനങ്ങളുടെ മനസാക്ഷിയെ ഉണര്‍ത്തുന്നതിന് വേണ്ടിയാണ്. കേരളം കണ്ട ഏറ്റവും വലിയ കള്ളക്കടത്ത് സര്‍ക്കാര് സ്ഥാനമൊഴിയണം. ഈ സമരങ്ങള് ഇവിടെ നടക്കുമ്പോള് കേരളത്തിന്‍റെ ഒരു മന്ത്രി ദേശീയ കുറ്റാന്വേഷണ ഏജന്‍സിയുടെ ചോദ്യം ചെയ്യലിന് വിധേയമായിക്കൊണ്ടിരിക്കുകയാണ്. വിടി ബല്‍റാം കൂട്ടിച്ചേര്‍ത്തു.\nപ്രോട്ടോക്കോള് ലംഘിച്ച് ഈത്തപ്പഴവും ഖുര്‍ആനും കൈപ്പറ്റി; സംസ്ഥാന സര്‍ക്കാരിനെതിരെ കസ്റ്റംസ് കേസ്


സിപിഐയില് അടി തുടരുന്നു, രാജുവിനെ തള്ളി കാനം – Veekshanam\nസിപിഐയില് അടി തുടരുന്നു, രാജുവിനെ തള്ളി കാനം\nകൊച്ചി: കഴിഞ്ഞ നിയമ സഭാ തെരഞ്ഞെടുപ്പ് അവലോകന റിപ്പോര്‍ട്ടില് സിപിഐയിലെ ഉള്‍പ്പോര് തുടരുന്നു. കൊല്ലം ജില്ലയില് സിപിഎമ്മിനെയാണ് സിപിഐ പ്രധാനമായും പ്രതിക്കൂട്ടില് നിര്‍ത്തിയതെങ്കില് എറണാകുളം ജില്ലയില് പട പാളയത്തില്‍ത്തന്നെയാണ്. പാര്‍ട്ടിയുടെ സിറ്റിംഗ് സീറ്റായ മൂവാറ്റുപുഴയിലെ വന് പരാജയത്തിന്‍റെ സാഹചര്യം വിശദീകരിച്ച ജില്ല സെക്രട്ടറി പി. രാജുവിനെതിരേ സംസ്ഥാന സെക്രട്ടറി കാനം രാജേന്ദ്രന്‍റെ അതിരൂക്ഷ വിമര്‍ശനം. എംഎല്‍എ ആയിരിക്കെ, എല്‍ദോ ഏബ്രഹാമിന്‍റെ ആര്‍ഭാട വിവാഹത്തിനു നേതൃത്വം നല്‍കുകയും പഴയിടം തിരുമേനിയുടെ വിവാഹസദ്യപോലും ആസ്വദിച്ചു കഴിക്കുകയും ചെയ്ത ശേഷം ഇപ്പോള് തള്ളിപ്പറയുന്നതെന്തിനെന്നു വരെ കാനം രാജുവിനോടു ചോദിച്ചു.\nപറവൂര് നിയോജകമണ്ഡലത്തില് സിപിഎം തങ്ങളെ കാലുവാരിയെന്നാണ് സിപിഐ ജില്ലാ സെക്രട്ടറിയുടെ ആക്ഷേപം. എന്നാല് സിപിഐ ദുര്‍ബലനായ സ്ഥാനാര്‍ഥിയെ ആണു പറവൂരില് മത്സരിപ്പിച്ചതെന്നു സിപിഎമ്മും തിരിച്ചടിച്ചു. എന്നാല് ൨൦൧൬ല് പാവപ്പെട്ടവനാണെന്നും പാവപ്പെട്ടവരുടെ വോട്ട് തരണമെന്നും അഭ്യര്‍ഥിച്ചു മത്സരിച്ച എല്‍ദോ ഏബ്രാഹാമിനെ കഴിഞ്ഞ തെരഞ്ഞെടുപ്പില് സ്വന്തം പാര്‍ട്ടിക്കാര് പോലും കൈവിട്ടു. എംഎല്‍എ ആയിരിക്കെ ആര്‍ഭാടമായി വിവാഹം നടത്തിയതാണ് പാര്‍ട്ടി അണികളെ ചൊടിപ്പിച്ചത്. ജനപ്രതിനിധിയെന്ന നിലയില് ലാളിത്യം കാണിക്കുന്നതിനു പകരം വിവാഹം ആര്‍ഭാടമായി നടത്തി. ഇതാണു പാര്‍ട്ടിയുടെ പരാജയത്തിനു കാരണമെന്നാണ് ജില്ലാ സെക്രട്ടറി പി. രാജുവിന്‍റെ റിപ്പോര്‍ട്ട്.\nഎന്നാല് ഇത് പാര്‍ട്ടി സംസ്ഥാന നേതൃത്വം അംഗീകരിക്കുന്നില്ല. എല്‍ദോയുടെ കല്യാണത്തിനു കാര്‍മികത്വം വഹിച്ചത് രാജുവാണ്. അന്ന് അത്തരം കാര്യങ്ങളില് നിയന്ത്രണം പുലര്‍ത്തേണ്ടിയിരുന്ന ആള് തന്നെ ഇപ്പോള് രംഗത്തു വരുന്നത് എന്തിനാണെന്ന് കാനം ചോദിച്ചു. എല്‍ദോയെ ന്യായീകരിക്കുകയും ചെയ്തു. എംഎല്‍എയായിരിക്കെ പാര്‍ട്ടി റാലിയില് പങ്കെടുക്കുന്നതിനിടെ എല്‍ദോയ്ക്കു പൊലീസ് മര്‍ദനം ഏല്‍ക്കുകയുണ്ടായി. അതിനെതിരേ ജില്ലാ ഘടകം ശക്തമായി രംഗത്തിറങ്ങിയപ്പോഴും രാജുവിനെതിരായ നിലപാടാണ് കാനം രാജേന്ദ്രന് സ്വീകരിച്ചത്. അന്നു തുടങ്ങിയ അകല്‍ച്ച ഇപ്പോഴും തുടരുന്നു എന്നതിന്‍റെ സൂചനയാണ് ഇപ്പോഴത്തെ പാര്‍ട്ടി റിപ്പോര്‍ട്ടിംഗ്.\nErnakulam, Featured, Kerala, News\nഅഞ്ച് ദിവസം മുമ്പ് ഭര്‍ത്താവ് അപകടത്തില് മരിച്ചു, ഭാര്യയെ പാറക്കുളത്തില് മരിച്ച നിലയിൽ കണ്ടെത്തി


compensation: Latest compensation News & Updates, compensation Photos & Images, compensation Videos | Samayam Malayalam\nവാഹന അപകടക്കേസില് ഹര്‍ജിക്കാരന് ഒന്നരക്കോടി നഷ്ടപരിഹാരം നല്‍കാന് കോടതി വിധി\nകാരണങ്ങളില്ലാതെ ജോലിയില് നിന്ന് പിരിച്ചുവിട്ടു; പ്രവാസിക്ക് 9000 ദിനാര് നഷ്ടപരിഹാരം നല്‍കാന് ബഹ്റൈന് കോടതി വിധി\nഅവിഹിത ബന്ധം കൈയ്യോടെ പിടിച്ചു; കാമുകിയെ വിവാഹം ചെയ്യാൻ ഉപാധി വെച്ച് ഭാര്യ; ഭർത്താവ് കുരുക്കിൽ\nചികിത്സാപ്പിഴവ്: തിരുവനന്തപുരം സ്വദേശിക്ക് സ്വകാര്യ ആശുപത്രി 20 ലക്ഷം നഷ്ടപരിഹാരം നല്‍കണം\nമുന് ഭര്‍ത്താവിന് മകളെ കാണാന് അനുവദിച്ചില്ല; യുവതിയ്ക്ക് രണ്ട് ലക്ഷത്തിലധികം രൂപ പിഴ\nനഷ്ടപരിഹാരം നല്‍കുന്ന കാര്യത്തില് തീരുമാനമായി\nപണയം വെച്ച സ്വര്‍ണം വായ്പ്പക്കാരനറിയാതെ വിറ്റു; ബാങ്ക് നഷ്ടപരിഹാരം നല്‍കണമെന്ന് കോടതി\nദേശീയപാതാ വികസനത്തിന് സ്ഥലം വിട്ടുനൽകിയാൽ പണം കിട്ടുമോ? ഇവിടെയുണ്ട് കിട്ടിയവര്, സാബിറയ്ക്ക്2കോടി! അബ്ദുല് ഖാദറിന് നഷ്ടപരിഹാരം 90 ലക്ഷം\nഒടുവിൽ കേന്ദ്രത്തിൽ നിന്ന് ജിഎസ്‍ടി നഷ്ടപരിഹാരം വാങ്ങാൻ തയ്യാറായി കേരളവും\nഒരു കോടി നഷ്ടപരിഹാരം ആവശ്യപ്പെട്ട് ബാലഭാസ്കറുടെ ഡ്രൈവർ\nമനുഷ്യാവകാശ കമ്മീഷൻ ഉത്തരവിട്ടു; ഓടയിൽ വീണ യുവതിക്ക് ഒരു ലക്ഷം രൂപ നഷ്ടപരിഹാരം നൽകി കൊച്ചി നഗരസഭ\nദേശീയപാതാ വികസനം: മലപ്പുറം ജില്ല കേരളത്തിന് മാതൃകയെന്ന് സ്പീക്കര്, നഷ്ടപരിഹാരം വിതരണം ചെയ്തു\nഒടുവിൽ കേന്ദ്രം വഴങ്ങി; 1.1 ലക്ഷം കോടി രൂപ വായ്പ എടുക്കും


മമ്മൂട്ടിയുടെ കണക്കുകൂട്ടലുകള് തെറ്റാറില്ലെന്ന് ഇന്നസെന്റ് | Mammootty's calculation is always will be right says Innocent - Malayalam Filmibeat\nമമ്മൂട്ടിയുടെ കണക്കുകൂട്ടലുകള് തെറ്റാറില്ലെന്ന് ഇന്നസെന്റ്\n| Published: Wednesday, June 15, 2016, 11:48 [IST]\nഏത് കാര്യത്തിലും നല്ല അഭിപ്രായങ്ങളും ഉചിതമായ തീരുമാനങ്ങളും ഉള്ള ആളാണ് മമ്മൂട്ടിയെന്ന് ഇന്നസെന്റ്. അതുകൊണ്ട് തന്നെ താര സംഘടനയായ അമ്മയുടെ തീരുമാനങ്ങള് എടുക്കുമ്പോള് മമ്മൂട്ടിയുമായി ആലോചിക്കാറുണ്ടെന്ന് ഇന്നസെന്റ് പറയുന്നു.\nമമ്മൂട്ടി ഒരു നടന് മാത്രമല്ല, വക്കീല് കൂടെയാണ്. അതുകൊണ്ട് തന്നെ തന്റെ സംശയങ്ങള്‍ക്കും ചോദ്യങ്ങള്‍ക്കും നീതിയുക്തമായ മറുപടി മമ്മൂട്ടിയില് നിന്ന് ലഭിക്കാറുണ്ട്. മമ്മൂട്ടിയുടെ കണക്കുകൂട്ടലുകളെ കുറിച്ച് ഇന്നസെന്റ് പറയുന്നു, തുടര്‍ന്ന് വായിക്കൂ...\nമമ്മൂട്ടി നായകനായി അഭിനയിച്ചുതുടങ്ങുമ്പോള് ഞാന് ചലച്ചിത്ര നിര്‍മ്മാതാവും നടനുമാണ്. മമ്മൂട്ടി സിനിമയെക്കുറിച്ച് മാത്രമല്ല, പലതിനെക്കുറിച്ചും നല്ല അറിവോടെയാണ് സംസാരിക്കുക. ഞങ്ങളങ്ങനെ നല്ല അടുപ്പത്തിലായിട്ടുണ്ട്- ഇന്നസെന്റ് പറഞ്ഞു\nമമ്മൂട്ടി അഭിനയിക്കുന്ന സിനിമകളില് എനിക്ക് യോജിച്ച നല്ല കഥാപാത്രങ്ങളുണ്ടെങ്കില് എന്നെ വിളിച്ചിട്ടു പറയും. താന് ആ വേഷം ചെയ്യണമെന്ന്.\nതൊമ്മനും മക്കളും എന്ന സിനിമയില് രാജന് പി ദേവ് ചെയ്ത ആ കഥാപാത്രം ഞാന് ചെയ്യണമെന്ന് പറഞ്ഞ് മമ്മൂട്ടി വിളിച്ചിരുന്നു. ഞാന് ചെയ്താലായിരിക്കും അത് നന്നാകുകയെന്നും പറഞ്ഞു. എന്നാല് ആ സമയത്ത് വേറെ സിനിമയുണ്ടായിരുന്നതുകൊണ്ടൊ എന്തൊ, എനിക്ക് ആ സിനിമ ചെയ്യാനായില്ല. പിന്നീട് ഞാന് ആ സിനിമ കണ്ടപ്പോള് മമ്മൂട്ടി പറഞ്ഞത് ശരിയാണെന്ന് എനിക്ക് തോന്നുകയും ചെയ്തു.\nഅതുപോലെതന്നെ വേഷം എന്ന ചിത്രത്തില് മമ്മൂട്ടിയുടെ അച്ഛനായി അഭിനയിച്ചത് അദ്ദേഹത്തിന്റെ നിര്‍ബന്ധം കൊണ്ടായിരുന്നു. കോട്ടയം കുഞ്ഞച്ചന് എന്ന ചിത്രത്തിലും മമ്മൂട്ടിയുടെ നിര്‍ദ്ദേശപ്രകാരമാണ് ഞാനഭിനയിച്ചത്.\nഒരു സംവിധായകന്റെ കാഴ്ചപ്പാടുകളിലും ഉപരിയായി മമ്മൂട്ടിക്ക് ഇങ്ങനെ ചില കഥാപാത്രങ്ങള് ഇന്നയാള് ചെയ്താല് നന്നായിരിക്കുമെന്ന കണക്കുകൂട്ടലുകളുണ്ട്. അത് തെറ്റാറില്ല.\nഈ കണക്കുകൂട്ടല് മമ്മൂട്ടിക്ക് സിനിമയുടെ കാര്യത്തില് മാത്രമല്ല, എല്ലാ കാര്യത്തിലുമുണ്ട്. പൊതുവെ ഏതൊരു കാര്യത്തിലും നല്ല അഭിപ്രായങ്ങളും ഉചിതമായ തീരുമാനങ്ങളും എടുക്കാന് പറ്റിയ ഒരാളാണ് മമ്മൂട്ടിയെന്ന് എനിക്ക് മിക്കപ്പോഴും തോന്നിയിട്ടുണ്ട്- ഇന്നസെന്റ് പറഞ്ഞു.\nRead more about: malayalam film malayalam movie malayalam cinema innocent mammootty actor മലയാളം സിനിമ മമ്മൂട്ടി ഇന്നസെന്റ്\nMammootty's calculation is always will be right says Innocent\nStory first published: Wednesday, June 15, 2016, 11:48 [IST]


നേപ്പാളില് നാല് ഇന്ത്യന് തീര്‍ത്ഥാടകര് ബസ് മറിഞ്ഞ് മരിച്ചു | Four Indian pilgrims killed in bus accident in Nepal - Malayalam Oneindia\nനേപ്പാളില് നാല് ഇന്ത്യന് തീര്‍ത്ഥാടകര് ബസ് മറിഞ്ഞ് മരിച്ചു\nകാഠ്മണ്ഡു: തെക്കു പടിഞ്ഞാറന് നേപ്പാളില് ബസ് മറിഞ്ഞ് നാല് ഇന്ത്യന് തീര്‍ത്ഥാടകര് മരിച്ചു. നാലുപേരും സ്ത്രീകളാണ്. 13 പേര്‍ക്ക് അപകടത്തില് പരിക്കേറ്റിട്ടുണ്ട്.\nജനവരി 10 ചൊവ്വാഴ്ച പുലര്‍ച്ചെയാണ് അപകടമുണ്ടായത്. കനത്ത മഞ്ഞില് വഴി വ്യക്തമല്ലാത്തതിനെ തുടര്‍ന്ന് ഇവര് സഞ്ചരിച്ചിരുന്ന ബസ് മറിയുകയായിരുന്നു. ഇന്ത്യന് നമ്പര് പ്ലേറ്റോടു കൂടിയ ബസാണ് അപകടത്തില് പെട്ടത്. കാഠ്മണ്ഡുവില് നിന്നും ജനക്പൂരിലെ പ്രശസ്തമായ ക്ഷേത്രത്തിലേക്ക് പോകുകയായിരുന്ന ബസ് ലാല്‍ബന്ദിയില് വച്ചാണ് അപകടത്തില് പെട്ടത്.\nമരിച്ചവരില് കൗസല്യാദേവി എന്ന സ്ത്രീയെ തിരിച്ചറിഞ്ഞിട്ടുണ്ട്. പരിക്കേറ്റവരില് അഞ്ചുപേരുടെ നില ഗുരുതരമാണ്. പരിക്കേറ്റവരെ ജനക്പൂരിലെ ആശുപത്രിയില് പ്രവേശിപ്പിച്ചിരിക്കുകയാണ്.


അമ്മയ്ക്കു വരാനുള്ളത് ഇസഡ് പ്ലസ് സുരക്ഷയ്ക്കു തടയാനാവുമോ? – Azad Online\nഅമ്മയ്ക്കു വരാനുള്ളത് ഇസഡ് പ്ലസ് സുരക്ഷയ്ക്കു തടയാനാവുമോ?\nby Azad മേയ് 11, 2017 സെപ്റ്റംബര് 16, 2020\nLeaveaComment on അമ്മയ്ക്കു വരാനുള്ളത് ഇസഡ് പ്ലസ് സുരക്ഷയ്ക്കു തടയാനാവുമോ?\nഅമൃതാനന്ദമയിക്കും ഇസഡ് പ്ലസ് സുരക്ഷ ഏര്‍പ്പെടുത്തിയിരിക്കുന്നു. സി ആര് പി എഫ് സംഘം ചുമതല നിര്‍വ്വഹിക്കും. ജനാധിപത്യ മതേതര ഗവണ്‍മെന്റിന്റെ പ്രതിബദ്ധത!\nആരാണ് അമൃതാനന്ദമയി? സന്യാസി? ആള്‍ദൈവം? നിക്ഷേപക? വ്യാജ ആത്മീയതയുടെ വ്യാപാരി? ജീവനുള്ള പൂജാബിംബം? ഏതു വിലാസമാണ് അവര്‍ക്കു ചേരുക?\nത്യജിക്കുന്നവരാണ് സന്യാസിമാര്. ത്യജിക്കാനായി അവര് ഒന്നും സമ്പാദിക്കാറില്ല. തന്നെത്തന്നെയാണ് പകുക്കുന്നതും ത്യജിക്കുന്നതും. അമൃതാനന്ദമയി പക്ഷെ, അങ്ങനെയല്ലല്ലോ. ത്യജിക്കാനാണത്രെ സമ്പാദിക്കുന്നുണ്ട്. നല്‍കുന്തോറും ഇരട്ടിക്കുന്ന സഹായ സാന്ത്വന വ്യവസായങ്ങളുടെ ശൃംഖലയുണ്ട്. വിദ്യാഭ്യാസ വ്യാപാരമുണ്ട്. മാധ്യമമുണ്ട്. മറ്റുള്ളവരില്‍നിന്ന് ഊറ്റുന്നതില് ഒരു പങ്ക് ദാനം ചെയ്യുന്നുണ്ട്. തന്നെയൊഴിച്ച് തനിക്കുള്ളതൊഴിച്ച് എല്ലാം ത്യജിക്കാനാവുമെന്നു പഠിപ്പിക്കുന്നുണ്ട്.\nഅപ്പോള് അവര് യോഗിയോ സന്യാസിയോ ആയിരിക്കുന്നതെങ്ങനെ? ആത്മീയതയുടെ സൈദ്ധാന്തിക സംഭാവനകളെന്തെങ്കിലും കാണുമോ? കനപ്പെട്ട ഏതെങ്കിലും ഒരു ദര്‍ശനം? ഒരു പുസ്തകം? തത്വചിന്തയ്ക്ക് ഒരു പുതുവഴി? അങ്ങനെയെന്തെങ്കിലും മലയാളി അറിയുകയോ ചര്‍ച്ചചെയ്യുകയോ ഉണ്ടായിട്ടില്ല.\nഒന്നുമില്ല. എന്നാല് ചുറ്റും പരിവേഷമുണ്ട്. അനുചരരുണ്ട്. ദുരൂഹതകളുണ്ട്. അതുകൊണ്ട് ആള്‍ദൈവങ്ങളെന്ന് അധിക്ഷേപിക്കപ്പെടുന്ന ഗണമാവാം. ദൈവചിന്തയെ നാണിപ്പിക്കുകയും ചവിട്ടിയരയ്ക്കുകയും ചെയ്യുന്ന വ്യാജ ആത്മീയത. ജനാധിപത്യ രാജ്യത്തെ പൗരന്മാരില്‍നിന്നും ഉയര്‍ന്ന പദവി വേണം. സമ്പത്തും വേണം. അതാവട്ടെ പൗരന്മാരുടെ ചെലവിലാവുകയും വേണം. തോല്‍പ്പിക്കപ്പെടട്ടെ ജനാധിപത്യം.! ജീര്‍ണമാകട്ടെ ആത്മീയതയും ആശയവാദവും!അവര്‍ക്കത്രയേയുള്ളു.\nആത്മീയതാ വ്യാപാരത്തിനിറങ്ങിയ അതിജീര്‍ണ ഭൗതികവാദിയുടെ ആര്‍ത്തിയാണ് അവരുടെ സ്ഥാപനങ്ങള്‍ക്കും ഒട്ടുമിക്ക അനുചരര്‍ക്കും. അവര്‍ക്കു തുല്യം ബാബാ രാംദേവു മാത്രം. പതഞ്ജലിക്കു മാര്‍ക്കറ്റുവില നിശ്ചയിച്ച ആത്മീയ ഗുരു. ദൈവങ്ങളെ ആക്ഷേപിക്കുന്നത് യുക്തിവാദികളോ ഭൗതികവാദികളോ ആണെന്ന ധാരണയാണ് ഇവര് കടപുഴക്കിക്കളഞ്ഞത്. അത്രയും നന്നായി. ജീര്‍ണ ആത്മിയതയും ജീര്‍ണ ഭൗതികതയും ആശ്ലേഷിക്കുന്ന അവിശുദ്ധ ബന്ധത്തിന്റെ ദൃഷ്ടാന്തമാണ് ഇത്തരം ആള്‍ദൈവങ്ങള്.\nഅവര്‍ക്കുചുറ്റും ദുരൂഹതകളുണ്ടാവും വര്‍ഷങ്ങളോളം കൂടെ കഴിഞ്ഞവര് ഒരു നാളതു കണ്ടെത്തുന്നു. ഗെയ്ല് ട്രെഡ്വല് അതിലൊരുവള്. ആശ്രമ ജീവിതത്തില് എന്തു സംഭവിച്ചുവെന്നാണ് അവരെഴുതിയത്. സത്നാം സിങിന്റെ കഥ നമ്മുടെ വാര്‍ത്തകളില് നിറഞ്ഞതാണ്. അക്രമങ്ങള്, ബലാല്‍സംഗങ്ങള്, ദുരൂഹ മരണങ്ങള് എന്നിങ്ങനെ ആക്ഷേപങ്ങള് നിലയ്ക്കുന്നില്ല. ദൈവം അവിടെയാണെങ്കില് അതാരുടെ ദൈവമാകും?\nവ്യാപാരികളും വ്യവസായികളും രാഷ്ട്രീയക്കാരും ഉന്നതോദ്യോഗസ്ഥരും സിദ്ധരും ആള്‍ദൈവങ്ങളും മാധ്യമ മുതലാളിമാരും നീതിന്യായ നടത്തിപ്പുകാരും ചേര്‍ന്ന ഒരു വലിയ തട്ടിപ്പുസംഘത്തിന്റെ തടവിലാണ് നമ്മുടെ ജനാധിപത്യം. പൊതു ഖജനാവ് പങ്കുവെച്ച് കൊഴുക്കുകയാണവര്. ഭരണകൂടം അവര്‍ക്കുള്ള സംരക്ഷണത്തിനാണ്. നമ്മുടെ ചെലവില് അവര്‍ക്ക് ഇസഡ് പ്ലസ് സുരക്ഷ. നമ്മെ ചോര്‍ത്തിയ സമ്പത്തിനും ദുര്‍വൃത്തികള്‍ക്കും കാവല്.\nഒന്നുകില് അവര് എല്ലാം സര്‍ക്കാറിനു വിട്ടുനല്‍കി ഇനിയെങ്കിലും ത്യാഗിയായ, ആരുടെയും കാവല് വേണ്ടാത്ത സന്യാസിനിയാവട്ടെ. അല്ലെങ്കില് സ്വന്തം ചെലവില് അനുചര സംഘങ്ങളുടെ കാവലില് ധനാഢ്യായ വ്യവസായിയായി കഴിയട്ടെ. പിന്നെ, താന്‍താന് നിരന്തരം ചെയ്യുന്ന കര്‍മ്മങ്ങളുടെ ഫലം തിരുത്താന് ഏതു കറ്റഗറി സൈനിക സുരക്ഷാ സംഘങ്ങള്‍കൊണ്ടാണ് സാധ്യമാവുക?\n11 മെയ് 2017\nമുദ്രകള്: അമൃതാനന്ദമയി ആള്‍ദൈവം ഇസഡ് പ്ലസ് സുരക്ഷ\nPrevious Entry രാഷ്ട്രീയ നേതൃത്വങ്ങളേ, യുവ വിപ്ലവകാരികളേ ആഡംബര വിവാഹങ്ങളില് നഷ്ടമായതെന്ത്?\nNext Entry ജോര്‍ജ് ലക്കോഫ്: ഭാഷയുടെ രാഷ്ട്രീയ മനസ്സ്


ഗവി യാത്ര സൂപ്പറാകും; റോഡ് നിര്‍മാണത്തിന് 9.27 കോടി – Times Kerala\nBy Web Desk On Sep 18, 2020\nപത്തനംതിട്ട: ടൂറിസം കേന്ദ്രമായ ഗവിയിലേക്കുള്ള പ്രധാന പാതയായ പ്ലാപ്പള്ളി – കക്കി-വള്ളക്കടവ്(പി.കെ.വി)റോഡിന് 9.27 കോടി രൂപ അനുവദിച്ചതായി അഡ്വ.കെ.യു. ജനീഷ് കുമാര് എംഎല്‍എ അറിയിച്ചു. 96.05 കിലോമീറ്ററാണ് ഈ റോഡിന്റെ ദൂരം. ഇതില് ഇനിയും നിര്‍മാണം പൂര്‍ത്തിയാകാനുള്ള 23.15 കിലോമീറ്ററിലെ ടാറിംഗ് നടത്തി റോഡ് ഗതാഗതയോഗ്യമാക്കുന്നതിനാണ് തുക അനുവദിച്ചത്. പ്ലാപ്പള്ളി മുതല് ഗവി വരെയുള്ള ഭാഗത്താണ് നിര്‍മാണം നടത്തുക.\nശബരിമല തീര്‍ഥാടകരും ഈ പാത ഉപയോഗിക്കുന്നുണ്ട്. റോഡിന്റെ ശോച്യാവസ്ഥ മൂലം ഗവിയിലേക്കുള്ള സഞ്ചാരികളുടെ വരവില് കുറവുണ്ടായിരുന്നു. റോഡ് നവീകരണം പൂര്‍ത്തിയാകുന്നതോടെ ഗവി നിവാസികള് ഉള്‍പ്പടെയുള്ള മലയോര ജനങ്ങളുടെ യാത്രാ പ്രശ്നത്തിന് പരിഹാരമാകും. നിര്‍മാണം പൂര്‍ത്തിയാകുന്നതോടെ മൂഴിയാര് ഡാം, പെന്‍സ്റ്റോക്ക്, കക്കി ഡാം, കൊച്ചു പമ്പ തുടങ്ങിയ ഭാഗങ്ങളില് റോഡ് ഗതാഗതയോഗ്യമാകും. ഇതോടെ ഗവിയിലേക്ക് എത്തുന്ന സഞ്ചാരികളുടെ യാത്ര സുഗമമാകും.\nനാല് സെന്റീ മീറ്ററില് ക്ലോസ് ഗ്രേഡ് ചിപ്പിംഗ് കാര്‍പെറ്റ് ഉപയോയിച്ചുള്ള ടാറിംഗ് ആണ് നടത്തുക. 3.8 മീറ്റര് വീതിയിലാണ് റോഡ് നിര്‍മിക്കുക. നിലവിലുള്ള റോഡിന്റെ ഉപരിതലം ഇളക്കി മാറ്റി വെറ്റ്മിക്സ് ഇട്ട് ഉറപ്പിക്കും. തുടര്‍ന്നാണ് ടാറിംഗ് നടത്തുക. വെള്ളക്കെട്ട് ഉള്ള ഭാഗങ്ങളില് റോഡ് ഉയര്‍ത്തുകയും ചെയ്യും.\nഉടന് തന്നെ നിര്‍മാണം ആരംഭിക്കാന് നടപടി സ്വീകരിക്കുമെന്ന് എംഎല്‍എ അറിയിച്ചു. ഇതിനായി പൊതുമരാമത്ത് നിരത്തു വിഭാഗം ഉദ്യോഗസ്ഥരുടെ യോഗം വിളിച്ച് ആവശ്യമായ നിര്‍ദേശങ്ങള് നല്‍കിയിട്ടുണ്ടെന്നും എംഎല്‍എ പറഞ്ഞു.\n‘ഭാഭിജി പപ്പടം കഴിച്ച് എത്ര പേര്‍ക്ക് കോവിഡ് ഭേദമായി’; രോഗ പ്രതിരോധത്തില് കേന്ദ്ര സര്‍ക്കാരിനെ വിമർശിച്ച് സഞ്ജയ് റാവത്ത്\nരക്ത സ്രാവത്തെ തുടർന്ന് സ്വകാര്യ ആശുപത്രിയിൽ പ്രവേശിപ്പിച്ച ഗർഭിണിയും നവജാത ശിശുവും…\n1000-ലേറെ റോബോട്ടിക് ശസ്ത്രക്രിയകള് പൂര്‍ത്തീകരിച്ച് ആസ്റ്റര് മെഡ്‌സിറ്റി


പ്രത്യേക സഭാസമ്മേളനത്തിന് ഗവർണർ നാളെ അനുമതി നല്‍കിയേക്കും\nതീരുമാനത്തില് പ്രതീക്ഷയർപ്പിച്ച് സർക്കാർ; നയപ്രഖ്യാപനത്തില് ഗവർണറുടെ നിലപാട് നിർണായകം\n27 Dec, 2020 at 12:50 AM\nവ്യാഴാഴ്ച ചേരാനുദ്ദേശിക്കുന്ന നിയമസഭ പ്രത്യേക സമ്മേളനത്തിന് ഗവര്‍ണര് നാളെ അനുമതി നല്‍കിയേക്കും.സമ്മേളത്തിന് അനുമതി നല്‍കുമെന്ന് ഗവര്‍ണര്, സ്പീക്കറെ അറിയിച്ച സാഹചര്യത്തില് ആശ്വാസം നല്‍കുന്ന തീരുമാനം നാളെ ഉണ്ടാകുമെന്നാണ് സര്‍ക്കാരിന്‍റെ പ്രതീക്ഷ. അതേസമയം നയപ്രഖ്യാപന പ്രസംഗത്തില് കര്‍ഷകനിയമത്തിനെതിരായ നിലപാട് വ്യക്തമാക്കിയത് ഗവര്‍ണര് വായിക്കുമോ എന്ന ആശങ്ക സര്‍ക്കാരിനിപ്പോഴുമുണ്ട്.\nകേന്ദ്രത്തിന്‍റെ കര്‍ഷക നിയമത്തിനെതിരായി നിയമസഭയില് പ്രമേയം പാസ്സാക്കാനുള്ള സര്‍ക്കാരിന്‍റെ ആദ്യനീക്കത്തെ ഗവര്‍ണര് തടഞ്ഞിരുന്നു. സഭ ചേരാനുള്ള അടിയന്തിര സാഹചര്യമില്ലെന്ന് ഗവര്‍ണര് നിലപാട് സ്വീകരിച്ചെങ്കിലും ഈ വര്‍ഷത്തെ അവസാന ദിവസം തന്നെ സഭ ചേര്‍ന്ന് പ്രമേയം പാസ്സാക്കാനുള്ള തീരുമാനത്തിലാണ് സര്‍ക്കാര് എത്തിച്ചേര്‍ന്നത്. ഇതില് ഗവര്‍ണര്‍ക്കുള്ള അതൃപ്തി മറികടക്കാനുള്ള നീക്കത്തിന്‍റെ ഭാഗമായിട്ടാണ് മന്ത്രിമാരും സ്പീക്കറും ആരിഫ് മുഹമ്മദ് ഖാനെ കണ്ടത്. ഇതോടെ അയഞ്ഞ ഗവര്‍ണര് പ്രത്യേക സഭാസമ്മേളനത്തിനുള്ള അനുമതി നാളെ നല്‍കാനാണ് സാധ്യത.\nഇന്നലെ കൂടിക്കാഴ്ചക്ക് എത്തിയ സ്പീക്കറോടും അതൃപ്തി പ്രകടമാക്കിയെങ്കിലും സമ്മേളനത്തിന് അനുമതി നല്‍കുമെന്ന് ഗവര്‍ണര് അറിയിച്ചിട്ടുണ്ട്. അവധി ദിവസങ്ങള് ആയതിനാലാണ് രേഖാമൂലമുള്ള അറിയിപ്പ് വൈകുന്നത്. നാളെ രാവിലെ തന്നെ നിയമസഭ സമ്മേളിക്കാനുള്ള ഗവര്‍ണറുടെ അനുമതി സര്‍ക്കാരിന് ലഭിച്ചേക്കും.\n31 ന് രാവിലെ ഒമ്പത് മണിക്ക് ആരംഭിക്കുന്ന സഭ ഒരു മണിക്കൂറാണ് നീണ്ട് നില്‍ക്കുന്നത്. കേന്ദ്രത്തിന്‍റെ കാര്‍ഷിക നിയമത്തിനെതിരായ പ്രമേയം പാസ്സാക്കാനുള്ള ചര്‍ച്ചയില് കക്ഷി നേതാക്കള്‍ക്ക് മാത്രമാണ് സംസാരിക്കാന് അവസരം. ജനുവരി എട്ടിന് ആരംഭിക്കുന്ന നിയമസഭയുടെ ബജറ്റ് സമ്മേളനത്തില് കാര്‍ഷിക നിയമത്തിനെതിരായ ബദല് നിയമം കൊണ്ട് വരാനുള്ള നീക്കവും സര്‍ക്കാര് നടത്തുന്നുണ്ട്.\nഅതേസമയം കേന്ദ്ര നിയമങ്ങള്‍ക്കെതിരെ പ്രമേയം പാസ്സാക്കുകയും ചര്‍ച്ച ചെയ്യുകയും ചെയ്യുന്ന സര്‍ക്കാരിന്‍റെ നിലപാട് ഇനി മുതല് വലിയ രാഷ്ട്രീയ ചര്‍ച്ചകളിലേക്ക് വഴിവെച്ചേക്കും. കര്‍ഷക നിയമത്തിനെതിരെ മന്ത്രിസഭ ഉള്‍പ്പെടുത്തിയ നയപ്രഖ്യാപനത്തിലെ ഭാഗം ഗവര്‍ണര് വായിക്കുമോ എന്നാണ് ഇടത് മുന്നണി ഉറ്റ് നോക്കുന്നത്.\nkerala governorKerala Governor Arif Khanspecial assembly


ഉണ്ട: ഹൃദയത്തിലേയ്ക്കുള്ള റൂട്ട് മാർച്ച് | Cinema | Deshabhimani | Friday Jun 14, 2019\nകെ എ നിധിൻ നാഥ്Updated: Friday Jun 14, 2019\nമമ്മൂട്ടിയുടെ ഹീറോയിക് പരിവേഷത്തിന്റെ സാധ്യതകളെ മുൻനിർത്തിയാണ് മലയാളത്തിൽ സമീപകാലത്ത് സിനിമകൾ ഒരുക്കിയിരുന്നത്. അതിൽ നിന്ന് ഖാലിദ് റഹ്മാന്റെ മാറി നടത്തമാണ് ഉണ്ട. ന്യൂട്ടൻ എന്ന ഹിന്ദി ചിത്രവുമായുള്ള സമാനതയാണ് ആദ്യം ഉണ്ടയെ ചർച്ചയാക്കിയത്. പിന്നീട് എത്തിയ പോസ്റ്റർ സിനിമയ്ക്കായുള്ള പ്രതീക്ഷ ഉയർത്തി. മാവോയിസ്റ്റ് മേഖലയായ ബസ്തറിൽ തെരഞ്ഞെടുപ്പ് ഡ്യൂട്ടിയ്ക്കായി പോകുന്ന കേരള പൊലീസിലെ ഒരു സംഘത്തിന്റെ കഥയാണ് ചിത്രം. അനുലാഗ കരിക്കിൻ വെള്ളം എന്ന സിനിമയിലൂടെ സംവിധായകനായി അരങ്ങേറ്റം കുറിച്ച ഖാലിദിന്റെ രണ്ടാമത്തെ ചിത്രം. പരിചരണത്തിലും വിഷയാവതരണത്തിലും ആദ്യ സിനിമ പോലെ ഉണ്ടയും മികവ് പുലർത്തുന്നുണ്ട്. ഒരു പത്രവാർത്തയിൽ നിന്നാണ് സിനിമയുടെ ആദ്യ ചർച്ചകൾ നടക്കുന്നത്. ചെറിയ ഒരു വിഷയത്തെ രണ്ട് മണിക്കൂറിലധികമുള്ള സിനിമയാക്കി മാറ്റുക എന്ന വെല്ലിവിളി വളരെ മികവോടെയാണ് തിരക്കഥകൃത്ത് ഹർഷാദ് ഏറ്റെടുത്തത്. അനുരാഗ കരിക്കിൻ വെള്ളമെന്ന ആദ്യ സിനിമയിൽ നിന്ന് അടിമുടി മാറിയ ഒരു സിനിമ ഇടപെടലാണ് ഖാലിദ് ഇവിടെ നടത്തിയത്.\nമമ്മൂട്ടിയുടെ ഹീറോയിക് പരിവേഷം പൂർണമായും അഴിച്ചുവെച്ച കഥാപാത്രമാണ് എസ് ഐ മണികണ്ഠൻ. ബസ്തറിലെ മാവോയിസ്റ്റ് മേഖലയിൽ തെരഞ്ഞെടുപ്പ് നടത്താൻ പോകുന്ന സംഘത്തിനെ നയിക്കുന്ന മണി മമ്മുട്ടിയുടെ മുൻ പൊലീസ് വേഷങ്ങളിൽ നിന്നെല്ലാം തന്നെ വേറിട്ടതാണ്. മമ്മുട്ടിയെ സംബന്ധിച്ച് വലിയ വെല്ലുവിളയൊന്നുമില്ലാത്ത കഥാപാത്രമാണ് മണി സർ. അഭിനയ സാധ്യതയ്ക്ക് വലിയ ഇടമില്ലാത്ത കഥാപാത്രം പക്ഷെ ഏറ്റവും ഭംഗിയായി മമ്മുട്ടി അവതരിപ്പിച്ചിട്ടുണ്ട്. ഭയം സിനിമയുടെ ഒരു പ്രധാന ഘടകമാണ്. ആവശ്യത്തിന് ആയുധങ്ങളില്ലാതെ ഏത് നിമിഷവും മരണം സംഭവിക്കാവുന്ന ഒരിടത്ത് നിൽക്കുന്ന ഒരു സംഘം, ഇവരുടെ ഓരോ നിമിഷത്തിലൂടെയാണ് സിനിമ മുന്നോട്ട് പോകുന്നത്. ഷൈൻ ടോം ചാക്കോ, ജേക്കബ് ഗ്രിഗറി, അർജുൻ അശോകൻ തുടങ്ങി ഒരോ കഥാപാത്രത്തിനും കൃത്യമായി ഇടം നൽകിയാണ് സിനിമ വികസിക്കുന്നത്.\nകഥയുടെ ഒഴുക്കിനൊപ്പമുള്ള തമാശയും ഒപ്പം ഒരു ഭീതിയും നിലനിർത്തികൊണ്ടാണ് സിനിമയുടെ ആദ്യ ഭാഗം. കഥാപാത്രങ്ങളെ പ്രേക്ഷകനിലേയ്ക്ക് കൃത്യമായി അടുപ്പിക്കാൻ ആദ്യ ഭാഗത്തിലൂടെ കഴിയുന്ന തരത്തിലാണ് തിരക്കഥ. ഭയപ്പെടുന്ന, നിരാശരാവുന്ന സാധാരണക്കാരനായ പൊലീസാണ് മമ്മുട്ടിയുടെ മണി സർ. റിയലിസ്റ്റിക് കഥാപാത്രങ്ങളാണ് സിനിമയെ മലയാളിയ്ക്ക് അത്ര പരിചിതമല്ലാത്ത പശ്ചാത്തലമായിട്ട് പോലും അടുപ്പിച്ച് നിർത്തുന്നത്. രസകരമായ ഒരു ആസ്വാദന ശെെലി പുലർത്തുമ്പോഴും പൊള്ളുന്ന ചില യാഥാർഥ്യങ്ങളും സിനിമ സംസാരിക്കുന്നുണ്ട്. ഉത്തരേന്ത്യയിലെ ഗ്രാമീണ മേഖലയിലെ അടിസ്ഥാന പ്രശ്നങ്ങളെല്ലാം സിനിമ സംസാരിക്കാൻ ശ്രമിക്കുന്നുണ്ട്. അതിനൊപ്പം തന്നെ ആദ്യ ഘട്ടത്തിൽ പാസിങ് സംഭാഷങ്ങളായും പിന്നീട് പ്രധാന തന്തുവിനൊപ്പം നിൽക്കുന്നവിഷയമായി തൊഴിലിടങ്ങളിൽ നേരിടുന്ന ജാതി വിവേചനം സിനിമ ചർച്ച ചെയ്യുന്നുണ്ട്. നല്ല ജോലി കിട്ടിയാൽ ആദിവാസിയായതിന്റെ പേരിൽ നേരിടുന്ന പരിഹാസങ്ങൾ മാറുമെന്ന പ്രതീക്ഷ തകർന്ന് നിൽക്കുന്ന കഥാപാത്രം തുറന്നിടുന്നത് നമ്മുടെ സമൂഹ യാഥാർഥ്യത്തിലേയക്കാണ്.\nഇന്ത്യയുടെ ജനാധിപത്യ പ്രക്രിയ നേരിടുന്ന പ്രതിസന്ധിയും അപകടവുമെല്ലാം ഭാഗമാക്കുന്ന സിനിമ, മാവോയിസ്റ്റ് ലേബലിൽ നടക്കുന്ന അക്രമണങ്ങളെക്കുറിച്ചും സംസാരിക്കുന്നുണ്ട്. മാവോയിസ്റ്റായി ആളുകളെ മുദ്രകുത്തുന്ന, എൻകൗണ്ടർ കൊലപാതകങ്ങളും സിനിമയിലുണ്ട്. നർമം പശ്ചാത്തലമായി നിർത്തി ഏറ്റവും നന്നായി സാമൂഹിക വിഷയങ്ങൾ സംസാരിച്ച ചിത്രമാണ് ഉണ്ട. ഖാലിദ് റഹ്മാൻ മലയാള സിനിമയിൽ ഇനിയും മികച്ച സിനിമകൾ സമ്മാനിക്കുമെന്ന പ്രതീക്ഷയ്ക്ക് മുകളിലാണ് ഉണ്ട അവസാനിക്കുന്നത്. ആദ്യ തിരക്കഥയിൽ തന്നെ ചെറിയൊരു സംഭവത്തെ അടിസ്ഥാനമാക്കി ഇത്രയും രസകരമായി എന്നാൽ അതീവ ശ്രദ്ധയോടെ വായിച്ചെടുക്കേണ്ട രംഗങ്ങൾ ഒരുക്കിയ ഹർഷാദിനാണ് കെെയടി.\nസിനിമയുടെ മൂഡിനെ കൃത്യമായി അടയാളപ്പെടുത്താൻ പ്രശാന്ത് പിള്ളയുടെ പശ്ചാത്തല സംഗീതത്തിനും സജിത്തിന്റെ ക്യാമറയ്ക്കും കഴിഞ്ഞിട്ടുണ്ട്. ചിലയിടത് സിനിമ ഒരു സർവെെവൽ ത്രില്ലർ ശെെലിയിലേയ്ക്ക് മാറുന്നുണ്ട്. ഭയവും അതിജീവിനവുമെല്ലാം കൃത്യമായി പ്രേക്ഷകനിലേയ്ക്ക് എത്തിക്കുന്നത് സംഗീതമാണ്. വിഷ്വലുകളിലേയ്ക്ക് പ്രേക്ഷക ശ്രദ്ധ കടത്തി വിടാതെ കഥാപത്രങ്ങളിൽ പ്രേക്ഷകനെ നിർത്തുന്ന പരിചരണ രീതിയാണ് സിനിമ ഉപയോഗിച്ചിരിക്കുന്നത്. യഥാർഥ്യങ്ങൾ അംഗീകരിക്കാൻ തയാറാവാത്ത/ മറച്ച് പിടിക്കുന്ന ഒരു ലോകമാണ് ഉണ്ടയുടെ ഇതിവൃത്തം. അതിനാൽ തന്നെ സിനിമയ്ക്കെതിരെ ഒരുപക്ഷെ ഉയർന്ന് വരാൻ സാധ്യതയുള്ള വിമർശനം കേരള പൊലീസിനെ പരിഹസിച്ചുവെന്നതാണ്.\nഅതിഭാവുകത്വം നിറയ്ക്കാതെ സിനിമ ആവശ്യപ്പെടുന്നത് മാത്രമാണ് ഉണ്ടയിലുള്ളത്. ടെെറ്റിലിങിൽ തുടങ്ങി ഇത് ദൃശ്യമാണ്. മമ്മുട്ടിയെന്ന സൂപ്പർ താരത്തിനെയല്ലാതെ നടനെ കാണണമെങ്കിൽ ഇതര ഭാഷ സിനിമകൾ കാണണമെന്ന സമീപകാല വിമർശനത്തിലുള്ള മറുപടിയാണ് ഉണ്ട. താര പരിവേഷം പൂർണമായും ഒഴിവാക്കി നടനിലേയക്ക് വളരുന്ന കഥാപാത്രമാണ് മണി സർ. ഓംകാർ ദാസ് മണിക്പുരി എന്ന നടനെക്കുറിച്ച് പറയാതെ ഉണ്ട പൂർണവാമില്ല. അത്ര മികവോടെയുള്ള പ്രകടനാണ് അദ്ദേഹത്തിന്റെത്. എല്ലാവരുടെയും മികച്ച പ്രകടനം കൊണ്ട് അടയാളപ്പെടുത്തുന്ന ചിത്രത്തിൽ ഏറ്റവും മികവ് മണിക്പുരിയുടെ കുണാൽ ചന്ദാണ്. ഇതു നിന്റെ മണ്ണാണ്.. ഇവിടം വിട്ടു പോകരുത്.. ചാകാൻ നിക്കരുത്.. ജീവിക്കണം... മണി സാർ കുണാൽ ചന്ദിനോട് പറയുന്ന സംഭാഷണത്തിലാണ് സിനിമ അവസാനിക്കുന്നത്. സിനിമ രണ്ട് മണിക്കൂറിൽ പറഞ്ഞതെല്ലാം കൂട്ടിയോജിപ്പിക്കുന്നത് ഇതിലൂടെയാണ്. ഉണ്ട കെെയടി അർഹിക്കുന്ന ഒരു സിനിമാ ശ്രമമാണ്.


'ഞാൻ ഇല്ലാതെ നിങ്ങൾ അടിച്ചു പൊളിക്കേണ്ട ', കുറിപ്പും ചിത്രവുമായി ശാലു കുര്യൻ | Shalu Kurian with note and picture about hinting her come back\n'ഞാൻ ഇല്ലാതെ നിങ്ങൾ അടിച്ചു പൊളിക്കേണ്ട ', കുറിപ്പും ചിത്രവുമായി ശാലു കുര്യൻ\nKerala, First Published Jan 28, 2021, 6:10 PM IST\nശാലു കുര്യന്റെ ഒരു ഇൻസ്റ്റഗ്രാം കുറിപ്പും ചിത്രവും ഏറ്റെടുക്കുകയാണ് ആരാധകരിപ്പോൾ. ' പെണ്ണുങ്ങളേ, നിങ്ങളെ ഞാ വല്ലാതെ മിസ് ചെയ്യുന്നു, നമ്മുടെ പൊട്ടെ തമാശകളും, ലൂസ് ടോക്സും എല്ലാം മിസ് ചയ്യുന്നു. അങ്ങനെ ഞാൻ ഇല്ലാതെ നിങ്ങൾ അടിച്ചു പൊളിക്കേണ്ട പൂർവ്വാധികം കരുത്തോടെ ഞാൻതിരിച്ചുവരും'- എന്ന കുറിപ്പാണ് ശാലു പങ്കുവച്ചിരിക്കുന്നത്.\nശാലു കുര്യന്റെ ഒരു ഇൻസ്റ്റഗ്രാം കുറിപ്പും ചിത്രവും ഏറ്റെടുക്കുകയാണ് ആരാധകരിപ്പോൾ. ' പെണ്ണുങ്ങളേ, നിങ്ങളെ ഞാ വല്ലാതെ മിസ് ചെയ്യുന്നു, നമ്മുടെ പൊട്ടെ തമാശകളും, ലൂസ് ടോക്സും എല്ലാം മിസ് ചയ്യുന്നു. അങ്ങനെ ഞാൻ ഇല്ലാതെ നിങ്ങൾ അടിച്ചു പൊളിക്കേണ്ട പൂർവ്വാധികം കരുത്തോടെ ഞാൻ തിരിച്ചുവരും'- എന്ന കുറിപ്പാണ് ശാലു പങ്കുവച്ചിരിക്കുന്നത്. നടി മഞ്ജു പിള്ളയേയും മനേഷയെയും ഭാഗ്യലക്ഷ്‍മിയെയും ടാഗ് ചെയ്‍തായിരുന്നു ശാലുവിന്റെ പോസ്റ്റ്. ഇവരോടൊപ്പമുള്ള ചിത്രവും ശാലു പങ്കുവയ്ക്കുന്നുണ്ട്.\nഅടുത്തിടെയാണ് താരം ഒരു കുഞ്ഞിന് ജന്മം നൽകിയ വിവരം പങ്കുവയ്ക്കുന്നത്. കുഞ്ഞിന് രണ്ടുമാസം ആയെന്നും അഭിനയത്തിലേക്ക് തിരിച്ചുവരുമെന്നുമായിരുന്നു ഇൻസ്റ്റഗ്രാമിലൂടെ ശാലു പറഞ്ഞത്. അലിസ്റ്റർ മെൽവിൻ എന്നാണ് മകന് ശാലുവും മെൽവിനും നൽകിയ പേര്. കുഞ്ഞ് കൈ ചേർത്ത് പിടിച്ച ഒരു ചിത്രവും താരം അന്ന് പങ്കുവച്ചിരുന്നു.\nകുഞ്ഞ് പിറക്കാനിരുന്ന സമയത്തായിരുന്ന ഷാലു തട്ടീം മുട്ടീം എന്ന പരമ്പരയിൽ നിന്ന് മാറി നിന്നത്. ഇപ്പോഴിതാ ഉടൻ അഭിനയത്തിലേക്ക് തിരിച്ചെത്തുമെന്ന സൂചനയാണ് കുറിപ്പും ചിത്രവും നൽകുന്നത്. ഏഷ്യാനെറ്റിൽ സംപ്രേഷണം ചെയ്തിരുന്ന സൂപ്പർഹിറ്റ് പരമ്പര ചന്ദനമഴയിലെ നെഗറ്റീവ് റോളിലൂടെയാണ് മലയാളികൾക്ക് ശാലു കുര്യൻ സുപരിചിതയായത്. ഏറെ ശ്രദ്ധ പിടിച്ചുപറ്റിയ പരമ്പരയ്ക്ക് ശേഷം നിരവധി അവസരങ്ങൾ ശാലുവിനെ തേടിയെത്തി.\nA post shared by ShaluKurian (@shalumelvin)\nവിവാഹം കഴിഞ്ഞ ശേഷവും അഭിനയം തുടർന്ന ശാലു അടുത്തിടെയാണ് താരം കാമറയ്ക്ക് മുമ്പിൽ നിന്ന് മാറിനിന്നത്. ഇടവേള എടുത്ത താരത്തോട്, അവസാനമായി വേഷമിട്ടുകൊണ്ടിരുന്ന തട്ടീം മുട്ടീം പരമ്പരയിൽ ഇനി ഉണ്ടാകില്ലേ എന്ന സംശയം പ്രേക്ഷകർ ഉന്നയിച്ചിരുന്നു.\nLast Updated Jan 28, 2021, 6:10 PM IST\nnote and picture\nഐഎഫ്എഫ്‌കെയുടെ സിഗ്നേച്ചര് ലോഗോ ലങ്കാലക്ഷ്മി പാലക്കാട്ടുകാരി; പിറവിയെടുത്തത് തോല്‍പ്പാലക്കൂത്ത് മാടത്തില്\n'പ്രിയ' നല്‍കുന്നത് സ്‌പെഷ്യല് ഓര്‍മ്മകള്; വിശേഷങ്ങളുമായി സിബി മലയില്\nനല്ല മനസ്സിന്റെ ഉടമയെ സപ്പോര്‍ട്ട് ചെയ്യണം; അനൂപിന് വിജയാശംസകള് നേര്‍ന്ന് സാന്ത്വനത്തിലെ സേതു\n'നോമിനേഷനില് വന്നാല് പുറത്താകുമെന്ന് ഉറപ്പായിരുന്നു'; മോഹന്‍ലാലിനോട് ലക്ഷ്‍മി\nസുഹൃത്തുക്കള്‍ക്കൊപ്പം ഒരു സെല്‍ഫി; കണ്ണു നിറഞ്ഞ് ലക്ഷ്‍മി പുറത്തേക്ക്\nപതിനെട്ടില് ഒരാള് പുറത്തേക്ക്! ബിഗ് ബോസിലെ ആദ്യ എലിമിനേഷന് പ്രഖ്യാപിച്ച് മോഹന്‍ലാല്\nഹാക്കർ ആക്രമണം: എസ്ബിഐ ഉപഭോക്താക്കൾക്ക് സംശയകരമായ സന്ദേശം\nകോഴിക്കോട് ട്രെയിനില് കടത്തുകയായിരുന്ന 36 ലക്ഷം രൂപയുടെ കുഴല്‍പ്പണം പിടികൂടി\nമീൻ പിടിക്കാൻ പോയ ആദിവാസി യുവാവിന്‍റെ മൃതദേഹം അച്ചൻകോവിലാറ്റിൽ; ദുരൂഹത\n'മകളെ ഷാളിൽ കെട്ടിത്തൂക്കിയ ശേഷം ആത്മഹത്യ'; അമ്മയും ഒന്നര വയസുകാരിയും മരിച്ച നിലയിൽ\nഇടവേളക്കുശേഷമുള്ള തിരിച്ചുവരവില് സാനിയക്ക് വിജയത്തുടക്കം\nഹൈദരാബാദ് മുന്നേറ്റത്തിന്റെ മുനയൊടിച്ച് ആദില് ഖാന്; ഹീറോ ഓഫ് ദ മാച്ച്\nപ്രതിരോധത്തില് ഉറച്ച കാലുകള്; മൗര്‍ത്താദ ഫാള് ഹീറോ ഓഫ് ദ മാച്ച്\nയുപി മോഡല് കേരളത്തിലേക്കോ? കാണാം മലബാര് മാന്വല്


Thrissur Pooram: തൃശൂര് പൂരം വെടിക്കെട്ട് വീണ്ടും മാറ്റി – Kairali News | Kairali News Live\nലഡാക്കില് സൈനിക വാഹനം അപകടത്തില്‍പ്പെട്ടു:7സൈനികര് മരണപെട്ടു\nRevathy: എല്ലാവരും ഒന്നിച്ചു നിന്നതുകൊണ്ടാണ് ഈ സിനിമയുണ്ടായത്; നടി രേവതി കൈരളി ന്യൂസിനോട്\nBhoothakaalam: മാനസിക സമ്മര്‍ദം കൊണ്ട് വീര്‍പ്പുമുട്ടുന്ന ഒരു സ്ത്രീ; അഭിനയംകൊണ്ട് പ്രേക്ഷക ഹൃദയം കയ്യേറിയ ഭൂതകാലത്തിലെ ആശ\nJoji: ‘നീയാണല്ലോ കോടതി’… പുരസ്‌കാര നിറവിൽ ജോജി\nമികച്ച സിനിമ ആവാസ വ്യൂഹം, ദിലീഷ് പോത്തൻ മികച്ച സംവിധായകൻ\nമികച്ച സംവിധായകൻ ദിലീഷ് പോത്തന്; സംസ്ഥാന ചലച്ചിത്ര പുരസ്‌കാരങ്ങൾ ഇങ്ങനെ\nThrissur Pooram: തൃശൂര് പൂരം വെടിക്കെട്ട് വീണ്ടും മാറ്റി\nEranakulam: ഉറങ്ങാത്തതിന് മുഖത്തടിച്ചു, 10 മാസം പ്രായമായ കുഞ്ഞിന്റെ കര്‍ണപുടം പൊട്ടി; ആയ അറസ്റ്റില്\nThrikkakkara: രാഷ്ട്രീയ നേട്ടത്തിനു വേണ്ടി നിന്ദ്യമായ കടുംകൈ ചെയ്തു; പി കെ ശ്രീമതി ടീച്ചര്\nPSC: എയ്ഡഡ് സ്‌കൂള് നിയമനം പിഎസ്‌സിക്ക് വിടാന് തീരുമാനിച്ചിട്ടില്ല; കോടിയേരി ബാലകൃഷ്ണന്\nതൃശൂര് പൂരം(Thrissur Pooram) വെടിക്കെട്ട് വീണ്ടും മാറ്റി. മഴ(Rain) മുന്നറിയിപ്പിനെ തുടര്‍ന്നാണ് വെടിക്കെട്ട് മാറ്റിവെക്കാന് തീരുമാനിച്ചത്. കാലാവസ്ഥ അനുകൂലമായ ദിവസം വെടിക്കെട്ട് നടത്തുമെന്നാണ് വിവരം. ഇന്ന് വൈകീട്ട് 6.30 ന് വെടിക്കെട്ട് നടത്താനായിരുന്നു തീരുമാനം. ഇത് മൂന്നാം തവണയാണ് തൃശൂര് പൂരം വെടിക്കെട്ട് മാറ്റി വയ്ക്കുന്നത്. കനത്ത മഴയെത്തുടര്‍ന്നാണ് 11 ന് പുലര്‍ച്ചെ നടക്കേണ്ട വെടിക്കെട്ട് വൈകിട്ടത്തേക്ക് ആദ്യം മാറ്റിയത്. വൈകിട്ടും മഴ പെയ്തതോടെ മറ്റൊരു ദിവസത്തേക്ക് മാറ്റുകയായിരുന്നു.\nഇന്നലെ വൈകിട്ട് മഴ പെയ്യാതിരുന്നതോടെയാണ് ഇന്ന് വൈകിട്ട് നടത്താന് ദേവസ്വങ്ങളുമായി കൂടിയാലോചിച്ചു ജില്ലാ ഭരണകൂടം ധാരണയായത്. എന്നാല് ഇന്ന് തൃശൂരില് വീണ്ടും കനത്ത മഴ പെയ്തതോടെ വെടിക്കെട്ട് മൂന്നാമതും മാറ്റി വയ്ക്കുകയായിരുന്നു. കുടമാറ്റത്തിന്റെ സമയത്തടക്കം കനത്ത മഴയാണ് പെയ്തത്. മഴ അവഗണിച്ച് പൂരത്തിന്റെ ആവേശം ഒട്ടും ചോരാതെ കുടമാറ്റം നടന്നു. എന്നാല് തുടര്‍ന്ന് നടന്ന എഴുന്നള്ളിപ്പുകളെ മഴ ബാധിച്ചു. ഇവ ചടങ്ങ് മാത്രമാക്കി അവസാനിപ്പിക്കുകയായിരുന്നു.\nഅതേസമയം തൃശൂര് പൂരത്തിന്റെ ചരിത്രത്തിലെ ഏറ്റവും വലിയ ജനത്തിരക്കാണ് ഇക്കുറി അനുഭവപ്പെട്ടത്. അടുത്ത വര്‍ഷം ഏപ്രില് 30 നാണ് പൂരം നടത്തുക. പൂര വിളംബരം ഏപ്രില് 29നായിരിക്കും. വരുന്ന അഞ്ച് ദിവസം കൂടി മഴക്ക് സാധ്യതയുണ്ടെന്ന് കാലാവസ്ഥാ വകുപ്പിന്റെ മുന്നറിയിപ്പുണ്ട്.\nകൈരളി ഓണ്‍ലൈന് വാര്‍ത്തകള് വാട്‌സ്ആപ്ഗ്രൂപ്പിലും ലഭ്യമാണ്. വാട്‌സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക\nലഡാക്കില് സൈനിക വാഹനം അപകടത്തില്‍പ്പെട്ടു:7സൈനികര് മരണപെട്ടു May 27, 2022\nRevathy: എല്ലാവരും ഒന്നിച്ചു നിന്നതുകൊണ്ടാണ് ഈ സിനിമയുണ്ടായത്; നടി രേവതി കൈരളി ന്യൂസിനോട് May 27, 2022


'ഈ പൊലീസിനെ കൊണ്ട് തോറ്റു'; സിപിഎം സെക്രട്ടറിയേറ്റില് വിമര്‍ശനം CPM Secretariat against Kerala Police LDF Government\nCpm Secretariat Against Kerala Police Ldf Government\n'ഈ പൊലീസിനെ കൊണ്ട് തോറ്റു'; സിപിഎം സെക്രട്ടറിയേറ്റില് വിമര്‍ശനം\nജനങ്ങളുമായുള്ള ബന്ധം വർധിപ്പിക്കണമെന്നും സെക്രട്ടറിയേറ്റ്\nAugust 20, 2019 10:49:42 pm\nതിരുവനന്തപുരം: പൊലീസിനെതിരെ സിപിഎം സെക്രട്ടറിയേറ്റിലും വിമര്‍ശനം. പൊലീസ് സേനയുടെ ഭാഗത്തുനിന്നുള്ള വീഴ്ചകള് സര്‍ക്കാരിനെ പ്രതികൂലമായി ബാധിക്കുന്നു എന്ന് സെക്രട്ടറിയേറ്റില് വിമര്‍ശനം ഉയര്‍ന്നു. പൊലീസിന്റെ വീഴ്ചകള് സര്‍ക്കാരിന്റെ പ്രതിച്ഛായയെ ബാധിക്കുന്നുണ്ട്. സര്‍ക്കാര് ചെയ്യുന്ന നല്ല കാര്യങ്ങള്‍ക്ക് പോലും അത് തിരിച്ചടിയാകുന്നു. സര്‍ക്കാരിന്റെ പ്രവര്‍ത്തനങ്ങള് തൃപ്തികരമാണെങ്കിലും പൊലീസ് സേനയിലെ വീഴ്ച ഗുരുതര പ്രത്യാഘാതങ്ങള് ഉണ്ടാക്കുന്നതായി സെക്രട്ടറിയേറ്റില് വിമര്‍ശനം ഉയര്‍ന്നു\nRead Also: മഞ്ജു വാര്യരെ രക്ഷപ്പെടുത്തണമെന്ന് ദിലീപ്\nസര്‍ക്കാരിന്റെ പ്രവര്‍ത്തനങ്ങള് തൃപ്തികരമാണെങ്കിലും അതിനെ രാഷ്ട്രീയ നേട്ടത്തിനായി ഉപയോഗപ്പെടുത്താന് സാധിക്കുന്നില്ല. സര്‍ക്കാരിന്റെ നേട്ടങ്ങളെ ജനങ്ങളിലേക്ക് എത്തിക്കുന്നതില് പൂര്‍ണമായി വിജയിച്ചിട്ടില്ലെന്നും സെക്രട്ടറിയേറ്റ് വിലയിരുത്തി. ഗൃഹസന്ദര്‍ശനത്തിലൂടെ പൊതുജനങ്ങളില് നിന്ന് ലഭിച്ച അഭിപ്രായങ്ങള് സെക്രട്ടറിയേറ്റ് വിലയിരുത്തി. സര്‍ക്കാരിന്റെ പ്രവര്‍ത്തനങ്ങളെ ജനങ്ങളിലേക്ക് കൃത്യമായി എത്തിക്കാന് സാധിക്കാത്തതും പൊലീസ് സേനയുടെ വീഴ്ചയും മോശമായി ബാധിക്കുന്നതായി സെക്രട്ടറിയേറ്റില് നേതാക്കള് പറഞ്ഞു. സെക്രട്ടറിയേറ്റില് ഉയര്‍ന്ന വിഷയങ്ങള് സംസ്ഥാന സമിതിയില് ചര്‍ച്ചയാകും.\nഗൃഹസന്ദർശനത്തിലെ അനുഭവങ്ങൾ സംസ്ഥാന സെക്രട്ടേറിയറ്റ് അംഗങ്ങൾ യോഗത്തിൽ വിശദീകരിച്ചു. സർക്കാരും പാർട്ടിയും വിശ്വാസപ്രമാണങ്ങൾക്കെതിരാണെന്ന ചിന്ത സ്ത്രീകൾക്കിടയിൽ ശക്തമാണെന്ന് വിലയിരുത്തി. ഭൂരിപക്ഷ വിഭാഗ സ്ത്രീകളിൽ ബിജെപി അനുഭാവമുള്ളവർ കൂടി വരുന്നതിലെ വിപത്തും സിപിഎം സെക്രട്ടറിയേറ്റിൽ ചർച്ചയായി.\nRead Also: എനിക്ക് പ്രണയമുണ്ട്; ഉപ്പും മുളകും സുന്ദരി ജൂഹി രുസ്തഗി\nനേതാക്കളും പാർട്ടി അംഗങ്ങളും ജനങ്ങളോട് കൂടുതൽ ചേർന്ന് പ്രവർത്തിക്കണമെന്ന് സെക്രട്ടറിയേറ്റ് നിർദേശിച്ചു. ഓരോ വീടിനും ചുമതലക്കാരെ വയ്ക്കാനുള്ള തീരുമാനം എത്രയും വേഗം നടപ്പിലാക്കും. വീഴ്ച വരുത്തുന്ന കമ്മിറ്റികൾക്കെതിരെ കർശന നിലപാടു സ്വീകരിക്കാനും തീരുമാനിച്ചു. തദ്ദേശസ്ഥാപന പ്രതിനിധികളോടു പാർട്ടി വക്താക്കളായി ജനങ്ങളിലേക്ക് ഇറങ്ങിച്ചെന്നു പ്രവർത്തിക്കാൻ നിർദേശിക്കും.


ഈ നടന്നത് അധികാരം കൈയിൽ എടുക്കുന്നതും അല്ല നീതിന്യായ വ്യവസ്ഥിതിയോടുള്ള ബഹുമാനക്കുറവും അല്ല; ഭാഗ്യലക്ഷ്മിയെ പിന്തുണച്ച് നടൻ ഹേമന്ദ് – East Coast Daily Malayalam\nമ്മളും ചിന്താഗതികളും ഇനിയും മാറിയില്ലെങ്കിൽ നിയമം വീണ്ടും കൈയിലെടുക്കപ്പെടുമ്പോൾ മോശമായിപ്പോയി എന്ന് പറയാൻ നിക്കരുത്\nനിരന്തരമായി പ്രശസ്തരായ സ്ത്രീകളെ അപമാനിച്ചു സമൂഹമാധ്യമങ്ങളിലൂടെ അശ്ലീല വീഡിയോ പ്രചരിപ്പിച്ചതിന് ആക്ടിവിസ്റ്റ് ദിയ സനയും ഡബിങ് ആര്‍ട്ടിസ്റ്റ് ഭാഗ്യലക്ഷ്മിയുമടക്കമുള്ളവര് ചേര്‍ന്ന് മുഖത്തടിക്കുകയും കരി ഓയില് ഒഴിക്കുകയും ചെയ്ത സംഭവത്തില് പിന്തുണയുമായി നടന് ഹേമന്ദ് മേനോൻ.\nശിക്ഷ കിട്ടാൻ ഉള്ള നിയമങ്ങൾ ഇവിടെ ഉണ്ടൊ എന്ന് ചോദിച്ചാൽ ഞാൻ കണ്ടിട്ടില്ല ഒരു ശക്തമായ ശിക്ഷ. ഇനി ഒരുത്തനും ചെയ്യാൻ ധൈര്യപ്പെടാത്ത ശിക്ഷ ഇല്ലാത്ത പക്ഷം നീതി ലഭിക്കും വരെ നീറി ജീവിക്കുന്നതിലും ഭേദം പ്രതികരിക്കുന്നത് തന്നെ ആണ് എന്ന് വിശ്വസിക്കുന്ന ഒരാൾ ആണ് താനെന്നും ഹേമന്ദ്.\nഎന്റെ കാര്യം പറയാം ഞാൻ തല്ലും ,അവരെ കൊണ്ട് തല്ലിക്കുകയും ചെയ്യും.\nഇത് അധികാരം കൈയിൽ എടുക്കുന്നതും അല്ല നീതിന്യായ വ്യവസ്ഥിതിയോടുള്ള ബഹുമാനക്കുറവും അല്ല.\nഇങ്ങനെ ഉള്ളവർക്കു ശിക്ഷ കിട്ടാൻ ഉള്ള നിയമങ്ങൾ ഇവിടെ ഉണ്ടൊ എന്ന് ചോദിച്ചാൽ ഞാൻ കണ്ടിട്ടില്ല ഒരു ശക്തമായ ശിക്ഷ. ഇനി ഒരുത്തനും ചെയ്യാൻ ധൈര്യപ്പെടാത്ത ശിക്ഷ ഇല്ലാത്ത പക്ഷം നീതി ലഭിക്കും വരെ നീറി ജീവിക്കുന്നതിലും ഭേദം പ്രതികരിക്കുന്നത് തന്നെ ആണ് എന്ന് വിശ്വസിക്കുന്ന ഒരാൾ ആണ് ഞാൻ.\nഇന്നലെ ഭാഗ്യലക്ഷ്മി എന്ന ഒരു പക്ഷെ എൻറെ അമ്മയോളം പ്രായം വരുന്ന ഒരു വ്യക്തിയെ കുറിച്ചു പറഞ്ഞതൊക്കെ കെട്ടിട്ട് രോഷം അടക്കാനാവാതെ ഞാൻ നവമാധ്യമങ്ങളിൽ നോക്കിയപ്പോ കണ്ടത് ഈ ഫെമിനിസ്റ്റുകൾ എവിടെ ആയിരുന്നു ? ആ കേസിൽ ഈ കേസിൽ ? ഭാഗ്യലക്ഷ്മി അയാളുടെ അമ്മ എന്ന് പ്രതിപാദിച്ചു കൊണ്ട് സംസാരിച്ചു! ഈ ഫെമിനിസ്റ്റുകൾ എന്ത് കൊണ്ട് സാധരണ സ്ത്രീകളുടെ ആവശ്യങ്ങൾക്ക് വേണ്ടി പ്രതികരിക്കാതെ ഇപ്പോ ഇറങ്ങി ? എന്നൊക്കെ ആണ്.\nഎനിക്ക് ഒന്നേ ചോദിക്കാനുള്ളു നിങ്ങളുടെ അമ്മ പെങ്ങന്മാർക്ക് ഇങ്ങനെ നേരിടേണ്ടി വന്നാലും ഇതാവുമോ നിങ്ങളുടെ പ്രതികരണം ?\nഇനി എൻറെ വീട്ടിലെ പെണ്ണുങ്ങൾ അടങ്ങി വീട്ടിൽ ഇരിക്കും , ഇറങ്ങി നടന്നു ജോലി ചെയ്തു ജീവിച്ചു പറയിപ്പിക്കില്ല എന്നാണെങ്കിൽ അങ്ങനെ പറയുന്നവർക്ക് എൻറെ നടുവിരൽ നമസ്കാരം.\nഇങ്ങനെ സംസാരിക്കാൻ ആർക്കെങ്കിലും ധൈര്യം വരുമ്പോൾ നിങ്ങൾക്ക് അഭിമാനിക്കാം, നിങ്ങളാണ് അവന്റെ ധൈര്യം. പ്രതികരണ ശേഷി ഉള്ള സമൂഹം തന്നെ ആണ് നമുക്കു വേണ്ടത്. അത് സ്ത്രീ ആയാൽ ഫെമിനിച്ചി പുരുഷൻ ആയാൽ അവൻ സൂപ്പർ ഹീറോ. !!\nനിയമങ്ങളും നമ്മളും ചിന്താഗതികളും ഇനിയും മാറിയില്ലെങ്കിൽ നിയമം വീണ്ടും കൈയിലെടുക്കപ്പെടുമ്പോൾ മോശമായിപ്പോയി എന്ന് പറയാൻ നിക്കരുത്.\nപട്ടാപ്പകൽ ഒരു വ്യക്തിയെ പരസ്യമായി കയ്യേറ്റം ചെയ്ത ഭാഗ്യലക്ഷ്മിയടക്കമുള്ളവരെ പിന്തുണച്ച മന്ത്രി കെ കെ ഷൈലജ, നിങ്ങൾ കേരളത്തിലെ ആരോഗ്യവകുപ്പ് മന്ത്രി മാത്രമല്ല; സാമൂഹ്യനീതി, വനിതാ–ശിശു വികസനവകുപ്പ് മന്ത്രിയാണ്; സ്വന്തം സർക്കാരിന്റെ കഴിവുകേടിനെയാണ് ആരോഗ്യമന്ത്രി ഇതിലൂടെ ചൂണ്ടിക്കാണിച്ചിരിക്കുന്നത്; സോഷ്യൽ മീഡിയയിൽ വൈറലായി ശ്രീജിത് പണിക്കരുടെ വാക്കുകൾ\nകോവിഡ്19; സമ്പദ് വ്യവസ്ഥയെ കരകയറ്റാൻ 14 ബില്യണ് ഡോളര് സഹായവുമായി കാനഡ സര്‍ക്കാര്\nJun 7, 2020, 07:07 am IST\nകൊറോണ വൈറസിന്‍റെ ഉത്ഭവത്തെക്കുറിച്ചുള്ള അന്വേഷണത്തിൽ ചൈനയുടെ നിലപാട് വ്യക്തമാക്കി ഷി ജിന്‍പിംഗ്\nMay 19, 2020, 06:04 am IST\nപ്രധാനമന്ത്രിയുടെ ജനത കർഫ്യുവിന് പിന്തുണയുമായി ഗായകൻ സോനു നിഗം : വീഡിയോ\nMar 21, 2020, 09:38 am IST


യുവവൈദികരും സന്യസ്തരും അഭിഭാഷകവൃത്തിയില് പരിശീലനം നേടണം - Sathyadeepam\n|^| Home -> National -> യുവവൈദികരും സന്യസ്തരും അഭിഭാഷകവൃത്തിയില് പരിശീലനം നേടണം\nയുവവൈദികരും സന്യാസിനികളും അഭിഭാഷകരായി കടന്നുവരേണ്ടതുണ്ടെന്നും അതിലൂടെ പാവപ്പെട്ടവര്‍ക്കു നീതി ലഭ്യമാക്കാനുള്ള പരിശ്രമങ്ങള്‍ക്ക് ആക്കം കൂട്ടാന് സഭ ശ്രമിക്കേണ്ടതുണ്ടെന്നും ഡല്‍ഹിയില് മാര്‍ച്ച് 23, 24 തീയതികളില് സമ്മേളിച്ച റീജിയണല് ലോയേഴ്സ് ഫോറം അഭിപ്രായപ്പെട്ടു. അഭിഭാഷകരായ വൈദികരും സന്യസ്തരും അല്മായരും പങ്കെടുത്ത സമ്മേളനം ഡല്‍ഹി ആര്‍ച്ച്ബിഷപ് അനില് കുട്ടോ ഉദ്ഘാടനം ചെയ്തു. ഭാരതസഭയിലെ നിയമവിദഗ്ദരുടെ പ്രവാചക ദൗത്യത്തെക്കുറിച്ചാണ് സമ്മേളനം ചര്‍ച്ച ചെയ്തത്.\nഇതര ശുശ്രൂഷകളെ അപേക്ഷിച്ച് കത്തോലിക്കാ സഭയില് ഇന്നാവശ്യം സമര്‍പ്പിതരായ അഭിഭാഷകരെയാണ്. സമൂഹത്തില് പാര്‍ശ്വവത്കരിക്കപ്പെട്ട പാവപ്പെട്ടവര്‍ക്ക് നിയമപരിരക്ഷ നല്‍കാന് അവര്‍ക്കാകണം – ഹോളിക്രോസ് സഭാംഗവും അഭിഭാഷകയുമായ സിസ്റ്റര് റാണി പുന്നശ്ശേരി പറഞ്ഞു. ഗ്രാമീണജനങ്ങളും ആദിവാസികളും തങ്ങളുടെ അവകാശങ്ങള് നിഷേധിക്കപ്പെടുമ്പോള് എന്തു ചെയ്യണമെന്ന് അജ്ഞരാണ്. ഒരു അഭിഭാഷകനെ സമീപിക്കാനുള്ള പണമോ കോടതിയില് കേസു വാദിക്കാനുള്ള സാഹചര്യങ്ങളോ അവര്‍ക്കില്ല – സിസ്റ്റര് റാണി വിശദീകരിച്ചു. ഈ പശ്ചാത്തലത്തില് വൈദികരും സന്യസ്തരുമായ വൈദികര് ഇവരുടെ പരിരക്ഷയ്ക്കായി പരിശ്രമിക്കേണ്ടതുണ്ട്.\nഭാരതത്തില് 900 – ത്തോളം സന്യസ്തരായ അഭിഭാഷകരുണ്ടെങ്കിലും മിക്കവരും ഈ രംഗത്ത് സജീവമല്ലെന്ന് ഡല്‍ഹിയിലെ ലോയേ ഴ്സ് ഫോറം പ്രസിഡന്‍റ് സിസ്റ്റര് ആന് മേരി സൂചിപ്പിച്ചു. സന്യസ്തരായ അഭിഭാഷകര് അഭിഭാഷക ജോലിയില്‍നിന്ന് ജീവിക്കാനുള്ള വക കണ്ടെത്തുന്നവരല്ല. ജനനന്മയും അവകാശ സംരക്ഷണവുമാണ് അവരുടെ പ്രധാന ലക്ഷ്യം. അതുകൊണ്ടുതന്നെ അടിച്ചമര്‍ത്തപ്പെടുന്നവര്‍ക്ക് നീതി ലഭ്യമാക്കാന് അവര്‍ക്കാകണം — സിസ്റ്റര് ആന്‍മേരി വ്യക്തമാക്കി.


centre-proposing-single-voters-list-for-all-elections | തങ്ങളുടെ പ്രകടന പത്രികയിലെ മറ്റൊരു വാഗ്ദാനം കൂടി നടപ്പാക്കാനൊരുങ്ങി ബിജെപി; രാജ്യമാകെ ഒരൊറ്റ വോട്ടർ പട്ടിക സംബന്ധിച്ച ചർച്ചകൾ സജീവം; നിലവിൽ രണ്ട് വോട്ടർ പട്ടികയുള്ള സംസ്ഥാനങ്ങളുമായി കേന്ദ്ര കാബിനറ്റ് സെക്രട്ടറി ചർച്ച നടത്തും - MarunadanMalayalee.com\nAugust 30, 202008:22 AM IST Permalink\nന്യൂഡൽഹി: രാജ്യത്ത് എല്ലാ തെരഞ്ഞെടുപ്പുകൾക്കുമായി ഒരൊറ്റ വോട്ടർ പട്ടിക നടപ്പിലാക്കാൻ കേന്ദ്ര സർക്കാർ നീക്കം. ലോക്സഭ, നിയമസഭ, തദ്ദേശ സ്ഥാപന തിരഞ്ഞെടുപ്പുകൾക്ക് പൊതു വോട്ടർ പട്ടികയെന്നതാണ് കേന്ദ്ര സർക്കാർ ലക്ഷ്യം വെക്കുന്നത്. ഇതിനായി എല്ലാ സംസ്ഥാനങ്ങളുമായും അഭിപ്രായ ഐക്യമുണ്ടാക്കുന്നതിന് കേന്ദ്ര സർക്കാർ നടപടി തുടങ്ങി. കേരളമുൾപ്പെടെ ഇപ്പോൾ രണ്ട് വോട്ടർ പട്ടികയുള്ള സംസ്ഥാനങ്ങളുമായി കേന്ദ്ര കാബിനറ്റ് സെക്രട്ടറി ചർച്ച നടത്തും. ഒരൊറ്റ വോട്ടർ പട്ടിക എന്ന ആശയം പുതിയതല്ല. 2015-ൽ നിയമ കമ്മിഷൻ 255-ാം റിപ്പോർട്ടിൽ ശിപാർശ ചെയ്തിരുന്നു. തിരഞ്ഞെടുപ്പ് കമ്മിഷനും 1999, 2004 വർഷങ്ങളിൽ ഇതേ നിലപാട് സ്വീകരിച്ചിരുന്നു.\nലോക്‌സഭാ തിരഞ്ഞെടുപ്പിൽ ബിജെപിയുടെ വാഗ്ദാനങ്ങളിലാന്നായിരുന്നു പൊതു വോട്ടർ പട്ടിക എന്നത്. ലോക്‌സഭ, നിയമസഭകൾ, തദ്ദേശഭരണ സ്ഥാപനങ്ങൾ എന്നിവയിലേക്ക് ഒരുമിച്ച് തിരഞ്ഞെടുപ്പ് നടത്തും എന്ന വാഗ്ദാനവുമായി ബന്ധമുള്ളതാണ് പൊതു വോട്ടർ പട്ടിക എന്നത്. തിരഞ്ഞെടുപ്പുകൾ പ്രത്യേകം നടത്തുന്നതിനു വരുന്ന വലിയ മനുഷ്യാധ്വാനവും സാമ്പത്തികച്ചെലവുമാണ് ഈ വാദത്തെ പിന്തുണയ്ക്കുന്നതിനായി ബിജെപി ചൂണ്ടിക്കാണിക്കുന്നത്. വോട്ടർ പട്ടിക രണ്ട് വ്യത്യസ്ത ഏജൻസികൾ തയാറാക്കുമ്പോൾ പേരുകൾ ഇരട്ടിക്കുന്നു. കൂടാതെ, ചെലവും ശ്രമവും ഇരട്ടിയാണ്.\nപൊതു വോട്ടർ പട്ടികയെന്ന ആശയം പ്രധാനമന്ത്രിയുടെ പ്രിൻസിപ്പൽ സെക്രട്ടറിയുടെ നേതൃത്വത്തിൽ തിരഞ്ഞെടുപ്പു കമ്മിഷനുമായി അടുത്തിടെ ചർച്ച ചെയ്തിരുന്നു. സംസ്ഥാനങ്ങളുമായുള്ള ചർച്ചയ്ക്ക് ഈ യോഗമാണു തീരുമാനമെടുത്തത്. കേന്ദ്ര തിരഞ്ഞെടുപ്പു കമ്മിഷൻ തയാറാക്കുന്ന വോട്ടർ പട്ടിക ഉപയോഗിച്ചാണു ലോക്സഭാ, നിയമസഭാ തിരഞ്ഞെടുപ്പുകൾ. മിക്ക സംസ്ഥാനങ്ങളും തദ്ദേശ തിരഞ്ഞെടുപ്പിനും ഈ പട്ടിക ഉപയോഗിക്കുന്നു. എന്നാൽ കേരളം, അസം, ഒഡീഷ, ഉത്തരാഖണ്ഡ്, ഉത്തർപ്രദേശ്, അരുണാചൽപ്രദേശ്, നാഗാലാൻഡ് തുടങ്ങിയ സംസ്ഥാനങ്ങളിൽ അവിടെ തയാറാക്കുന്ന വോട്ടർ പട്ടികയുടെ അടിസ്ഥാനത്തിലാണ് തദ്ദേശ തിരഞ്ഞെടുപ്പ്.\nഎല്ലാ തിരഞ്ഞെടുപ്പിനും ഒരു വോട്ടർ പട്ടികയെന്ന വ്യവസ്ഥയുണ്ടാക്കണമെങ്കിൽ ഭരണഘടനയുടെ 243 കെ, 243 സെഡ്എ വകുപ്പുകൾ ഭേദഗതി ചെയ്യണം. തദ്ദേശ സ്ഥാപന തിരഞ്ഞെടുപ്പുകളുടെ നടത്തിപ്പിനു സംസ്ഥാന കമ്മിഷനുള്ള അധികാരം സംബന്ധിച്ചതാണ് ഈ വകുപ്പുകൾ. കേന്ദ്ര കമ്മിഷൻ തയാറാക്കുന്ന പട്ടിക ഉപയോഗിക്കണമെങ്കിൽ അതിനു സംസ്ഥാനങ്ങളുടെ നിയമവും ഭേദഗതി ചെയ്യണം.\nപൊതു വോട്ടർ പട്ടികയും ഒരുമിച്ചുള്ള തിരഞ്ഞെടുപ്പും ബിജെപിയുടെ പ്രകടനപത്രികയിലെ വാഗ്ദാനങ്ങളാണ്. ലോക്സഭയിലേക്കും നിയമസഭകളിലേക്കും തദ്ദേശ സ്ഥാപനങ്ങളിലേക്കും ഒരുമിച്ചു തിരഞ്ഞെടുപ്പെന്ന ആശയത്തെ കോൺഗ്രസും സിപിഎമ്മും സിപിഐയും തെലുങ്കു ദേശവും തൃണമൂലും മുസ്‌ലിം ലീഗുമുൾപ്പെടെ പല കക്ഷികളും എതിർത്തിരുന്നു. ലോ കമ്മിഷൻ ഓഫ് ഇന്ത്യ അനുകൂലിച്ചെങ്കിലും കൂടുതൽ ചർച്ച വേണമെന്നു നിലപാടെടുത്തു.


'ടേക് ഓഫ്' രണ്ടാം ട്രെയിലര്\nഎഡിറ്റര് മഹേഷ് നാരായണന് സംവിധാനം ചെയ്യുന്ന ടേക് ഓഫിന്റെ പുതിയ ട്രെയിലര് പുറത്തിറങ്ങി. ആസിഫ് അലിയുടെ കഥാപാത്രത്തെ പരിചയപ്പെടുത്തുന്ന ട്രെയിലറാണിത്.\nആദ്യ ട്രെയിലര് പോലെ തന്നെ സംഘര്‍ഷഭരിതമായ മുഹൂര്‍ത്തങ്ങളാണ് പുതിയതിലുമുള്ളത്. കുഞ്ചാക്കോ ബോബന്, ഫഹദ് ഫാസില്, പാര്‍വതി, ആസിഫ് അലി എന്നിവര് മുഖ്യവേഷങ്ങളിലെത്തുന്ന ചിത്രത്തിന്റെ തിരക്കഥ സംവിധായകനും പി.വി. ഷാജികുമാറും ചേര്‍ന്നാണ് എഴുതിയിരിക്കുന്നത്. സനു ജോണ് വര്‍ഗീസ് ഛായാഗ്രഹണവും ഷാന് റഹ്മാന് സംഗീതസംവിധാനവും നിര്‍വഹിച്ചിരിക്കുന്നു.\nരാജേഷ് പിള്ള ഫിലിംസ് ഇന്റര്‍നാഷണല് ഫിലിംസും ആന്റോ ജോസഫ് ഫിലിം കമ്പനിയും ചേര്‍ന്നാണ് ചിത്രം നിര്‍മ്മിച്ചിരിക്കുന്നത്. 24നാണ് ടേക് ഓഫ് തീയറ്ററുകളിലെത്തുന്നത്.


കാർത്തികപ്പള്ളിയിൽ കേരളോത്സവം | Kayamkulam Online\nകാർത്തികപ്പള്ളി : കാർത്തികപ്പള്ളി ഗ്രാമപഞ്ചായത്ത് കേരളോത്സവം മഹാദേവിക്കാട് ഗവൺമെന്റ് യു.പി. സ്‌കൂളിൽ 27-10-2017 നു നടക്കും.സമാപിക്കും.2...\nകാർത്തികപ്പള്ളി: കാർത്തികപ്പള്ളി ഗ്രാമപഞ്ചായത്ത് കേരളോത്സവം മഹാദേവിക്കാട് ഗവൺമെന്റ് യു.പി. സ്‌കൂളിൽ 27-10-2017 നു നടക്കും.സമാപിക്കും.27-10-2017 നു വൈകിട്ട് മൂന്നിന് ഗ്രാമപഞ്ചായത്തിൽ നിന്ന് വേദിയിലേക്ക് ഘോഷയാത്ര നടത്തും.ശനി , ഞായർ ദിവസങ്ങളിൽ കലാ കായിക മത്സരങ്ങൾ.29-10-2017 നു സമാപിക്കും.\nപങ്കെടുക്കാൻ താല്പര്യമുള്ളവർ വയസ്സ് ,മേൽവിലാസം എന്നിവ തെളിയിക്കുന്ന രേഖകളുമായി വെള്ളിയാഴ്ച മൂന്നിന് മുൻപ് പേര് നൽകണം.പാസ്പോർട്ട് വലിപ്പത്തിലുള്ള ഫോട്ടോയും ഹാജരാക്കണം.\nArts Events News Sporting Event\nKayamkulam Online: കാർത്തികപ്പള്ളിയിൽ കേരളോത്സവം


കേരളത്തിൽ എന്ത് വില കൊടുത്തും വിജയിക്കാൻ കോൺഗ്രസ്: നേമത്ത് കെ.മുരളീധരൻ മത്സരിക്കാനിറങ്ങും: കേരളം പിടിക്കാൻ കോൺഗ്രസിൻ്റെ ദ്വിമുഖതന്ത്രം | Daily Indian Herald\nMarch 2, 2021 5:47 pm By : Indian Herald Staff\nതിരുവനന്തപുരം: സംസ്ഥാന രാഷ്ട്രീയത്തിൽ പ്രസക്തി നഷ്ടമാകാതിരിക്കാൻ കടുത്ത പോരാട്ടവുമായി കോൺഗ്രസ്. കേരളത്തില് ജയസാധ്യത തിരിച്ചറിഞ്ഞ കോണ്‍ഗ്രസ് വമ്പന് പരീക്ഷണത്തിനാണ് ഒരുങ്ങുന്നത്. കെ മുരളീധരന്റെ പരാതികള് പരിഹരിക്കാനാണ് നേതൃത്വം ഒരുങ്ങുന്നത്.\nഅദ്ദേഹത്തെ മത്സരിപ്പിക്കാനാണ് നീക്കം. ഇതിനായി എ ഗ്രൂപ്പ് ഒന്നിച്ചതും അമ്പരിപ്പിക്കുന്ന നീക്കമായി. ഈ തിരഞ്ഞെടുപ്പില് ഗ്രൂപ്പ് നോക്കില്ല എന്ന കോണ്‍ഗ്രസിന്റെ വാദം ശരിക്കും സത്യമാകുന്നു എന്ന് വ്യക്തമാകുകയാണ്. അതേസമയം സര്‍പ്രൈസ് മണ്ഡലമായിരിക്കും അദ്ദേഹത്തിനായി നല്‍കുക എന്നാണ് സൂചന.\nതിരിച്ചുപിടിക്കാനായി റോബിന് പീറ്ററിനെ മത്സരിപ്പിക്കേണ്ടെന്ന് പത്തനംതിട്ട ഡിസിസി. അടൂര് പ്രകാശിനും റോബിന് പീറ്ററിനുമെതിരെ ഒരു വിഭാഗം നേതാക്കള് എഐസിസിക്ക് കത്തയച്ചു. കഴിഞ്ഞ ദിവസം ഇവര്‍ക്കെതിരെ പോസ്റ്റര് പ്രചാരണവും ഉണ്ടായിരുന്നു. 17 പേര് ഈ കത്തില് ഒപ്പുവെച്ചിട്ടുണ്ട്. ഈഴവ സ്ഥാനാര്‍ത്ഥിയെ മണ്ഡലത്തില് മത്സരിപ്പിക്കണമെന്നാണ് ആവശ്യം. എഐസിസി സര്‍വേയില് അടക്കം റോബിന് പീറ്റര്‍ക്കാണ് ജയസാധ്യത. ഇതാണ് വലിയൊരു വിഭാഗത്തെ ചൊടിപ്പിച്ചിരിക്കുകയാണ്.


ചോദ്യ പേപ്പര് വാട്സ്ആപ്പിലെത്തും ! വീട്ടിലിരിക്കുന്ന ഉത്തരക്കടലാസില് ഉത്തരങ്ങളെഴുതിക്കൊണ്ടുവന്ന് പരീക്ഷാ ഹാളില് വച്ച് കൈമാറും ? പി എസ് സി ഒന്നാംറാങ്കുകാരനായ കൊടുംക്രിമിനല് ശിവരഞ്ജിത്തിന്റെ ‘വിജയരഹസ്യം’ ഇങ്ങനെ !\nതിരുവനന്തപുരം: യൂണിവേഴ്സിറ്റി കോളേജില് മൂന്നാംവര്‍ഷ ഡിഗ്രി വിദ്യാര്‍ഥി അഖിലിനെ പിടിച്ചുനിര്‍ത്തി നെഞ്ചില് കുത്തിയ പ്രതികളായ ശിവരഞ്ജിത്ത്, എ എന് നസീം എന്നിവരുടെ പി എസ് സി റാങ്ക് ലിസ്റ്റിലെ യോഗ്യതാ നിര്‍ണ്ണയവും മാര്‍ക്കും അതിശയിപ്പിക്കുന്നത്. യൂണിവേഴ്സിറ്റിയില് നടക്കുന്ന അതീവ ഗുരുതരമായ പരീക്ഷാ ക്രമക്കേടിന്റെ നേര്‍ക്കാഴ്ചയാണ് ശിവരഞ്ജിത്തിന്റെ ഒന്നാം റാങ്കിലൂടെ പുറത്തുവരുന്നത്.\nശിവരഞ്ജിത്തിന്റെ വീട്ടില് നിന്നും ഒന്നും എഴുതാതെ പരീക്ഷാ പേപ്പറുകള് പിടിച്ചെടുത്തതോടെ മറ്റ് ചില സംശയങ്ങളും ബലപ്പെടുകയാണ്. പരീക്ഷയ്ക്ക് മുന്നോടിയായി വാട്സ്ആപ്പില് വരുന്ന ചോദ്യ പേപ്പറുകള് പ്രകാരം ഉത്തരം മുന്‍കൂട്ടി തയാറാക്കിയ ഉത്തരക്കടലാസുകള് ആണ് ശിവരഞ്ജിത്തും നസീമും പരീക്ഷാ ഹാളില് വച്ച് അധ്യാപകര്‍ക്ക് കൈമാറുന്നതെന്നാണ് സംശയം.\nമുന്‍പ് കുട്ടിനേതാക്കള്‍ക്ക് വേണ്ടി പരീക്ഷയ്ക്ക് ഹാജരാകുന്നത് അപരന്മാര് ആയിരുന്നുവെന്ന് റിപ്പോര്‍ട്ടുകളുണ്ടായിരുന്നു. യൂണിവേഴ്സിറ്റി പരീക്ഷകളില് ശിവരഞ്ജിത്തും നസീമും പുസ്തകം നോക്കിയാണ് ഉത്തരങ്ങള് എഴുതുന്നതെന്നും ആക്ഷേപങ്ങളുണ്ടായിരുന്നു.\nഎന്നാല് അതിനപ്പുറമാണ് സംഭവിക്കുന്നതെന്ന് തെളിയിക്കുന്നതാണ് ശിവരഞ്ജിത്തിന്റെ വീട്ടില് നിന്നു ഉത്തരക്കടലാസുകള് കണ്ടെടുത്ത സംഭവം. ഒന്നും എഴുതാത്ത, ഏത് പരീക്ഷയ്ക്കും ഉപയോഗിക്കാവുന്ന വിധമുള്ള ഒരു കേട്ട് ഉത്തരക്കടലാസുകളാണ് ശിവരഞ്ജിത്തിന്റെ വീട്ടില് നിന്നും പിടികൂടിയത്. ഇവര്‍ക്ക് ചോദ്യപേപ്പറുകള് വാട്സ്ആപ്പില് ലഭിക്കുമെന്നും മുന്‍കൂട്ടി തയാറാക്കുന്ന ഉത്തരക്കടലാസുകളാണ് ഇവര് പരീക്ഷാ ഹാളില് കൈമാറുന്നതെന്നും സംശയിക്കുന്നു. രണ്ടാം പ്രതി നസീമിന് പി എസ് സി പരീക്ഷയില് 28 -)൦ റാങ്ക് ലഭിച്ചിരുന്നു.\nതിരുവനന്തപുരത്ത് എട്ടുവയസുകാരിയെ ലൈംഗികമായി പീഡിപ്പിച്ച കേസ്: റിട്ടയേര്‍ഡ് ബാങ്ക്...\nപെറ്റമ്മ ജീവനോടെ കുഴിച്ചു മൂടിയ കുഞ്ഞിനെ നായക്കുട്ടി കണ്ടെത്തി ; മണ്ണിനടിയിൽ കുഞ്ഞു...


കപ്പുയര്‍ത്താന് ഫിഞ്ചും വില്യംസണും, ടി20 ലോകകപ്പില് ഇന്ന് കിരീടധാരണം | australia vs newzealand| icc wt20| final\nPublished: Nov 14, 2021, 10:14 AM IST Updated: Nov 14, 2021, 10:38 AM IST\nകെയ്ന് വില്യംസണ്, ആരണ് ഫിഞ്ച് (ഫയല് ചിത്രം)| Photo: AFP\nദുബായ്: ഐസിസി ടി20 ലോകകപ്പ് ഫൈനലില് ഞായറാഴ്ച ഓസ്‌ട്രേലിയയും ന്യൂസീലന്‍ഡും ഏറ്റുമുട്ടും. ടൂര്‍ണമെന്റിലേക്ക് വരുമ്പോള് സെമിക്കപ്പുറം കടക്കുമെന്ന് ഒരു ക്രിക്കറ്റ് വിദഗ്ധരും പ്രവചിക്കാത്ത രണ്ട് ടീമുകളാണ് കലാശപ്പോരില് ഏറ്റുമുട്ടുന്നതെന്ന പ്രത്യേകതയുമുണ്ട് ഓസീസ്-കിവീസ് പോരാട്ടത്തിന്. സെമിയില് ആവേശകരമായ മത്സരങ്ങളില് ഇംഗ്ലണ്ടിനേയും പാകിസ്താനെയും തകര്‍ത്താണ് ന്യൂസീലന്‍ഡും ഓസ്‌ട്രേലിയയും ഫൈനലിന് യോഗ്യത നേടിയത്. ഇതുവരെ നടന്ന എല്ലാ മത്സരങ്ങളിലും രണ്ടാമത് ബാറ്റ് ചെയ്ത ടീം വിജയിച്ചതുകൊണ്ട് തന്നെ ടോസ് നേടുന്ന ടീം ആദ്യം ബൗള് ചെയ്യാനാണ് സാധ്യത. രാത്രി 7.30-ന് ദുബായിലാണ് ഏഴാം ട്വന്റി 20 ലോകകപ്പിലെ കിരീടപ്പോര്.\nഈ ലോകകപ്പിനെ പ്രകമ്പനം കൊള്ളിച്ച പോരാട്ടങ്ങളായിരുന്നു രണ്ട് സെമിഫൈനലുകളും. അതില് ഇംഗ്ലീഷ് സ്വപ്നങ്ങളെ തകര്‍ത്ത് ന്യൂസീലന്‍ഡും പാകിസ്താന്റെ അപരാജിത കുതിപ്പിന് തടയിട്ട് ഓസ്ട്രേലിയയും ഫൈനലിലേക്ക് മുന്നേറി. മാച്ച് വിന്നര്‍മാര് നിറഞ്ഞ രണ്ട് ടീമുകളും ഏറ്റമുട്ടുമ്പോള്, പ്രവചനങ്ങള് അപ്രസക്തമാകുന്നു. ഓസ്ട്രേലിയയും ന്യൂസീലന്‍ഡും നേരത്തെ കിരീടം നേടിയിട്ടില്ലാത്തതിനാല് പുതിയ ചാമ്പ്യനാവും ദുബായില് പിറവിയെടുക്കുക.\nഏകദിനത്തില് അഞ്ച് ലോകകിരീടം നേടിയിട്ടുള്ള ഓസ്ട്രേലിയക്ക് ട്വന്റി 20യില് അത് സാധ്യമാവാത്തത് അദ്ഭുതമാണ്. ഓസീസ് ഇപ്പോള് പ്രതാപകാലത്തിലൂടെയല്ല കടന്നുപോകുന്നത്. നഷ്ടപ്രതാപം വീണ്ടെടുക്കാന് ആരോണ് ഫിഞ്ചിനും സംഘത്തിനും സുവര്‍ണാവസരമാണ് കണ്‍മുന്നില്. അതേസമയം, ന്യൂസീലന്‍ഡ് ലോകക്രിക്കറ്റിലെ വന്‍ശക്തിയായി വളരുകയാണ്. 2019 ഏകദിന ലോകകപ്പിന്റെ ഫൈനലില് നിര്‍ഭാഗ്യംകൊണ്ടാണ് അവര് തോറ്റുപോയത്. സൂപ്പര് ഓവറും ടൈ ആയപ്പോള് ബൗണ്ടറികളുടെ എണ്ണത്തില് ഇംഗ്ലണ്ട് ലോകചാമ്പ്യന്മാരായി. അതേ, ഇംഗ്ലണ്ടിനെയാണ് കിവീസ് ഇക്കുറി സെമിയില് കടപുഴക്കിയത്.\nടെസ്റ്റ് ചാമ്പ്യന്‍ഷിപ്പ് ഫൈനലില് ഇന്ത്യയുടെ അധീശത്വം അവസാനിപ്പിച്ചാണ് ന്യൂസീലന്‍ഡ് കിരീടം നേടിയത്. ഒറ്റ വര്‍ഷത്തില്‍തന്നെ രണ്ട് ലോകകിരീടങ്ങള് - കെയ്ന് വില്യംസണിനെയും സംഘത്തെയും അത് മോഹിപ്പിക്കുന്നു.2015 ഏകദിന ലോകകപ്പിന്റെ ഫൈനലില് ന്യൂസീലന്‍ഡിനെ തോല്‍പ്പിച്ച് ഓസ്ട്രേലിയ ചാമ്പ്യന്‍മാരായിരുന്നു. അതിനുശേഷം ഓസ്ട്രേലിയക്ക് ലോകകിരീടങ്ങളൊന്നും നേടാനായിട്ടില്ല. അന്നത്തെ തോല്‍വിക്ക് കിവീസിന് പക്ഷേ, ഒരു കണക്കുതീര്‍ക്കാനുണ്ട്. 2016 ട്വന്റി 20 ലോകകപ്പിലെ ഗ്രൂപ്പുമത്സരത്തില് ഇരുടീമുകളും ഏറ്റുമുട്ടിയപ്പോള് എട്ട് റണ്‍സിന് ജയിച്ചത് ന്യൂസീലന്‍ഡാണ്.\nസെമിഫൈനലില് ന്യൂസീലന്‍ഡിന്റെ ബാറ്റിങ് കരുത്ത് തെളിഞ്ഞു. ട്വന്റി 20യില് ഓസ്ട്രേലിയക്കെതിരേ മികച്ച റെക്കോഡാണ് ഓപ്പണര് മാര്‍ട്ടിന് ഗപ്ടിലിനുള്ളത്. മറ്റൊരു ഓപ്പണര് ഡാരില് മിച്ചെലാവട്ടെ, കരിയറിലെ ഏറ്റവും മികച്ച ഇന്നിങ്സാണ് ഇംഗ്ലണ്ടിനെതിരേ പുറത്തെടുത്തത്. വലിയ സ്‌കോര് നേടാന് കഴിയാത്തതിന് പരിഹാരം കണ്ടെത്താനാവും ഫൈനലില് കെയ്ന് വില്യംസണ് ശ്രമിക്കുക. മധ്യനിരയില് തന്റെ വിലയെന്തെന്ന് ജിമ്മി നീഷാം തെളിയിച്ചുകഴിഞ്ഞു. പരിക്കുകാരണം ഡെവണ് കോണ്‍വേ പുറത്തായതില് ടിം സീഫെര്‍ട്ടായിരിക്കും വിക്കറ്റ് കീപ്പര്. ടിം സൗത്തി, ട്രെന്റ് ബോള്‍ട്ട്, ആദം മില്‍നെ, ലെഗ് സ്പിന്നര് ഇഷ് സോധി എന്നിവരുള്‍പ്പെട്ട ബൗളിങ് നിര അതിശക്തമാണ്.\nന്യൂസീലന്‍ഡിനെതിരേ മികച്ച റെക്കോഡാണ് ഓസ്ട്രേലിയന് ക്യാപ്റ്റനും ഓപ്പണറുമായ ആരോണ് ഫിഞ്ചിനുള്ളത്. മറ്റൊരു ഓപ്പണര് ഡേവിഡ് വാര്‍ണര് ഈ ലോകകപ്പോടെ ഫോമിലേക്ക് മടങ്ങിയെത്തിയതാണ് ഓസീസിന് കരുത്തായത്. അതേസമയം ഗ്ലെന് മാക്‌സ്വെല്, സ്റ്റീവന് സ്മിത്ത് എന്നിവര് നിരാശപ്പെടുത്തുന്നു. മാര്‍ക്കസ് സ്റ്റോയിനിസും മാത്യു വെയ്ഡും ചേര്‍ന്നാണ് സെമിയില് ഓസ്ട്രേലിയയെ അതിഗംഭീരജയത്തിലേക്ക് നയിച്ചത്.ബൗളിങ്ങില് ലെഗ് സ്പിന്നര് ആദം സാംപ സ്ഥിരത പുലര്‍ത്തുന്നു. മിച്ചെല് സ്റ്റാര്‍ക്, പാറ്റ് കമിന്‍സ്, ജോഷ് ഹോസല്‍വുഡ് എന്നിവരുള്‍പ്പെട്ട പേസ് നിരയും ശക്തരാണ്.\nContent Highlights: australia vs newzealand


കെജ്രിവാള്, പാര്‍ട്ടിയില്ലാത്ത ആദ്യത്തെ ഇന്ത്യന് മുഖ്യമന്ത്രി? | If this goes on, Kejriwal could beaCM withoutaparty in future - Malayalam Oneindia\nUpdated: Tue, Mar 31, 2015, 16:38 [IST]\nയോഗേന്ദ്ര യാദവും പ്രശാന്ത് ഭൂഷണും എന്ത് പറഞ്ഞാലും ആം ആദ്മി പാര്‍ട്ടി എന്നാല് ഇപ്പോഴും അരവിന്ദ് കെജ്രിവാളാണ്. പാര്‍ട്ടിയുടെ ഏറ്റവും വലിയ ശക്തിയും ഏറ്റവും വലിയ ദൗര്‍ബല്യവുമാണ് ഈ 46കാരന്. പ്രശാന്ത് ഭൂഷണോ യോഗേന്ദ്ര യാദവോ പാര്‍ട്ടി അണികളില് ആവേശവും പ്രതീക്ഷയും ഉയര്‍ത്താന് പോന്ന നേതാക്കളല്ല, അവരാരും പാര്‍ട്ടി വിടുന്നതും ആരും ശ്രദ്ധിച്ചു എന്ന് വരില്ല.\nരണ്ട് നിയമസഭ തിരഞ്ഞെടുപ്പുകളും ഒരു ലോക്‌സഭ തിരഞ്ഞെടുപ്പും ആപ്പ് മത്സരിച്ചത് കെജ്രിവാള് എന്ന് പേര് മുന്നില് നിര്‍ത്തിയാണ്. പക്ഷേ ഈ രീതിയില് പാര്‍ട്ടി എത്രകാലം മുന്നോട്ട് പോകും എന്നതാണ് ചോദ്യം. അഴിമതിക്ക് എതിരായ കുരിശ് യുദ്ധം, പാര്‍ട്ടിയിലെ ജനാധിപത്യം തുടങ്ങിയ പ്രമോഷണല് വാചകങ്ങള് കുറച്ച് കുറച്ചാല് ഈ പ്രതിസന്ധിയും പരിഹരിക്കാവുന്നതേയുള്ളൂ.\nആയിരക്കണക്കിന് പാര്‍ട്ടി പ്രവര്‍ത്തകര് തങ്ങള്‍ക്ക് പിന്തുണക്കാരുണ്ട് എന്നാണ് യോഗേന്ദ്ര യാദവും പ്രശാന്ത് ഭൂഷണും പറയുന്നത്. പാര്‍ട്ടിയുടെ ദേശീയ കൗണ്‍സിലിലും എക്‌സിക്യുട്ടീവിലും വരെ ഇവരുടെ ആളുകളുണ്ട്. അങ്ങനെയാണെങ്കില് പാര്‍ട്ടിയെ നിങ്ങളെടുത്തോ എനിക്ക് എം എല് എമാരെ തന്നാല് ഞാന് ഭരിച്ചോളാം എന്ന ടോണിലാണ് കെജ്രിവാള്. ഈ പോക്ക് പോയാല് പാര്‍ട്ടിയില്ലാത്ത ആദ്യത്തെ ഇന്ത്യന് മുഖ്യമന്ത്രിയാകും കെജ്രിവാള് എന്ന് കരുതുന്നവരുമുണ്ട്.\nഅടുത്ത പേജില്: മമത ബാനര്‍ജിയെ കണ്ട് കെജ്രിവാളിന് പഠിക്കാനുണ്ട്


ഏക ഗോളിൽ ജയിച്ച് കയറി ജംഷദ്പൂർ | Fanport | Indian Super League News Malayalam\nHome Football Indian Super League ഏക ഗോളിൽ ജയിച്ച് കയറി ജംഷദ്പൂർ\nഏക ഗോളിൽ ജയിച്ച് കയറി ജംഷദ്പൂർ\nFebruary 1, 2021 - 10:23 PM\nജംഷദ്പൂർ അവസാനം വിജയ വഴിയിലെത്തി. വിജയമില്ലാത്ത തുടർച്ചയായ അഞ്ചു മത്സരങ്ങൾക്ക് ശേഷം ഇറങ്ങിയ ജംഷദ്പൂർ ഇന്ന് ഒഡീഷ എഫ് സിയെ ആണ് പരാജയപ്പെടുത്തിയത്. മറുപടിയില്ലാത്ത ഏക ഗോളിനായിരുന്നു ജംഷദ്പൂരിന്റെ വിജയം. ആദ്യ പകുതിയിൽ ആയിരുന്നു. യുവതാരം മുബഷിർ റഹ്മാൻ ആണ് ഗോൾ നേടിയത്. മുബഷിറിന്റെ ഐ എസ് എൽ കരിയറിലെ ആദ്യ ഗോളാണിത്.\nഈ ഗോളിന് മറുപടി പറയാൻ ഒഡീഷയ്ക്ക് ആയില്ല. ജയത്തോടെ ജംഷദ്പൂർ 18 പോയിന്റുമായി ആറാം സ്ഥാനത്ത് എത്തി. ഒഡീഷ എട്ടു പോയിന്റുമായി ലീഗിൽ അവസാന സ്ഥാനത്ത് നിൽക്കുകയാണ്.\nPrevious articleക്വാരന്റൈൻ അവസാനിച്ചു, ഇന്ത്യ പരിശീലനം ആരംഭിച്ചു\nNext articleഒസൻ മുഹമ്മദ് കബാക് ഇനി ലിവർപൂളിന്റെ സെന്റർ ബാക്ക്


കല്ലിലെഴുതിയ തൂവല്‍ച്ചിത്രങ്ങള് | Painting | Art and Stage | Deshabhimani | Sunday Jan 1, 2017\nഎം എസ് അശോകന്Updated: Sunday Jan 1, 2017\nചിത്രരചനയെ വ്യത്യസ്തരീതിയില് സമീപിക്കുന്ന കലാകാരിയാണ് മലപ്പുറം നിലമ്പൂര് സ്വദേശി ശ്രീജ കളപ്പുരയ്ക്കല്. നിത്യജീവിതത്തിലെ ഇടവേളകളെ സമ്പന്നമാക്കാന് പരിശീലിച്ച ചിത്ര-കരകൌശലവിദ്യ നിരന്തരസപര്യയിലൂടെ ഈ യുവചിത്രകാരിക്ക് നേട്ടങ്ങളിലേക്ക് പുതിയ വഴികള് തുറന്നുകൊടുത്തു. ചിത്രരചനയില് കനപ്പെട്ട അക്കാദമിക് പരിശീലനമാന്നും നേടിയിട്ടില്ലെങ്കിലും വ്യത്യസ്തമായും നൂതനമായും ഈ മാധ്യമത്തിലൂടെ ആസ്വാദകരുമായി സംവദിക്കാനുള്ള താല്‍പ്പര്യവും ശേഷിയും ഈ ചിത്രകാരിയെ നേട്ടങ്ങളുടെ പട്ടികയില് ഒന്നാമതെത്തിച്ചു.\nതൃശൂരിലെ സ്വകാര്യ സ്കൂളില് ചിത്രകലാധ്യാപികയായ ശ്രീജയ്ക്ക് കുട്ടിക്കാലംമുതല് ചിത്രകലയോട് ആഭിമുഖ്യമുണ്ട്. വിവാഹശേഷം ഒഴിവുവേളകളില് ക്രാഫ്റ്റുകള് പരീക്ഷിച്ചു. പാവനിര്‍മാണം പോലുള്ളവ. ഭാരതീയ വിദ്യാഭവനുകീഴിലെ കലാകേന്ദ്രയിലെ പഠനം അതിന് സഹായകമായി. ചായങ്ങള് ഉപയോഗിച്ചുള്ള ചിത്രരചനയിലെ താല്‍പ്പര്യം എണ്ണച്ചായത്തില് ആദ്യപരീക്ഷണത്തിന് കരുത്തായി. നാട്ടുപൂവുകളെ പകര്‍ത്തിയ 65 ക്യാന്‍വാസുകളാണ് ആദ്യമായി ആസ്വാദകര്‍ക്കുമുന്നില് എത്തിച്ചത്. പ്രമേയപരമായ പുതുമയും ആവിഷ്കാരത്തിലെ തനിമയും ആ പ്രദര്‍ശനത്തെ ശ്രദ്ധേയമാക്കി. രചനയില് പ്രകൃതിയോട് പുലര്‍ത്തിയ അനുഭാവവും ഐക്യദാര്‍ഢ്യവും ശ്രീജയുടെ പില്‍ക്കാലചിത്രങ്ങളിലും മാറ്റമില്ലാത്ത അടിയൊഴുക്കായി തുടരുന്നു.\nരാജ്യത്തെ പാരമ്പര്യ ചിത്രരചനാരീതികളെ അറിയാനുള്ള ശ്രമത്തിന്റെ ഭാഗമായി പിറന്ന ശിലാചിത്രങ്ങളാണ് ശ്രീജയുടെ ആവിഷ്കാരങ്ങളില് ഏറ്റവും ശ്രദ്ധേയമായത്. കേരളത്തിലെ ചുമര് ചിത്രരചനയും കളമെഴുത്തും തെയ്യവും കഥകളിയുമുള്‍പ്പെടെ കലാരൂപങ്ങളിലെ മുഖമെഴുത്തും മുതല് നമ്മുടെ സ്വന്തം ഓണപ്പൂക്കളം വരെയുള്ള പരമ്പരാഗത ചിത്രീകരണങ്ങള്‍മുതല് രംഗോലിവരെയുള്ളവയെല്ലാം അതില് ഉള്‍പ്പെടുന്നു. അറിഞ്ഞാലുംതീരാത്ത രാജ്യത്തെ ഇത്തരം പാരമ്പര്യ ആവിഷ്കാരശൈലികളില്‍നിന്ന് തെരഞ്ഞെടുത്ത നൂറോളം രചനാരീതികളെ പ്രാഥമികമായി പരിചയപ്പെടുത്തലായിരുന്നു കല്ലിലെ ചിത്രംവര. ആകൃതിയൊത്ത ചെറുകല്ലുകളിലെ മിനുത്ത പ്രതലത്തില് അക്രിലിക്കിലായിരുന്നു വര. ഓരോ ശൈലിയിലുമുള്ള ചിത്രങ്ങളുടെ മിനിയേച്ചറുകള് ഉള്ളംകൈയില് ഒതുങ്ങാവുന്ന കല്ലുകളില് വരച്ചുതീര്‍ത്തപ്പോള് ഇന്ത്യന് പാരമ്പര്യ ചിത്രരചനാശൈലികളുടെ അമൂല്യസമാഹാരമായി അതുമാറി. ഈവഴിക്ക് ശ്രീജ ഒരു ഗ്രന്ഥരചനയ്ക്കും തുടക്കമിട്ടെങ്കിലും പൂര്‍ത്തിയായിട്ടില്ല.\nപക്ഷിത്തൂവലുകള് ഉപയോഗിച്ചുള്ള ചിത്രങ്ങളാണ് ശ്രീജയുടെ മറ്റൊരു പരീക്ഷണം. അഞ്ഞൂറോളം വളര്‍ത്തുപക്ഷികളുടെ തൂവലുകളുടെ ശേഖരം സ്വന്തമായുണ്ടായിരുന്നതില്‍നിന്ന് തെരഞ്ഞെടുത്ത നൂറോളം തൂവലുകളാണ് ഇതിനായി ഉപയോഗിച്ചത്. പല വര്‍ണത്തിലും ആകൃതിയിലും വലിപ്പത്തിലുമുള്ള തൂവലുകള് ക്യാന്‍വാസില് വച്ച വര്‍ണങ്ങളുടെ ഭാഗമാക്കി ചിത്രങ്ങള് പൂര്‍ത്തീകരിക്കുന്ന രചനാരീതിയാണ് ഇതില് സ്വീകരിച്ചത്.\nശ്രീജയുടെ ചിത്ര-കലാ പരീക്ഷണങ്ങള്‍ക്ക് ദേശീയ-അന്തര്‍ദേശീയ റെക്കോഡുകളുടെ തിളക്കംകൂടിയുണ്ട്. ലിംക ബുക്ക് ഓഫ് റെക്കോഡ്സ്, ഇന്ത്യന്, ഏഷ്യ ബുക് ഓഫ് റെക്കോഡ്സ് എന്നിവ ഉള്‍പ്പെടെ പത്തൊമ്പത് വ്യത്യസ്ത റെക്കോഡുകള് ശ്രീജയ്ക്ക് സ്വന്തം. കല്ലുകളിലെ ചിത്രരചനയ്ക്കും പക്ഷിത്തൂവലുകള് ഉപയോഗിച്ചുള്ള ചിത്രരചനയ്ക്കുമാണ് റെക്കോഡുകള്.\nശ്രീജ പുതിയൊരു റെക്കോഡുകൂടി ലക്ഷ്യമിട്ടുള്ള പുതിയ കലാ പരീക്ഷണത്തിന് തയ്യാറെടുക്കുകയാണ്. റെക്കോഡ് ലക്ഷ്യമിടുന്നതിനാല് അതിന്റെ വിശദാംശങ്ങള് വെളിപ്പെടുത്താറായിട്ടില്ലെന്ന് ചിത്രകാരി പറയുന്നു. ലൂമിനസ് എന്ന പേരില് കേരളത്തിലെ പ്രധാന നഗരങ്ങളില് പ്രദര്‍ശനങ്ങള് സംഘടിപ്പിച്ചിട്ടുണ്ട്. തൃശൂരില് താമസം. ഭര്‍ത്താവ്: സത്യന് കളപ്പുരയ്ക്കല്. മകന്: മഹേശ്വര്.


ഇൻഫോ പാർക്ക്: 11 ലക്ഷം ചതുരശ്ര അടി സ്ഥലം കൂടി; 12000 തൊഴിലവസരങ്ങൾ | Kochi Info Park | Manorama Online\nഇൻഫോ പാർക്ക്: 11 ലക്ഷം ചതുരശ്ര അടി സ്ഥലം കൂടി; 12000 തൊഴിലവസരങ്ങൾ\nമനോരമ ലേഖകൻ July 20, 2021 10:49 AM IST\nകൊച്ചി ∙ ഐടി ഹബായ ഇൻഫോ പാർക്കിൽ ഒരുങ്ങുന്നത് 11 ലക്ഷം ചതുരശ്ര അടി ഇടം കൂടി; അതുവഴി സൃഷ്ടിക്കപ്പെടുന്നത് 12,000 തൊഴിൽ അവസരങ്ങൾ. നിർമാണം പുരോഗമിക്കുന്ന ചില ഐടി ടവറുകൾ ഈ വർഷം അവസാനമോ അടുത്ത വർ‍ഷം ആദ്യമോ പൂർത്തിയാകുമെന്നാണു പ്രതീക്ഷ. 12 ലക്ഷം ചതുരശ്ര അടി ഓഫിസ് ഇടമാണു നിലവിലുള്ളത്. ഇവിടെ ജോലി ചെയ്യുന്നത് 61,000 പേർ.\nഫെയ്സ് ഒന്നിൽ ഐബിഎസ്\nഇൻഫോ പാർക്ക് ആദ്യ ഘട്ടത്തിന്റെ (ഇൻഫോ പാർക്ക് ഫേസ് 1) ഭാഗമായി ഐബിഎസ് സോഫ്റ്റ്‌വെയർ സർവീസസിന്റെ സ്വന്തം ഐടി ക്യാംപസ് നിർമാണം ഏറെക്കുറെ പൂർത്തിയായി. ഈ വർഷം അവസാനത്തോടെ പ്രവർത്തനം ആരംഭിക്കാൻ കഴിയുമെന്നാണു പ്രതീക്ഷ. 4.21 ഏക്കർ സ്ഥലത്ത്6ലക്ഷം ചതുരശ്ര അടി വിസ്തൃതിയുള്ള ഈ ക്യാംപസിൽ 6,000 ജീവനക്കാർക്കുള്ള സൗകര്യങ്ങളാണ് ഒരുക്കുക.\nഫെയ്സ്2ൽ കാസ്പിയൻ, ക്ലൗഡ് സ്‌കേപ്‌സ്\nരണ്ടാം ഘട്ടത്തിന്റെ ഭാഗമായി (ഫേസ് 2) 2.63 ഏക്കർ സ്ഥലത്തു3ടവറുകളിലായി ഒരുങ്ങുന്ന കാസ്പിയൻ ടെക് പാർക്ക് ക്യാംപസ് നിർമാണം അവസാന ഘട്ടത്തിലാണ്. 1.30 ലക്ഷം ചതുരശ്ര അടി ഓഫിസ് ഇടം ലഭ്യമാക്കുന്ന ആദ്യ ടവർ 2022 ആദ്യ പാദത്തോടെ പൂർത്തിയാകും. പത്തു നിലകളുള്ള ഈ കെട്ടിടത്തിൽ ഐടി, ഐടിഇഎസ്, കോർപറേറ്റ്, സ്റ്റാർട്ടപ് കമ്പനികൾക്കുള്ള സൗകര്യങ്ങളാണ് ഒരുക്കുക. മറ്റൊരു പ്രധാന ക്യാംപസായ ക്ലൗഡ് സ്‌കേപ്‌സ് സൈബർ പാർക് ഉദ്ഘാടന ഘട്ടത്തിലേക്കു നീങ്ങുകയാണ്.\nഇൻഫോ പാർക്കിന്റെ സാറ്റലൈറ്റ് ക്യാംപസുകളായ കൊരട്ടി, ചേർത്തല പാർക്കുകളിലും പുതിയ ഓഫിസ് ഇടം ഒരുങ്ങുന്നുണ്ട്. ഇവിടെ സ്റ്റാർട്ടപ്പുകൾക്കും ചെറുകിട ഇടത്തരം സംരംഭകർക്കും ഇടം ലഭിക്കും.


Janmabhumi| നാളും നാളെകളും... അനിഴം നാളിനെക്കുറിച്ച്\nനാളും നാളെകളും... അനിഴം നാളിനെക്കുറിച്ച്\nMarch 05, 2021, 12:05 p.m.\nഅനിഴത്തിന് അനുരാധ എന്നാണ് സംസ്‌കൃത നാമം. രാധയുടെ ഒപ്പം/ ചേര്‍ന്ന്, കാണപ്പെടുന്നത് എന്ന് സാരം.\nആദിത്യന്മാര് അഥവാ സൂര്യന്മാര് പന്ത്രണ്ടു പേര്. അതിനാല് അവരെ 'ദ്വാദശാദിത്യന്മാര് ' എന്നു വിളിക്കുന്നു. സൂര്യന്, പൂഷാവ്, സവിതാവ്, ഭഗന്, മിത്രന് എന്നിങ്ങനെ പേരുകള്. ഇവര് ഓരോരുത്തര്‍ക്കാണ് പന്ത്രണ്ടു മാസങ്ങളുടെ ചുമതല. ഒരുമാസം സൂര്യന്, ഒരുമാസം പൂഷാവ്, ഒരുമാസം മിത്രന് എന്നിങ്ങനെ. പന്ത്രണ്ടു പേരല്ല, ഒരാളുടെ പന്ത്രണ്ടു ഭാവങ്ങള് ആണ് എന്നും പക്ഷമുണ്ട്. ഇതൊക്കെയാണ് ഇവിടെ സംഗതമാകുന്ന പുരാണകഥാശകലം.\nദ്വാദശാദിത്യന്മാരിലൊരാളായ മിത്രന് ആണ് അനിഴം നാളിന്റെ ദേവത. അതിനാല് മൈത്രിയും സമഭാവനയും ഇവരുടെ സഹജഭാവങ്ങളായി. മിത്രന് വരുണന് എന്ന സഹോദരന്/ കൂട്ടുകാരന് ഉണ്ടായിരുന്നു. ഇവര് എപ്പോഴും ഒരുമിച്ചു നടന്നു. അതിനാല് ഇവരെ 'മൈത്രാവരുണന്മാര് 'എന്നിങ്ങനെ ഒറ്റപ്പേരില് വിളിക്കുന്നു. ഏകാന്തതയിലും ഏകത്വത്തിലും അനിഴം നാളുകാര് വിശ്വസിക്കുന്നില്ല.\nഅനിഴം എട്ട് അല്ലെങ്കില് ഒമ്പത് നക്ഷത്രങ്ങളുടെ സമൂഹമാണ്. അക്കാര്യവും കൂട്ടായ്മയിലുള്ള വിശ്വാസത്തിന്റെ സാക്ഷ്യമാണ്. അനിഴത്തിന് അനുരാധ എന്നാണ് സംസ്‌കൃത നാമം. രാധയുടെ ഒപ്പം/ ചേര്‍ന്ന്, കാണപ്പെടുന്നത് എന്ന് സാരം. രാധ എന്നത് വിശാഖം നാളിന്റെ പേരാണ്. ഇതെല്ലാം അനിഴത്തിന്റെ ഉള്ളില് ആഴത്തില് വേരോടിയ മൈത്രീഭാവത്തിലേക്കാണ് വിരല് ചൂണ്ടുന്നത്. ചുരുക്കിപ്പറഞ്ഞാല് ഒരുമയുടെ, സൗഹാര്‍ദ്ദത്തിന്റെ സന്ദേശമാണ് അനിഴം നാളുകാര് പകരുന്നത്.\nഎത്ര വലിയ പദവികളില് എത്തിയാലും അനിഴം മനുഷ്യര്‍ക്ക് ദന്തഗോപുരനിവാസികളാവാന് കഴിയില്ല. ജനകീയ മുഖമുള്ളവരാണ്. പലതരം മനുഷ്യരുമായി ഇവര് ഇടപെടുന്നു. ആ മെയ് വഴക്കം വിസ്മയകരമാണ്. അതുകൊണ്ടു തന്നെ നല്ല രാഷ്ട്രീയക്കാരാണ് ഇവര്. തെരഞ്ഞെടുപ്പൊക്കെ വരുമ്പോള് പരിഗണനാപ്പട്ടികയില് ആദ്യം ഇടം പിടിക്കുന്നവരില് അനിഴം നാളുകാര് ഉണ്ടായിരിക്കും. ചുറ്റുമുള്ള പൊതു സമൂഹവുമായി ഇവര് പുലര്‍ത്തുന്ന കൂറിണക്കം മറ്റു നാളുകാര്‍ക്ക് സ്വപ്നം കാണാന് കൂടി കഴിയാത്തതാണ്. അനിഴം നാളുകാരുമായി സമൂഹവും എപ്പോഴും നല്ല ബന്ധത്തിലായിരിക്കും. പിണക്കങ്ങളെ, പരിഭവങ്ങളെ, പരാതികളെ ആഗോളപ്രശ്‌നമാക്കാന് അനിഴം നാളുകാര് ഒരുമ്പെടുന്നില്ല. ചുരുക്കത്തില് ഈ ചങ്ങാതിയുണ്ട് എങ്കില് വേറെ കണ്ണാടിവേണ്ട !\nവൃശ്ചികക്കൂറിലാണ് അനിഴം വരുന്നത്. രാശിനാഥന് ചൊവ്വയും. അധികാരം, പദവികള് എന്നിവയുടെ വിത്ത് , മുളയ്ക്കാന് പാകത്തില് ഇവരുടെ ഉള്ളിലുണ്ടാവുന്നതിന് മറ്റു കാരണങ്ങള് തേടേണ്ടതില്ല. പത്താം ഭാവം കര്‍മ്മരംഗത്തെ കുറിക്കുന്നു. അതിന്റെ നാഥന് സൂര്യനും. ഗ്രഹങ്ങളുടെ അധികാരശ്രേണിയില് സൂര്യന് രാജാവാണ് , ചൊവ്വ സേനാനായകനും. സത്യത്തില് ഈ രണ്ട് 'രാഷ്ട്രീയ ഗ്രഹങ്ങളാണ് ' അനിഴം നാളുകാരുടെ തലയിലെഴുത്ത് ഇങ്ങനെയാക്കിത്തീര്‍ക്കുന്നത്. കളത്തിലിറങ്ങിയാല് വിജയ പരാജയങ്ങളെ സഹിഷ്ണുതയോടെ നേരിടാനും പിന്നെയും ക്ഷമയോടെ കാത്തിരിക്കാനും ഇവര്‍ക്കാവും. ഇങ്ങ് നമ്മുടെ കൊച്ചു നാട്ടിന്‍പുറത്തെ രാഷ്ട്രീയമായാലും , അങ്ങ് ഇന്ദ്രപ്രസ്ഥത്തിലെ രാഷ്ട്രീയമായാലും ഇതാണ് സത്യം. ഇന്നലെയും അത് അങ്ങനെ തന്നെയായിരുന്നു: നാളെയും മറിച്ചാവില്ല.\nഎസ്. ശ്രീനിവാസ് അയ്യര്, അവനി പബ്ലിക്കേഷന്‍സ്(98460 23343)\nപാകിസ്ഥാൻ പതാക കീറുമ്പോള് 'അല്ലാഹു അക്ബര്' വിളിച്ച് താലിബാൻ; ഇതാണോ സാഹോദര്യമെന്ന് പരിഹസിച്ച് സോഷ്യൽ മീഡിയ\nടോയ് പാര്‍ക്ക്, ലെതര്‍പാര്‍ക്ക്, ഡിവൈസ് പാര്‍ക്ക്...ഇനി ഭീമന് ഇലക്ട്രോണിക്സ് പാർക്ക്; 50,000 കോടി നിക്ഷേപത്തില് യുപിയുടെ മുഖച്ഛായ മാറ്റി യോഗി\nവനമല്ല, തണലാണ് തിമ്മമ്മ മാരിമാനു; അഞ്ചേക്കറില് അഞ്ചര നൂറ്റാണ്ടായി ആകാശം പോലെ ഒരു മരക്കൂരാപ്പ്\n1.2 കോടി കണ്‍സള്‍റ്റേഷനുകള് പൂര്‍ത്തിയാക്കി ഇ-സഞ്ജീവനി; ടേലിമെഡിസിന് സേവനം ഉപയോഗപ്രദമാക്കിയ ആദ്യ പത്ത് സംസ്ഥാനങ്ങളില് കേരളവും\nമമതയ്ക്ക് കടിഞ്ഞാണിടാന് ബംഗാളില് പുതിയ ബിജെപി പ്രസിഡന്‍റ്; മമതയുടെ താലിബാന് ഭരണത്തില് നിന്നും ബംഗാളിനെ രക്ഷിയ്ക്കുമെന്ന് സുകന്ദ മജുംദാര്\nഇന്ത്യയുടെ രോഗമുക്തി നിരക്ക് 97.75% ആയി ഉയര്‍ന്നു; 81.85 കോടി പിന്നിട്ട് രാജ്യത്തെ കൊവിഡ് പ്രതിരോധ കുത്തിവയ്പ്പ്; പതിദിന രോഗസ്ഥിരീകരണ നിരക്ക് 1.85%\nPakistan flag Electronics park Sukanta Majumdar Russian Communist Party United Russia Party Britain quarantine policy UK quarantine policy Global Innovation Index Poovar KU Jenish Kumar KU Janeesh Kulavazha Thusharagiri K.M Roy P Narayanan drug trafficking Terrorist attack\nവാരഫലം (സപ്തംബര് 19 മുതല് 25 വരെ)\nവാരഫലം- സപ്തംബര്5മുതല് 11 വരെ


August 7, 2019 – Utharadesam\nആലംപാടി: പത്ത് വര്‍ഷക്കാലമായി ക്വാര്‍ട്ടേഴ്‌സില് താമസിക്കുന്ന നിര്‍ധന കുടുംബത്തിന് വീട് നിര്‍മാണത്തിന് ആസ്‌ക് ആലംപാടി ജി.സി.സി കാരുണ്യ വര്‍ഷം പദ്ധതിയില് നിന്ന് ഇരുപത്തിയഞ്ചു ചാക്ക് സിമന്റിനുള്ള തുക ...\nവിദ്യാനഗര്: സിക്കിമില് നടന്ന ദേശീയ പഞ്ചഗുസ്തി മത്സരത്തില് വിദ്യാനഗര് ആമൂസ് നഗറിലെ നെല്ലിക്കട്ട സിദ്ദിഖിന് മൂന്നാം സ്ഥാനം ലഭിച്ചു. കഴിഞ്ഞ മാസം 28 മുതല് 31 വരെ ...\nവര്‍ഷങ്ങള്‍ക്ക് മുമ്പ് നീലേശ്വരം കോട്ടപ്പുറത്ത് നടന്ന എസ്.എസ്.എഫ് ജില്ലാ സാഹിത്യോത്സവ് വേദിയിലാണ് ആദ്യമായി സുല്‍ത്താന് കുഞ്ഞഹമ്മദ് ഹാജിയെ കാണുന്നത്. സമാപന സമ്മേളന വേദിയില് സമ്മാനങ്ങള്‍ക്കായി കാത്തിരിക്കുന്ന മത്സരാര്‍ത്ഥികളുടെ ...\nകാഞ്ഞങ്ങാട്: സി.പി.എം മുന് ലോക്കല് സെക്രട്ടറിയും മുന് ഏരിയാ കമ്മിറ്റി അംഗവും ദേശാഭിമാനി ലേഖകനുമായിരുന്ന തെരുവത്ത് ലക്ഷ്മിനഗറിലെ ടി. കുഞ്ഞിരാമന് മാസ്റ്റര് (83) അന്തരിച്ചു. ഭാര്യ: റിട്ട. ...\nഉപ്പള: മുസോടിയില് കടല് ക്ഷോഭം രൂക്ഷമാകുന്നു. മൂന്ന് കുടുംബങ്ങളെ സ്‌കൂളിലേക്ക് മാറ്റിതാമസിപ്പിച്ചു. മുസോടിയിലെ അബ്ബാസ്, നഫീസ, മുഹമ്മദ് അഷ്‌റഫ്, മജീദ് എന്നി കുടുംബങ്ങളെയാണ് മാറ്റി താമസിപ്പിച്ചത്. ഇവരുടെ ...\nമഞ്ചേശ്വരം: വിദ്യാര്‍ത്ഥിയെ തട്ടിക്കൊണ്ടുപോയ സംഘത്തിന് കാര് വാടകക്ക് ഏര്‍പ്പാടാക്കി നല്‍കിയ യുവാവിനെ മഞ്ചേശ്വരം സ്റ്റേഷന് ഹൗസ് ഓഫീസര് ദിനേഷനും സംഘവും അറസ്റ്റ് ചെയ്തു. ആലംപാടി എര്‍മാളം സഫ ...\nകുമ്പള: പ്രമുഖ വ്യവസായിയും സുല്‍ത്താന് ഗോള്‍ഡ് ആന്റ് ഡയമണ്ട്‌സ് ഗ്രൂപ്പ് സ്ഥാപകനുമായ ടി.എം. കുഞ്ഞഹമ്മദ് ഹാജി(79) അന്തരിച്ചു. അസുഖത്തെ തുടര്‍ന്ന് ഏതാനും ദിവസങ്ങളായി മംഗളൂരു യേനപ്പോയ ആസ്പത്രിയില് ...\nബദിയടുക്ക: ഇന്നലെ ഉണ്ടായ കാറ്റിലും മഴയിലും ജില്ലയില് വ്യാപക നാശനഷ്ടം. ബീജന്തടുക്കയിലെ മുഹമ്മദ് കുഞ്ഞിയുടെ വീടിന് സമീപം മരം കടപുഴകി വീണ് വൈദ്യുതി ലൈന് പൊട്ടിവീണു. വീട് ...\nകാസര്‍കോട്: നാഷണല് അക്കാദമി ഓഫ് കസ്റ്റംസ് സോണല് കാംപസ് നോര്‍ത്ത് മലബാര് ചേംബര് ഓഫ് കൊമേര്‍സ് (എന്.എം.സി.സി) കാസര്‍കോട് ചാപ്റ്ററിന്റെ സഹകരണത്തോടെ ജി.എസ്.ടി വാര്‍ഷിക റിട്ടേണ് ശില്‍പശാല ...


ജോണ്‍സണ് & ജോണ്‍സണ് സണ്‍സ്‌ക്രീന് ലോഷനിൽ അര്‍ബുദത്തിന് കാരണമാകുന്ന രാസവസ്തു; ഉൽപ്പന്നങ്ങൾ തിരിച്ച് വിളിച്ച് കമ്പനി | Malayali Manasu\nHome Kerala ജോണ്‍സണ് & ജോണ്‍സണ് സണ്‍സ്‌ക്രീന് ലോഷനിൽ അര്‍ബുദത്തിന് കാരണമാകുന്ന രാസവസ്തു; ഉൽപ്പന്നങ്ങൾ തിരിച്ച് വിളിച്ച് കമ്പനി\nലണ്ടന് : ന്യൂട്രോജിന, അവീനോ ബ്രാന്‍ഡുകള്‍ക്ക് കീഴിലുള്ള അരേസോള് സണ്‍സ്ക്രീനാണ് വിപണിയില് നിന്ന് തിരികെ വിളിച്ചത്. തുടര്‍ന്ന് ജോണ്‍സണ് & ജോണ്‍സണ് കമ്പനിയുടെ സണ്‍സ്‌ക്രീന് ഉത്പന്നങ്ങള് വിപണിയില് നിന്ന് തിരിച്ചുവിളിച്ചു. അര്‍ബുദത്തിന് കാരണമാവുന്ന രാസവസ്തുക്കളുടെ സാന്നിധ്യം കണ്ടെത്തിയതിനെ തുടര്‍ന്നാണ് ജോൺസൺ ആൻഡ് ജോൺസൺ കമ്പനിയുടെ നടപടി. മുന്‍കരുതലിന്‍റെ ഭാഗമായി നിരവധി അരേസോള് സണ്‍സ്ക്രീനുകള് തിരികെ വിളിക്കാനാണ് കമ്പനിയുടെ പദ്ധതി.\nഅര്‍ബുദത്തിന് കാരണമായേക്കാവുന്ന ഒരുതരം രാസവസ്തുവാണ് ബെന്‍സീന്. മുന്‍കരുതലിന്റെ ഭാഗമായി ന്യൂട്രോജെന ബീച്ച് ഡിഫന്‍സ്, ന്യൂട്രോജെന കൂള് ഡ്രൈ സ്‌പോര്‍ട്, ന്യൂട്രോജെന ഇന്‍വിസിബിള് ഡെയ്‌ലി ഡിഫന്‍സ്, ന്യൂട്രോജെന അള്‍ട്ര ഷീര്, അവീനോ പ്രൊട്ടക്ട് + റീഫ്രഷ് തുടങ്ങിയ ഉത്പന്നങ്ങളാണ് കമ്പനി തിരിച്ചുവിളിച്ചത്. ഈ ക്രീമുകള് ഉപയോഗിക്കുന്ന ഉപഭോക്താക്കള് അത് നിര്‍ത്തണമെന്നും ഉത്പന്നം നശിപ്പിക്കണമെന്നുമാണ് കമ്പനി നിര്‍ദേശിക്കുന്നത്. ക്രീം ഉപയോഗിച്ചത് മൂലം എന്തെങ്കിലം പ്രശ്‌നങ്ങള് ശ്രദ്ധയില്‍പ്പെട്ടിട്ടുണ്ടെങ്കില് ഉടന് വൈദ്യസഹായം തേടണമെന്നുമാണ് നിര്‍ദേശം.\nPrevious articleപത്തനംതിട്ട ജില്ലയില് ഇന്ന് 530 പേര്‍ക്ക് കോവിഡ്-19 സ്ഥിരീകരിച്ചു.\nNext articleകൃത്രിമ വാക്സിനേഷൻ കാർഡ്: വനിതാ ഹോമിയോ ഡോക്ടർക്കെതിരെ ആദ്യ ഫെഡറൽ ചാർജ്


ബിഹാർ നാളെ പോളിങ് ബൂത്തിലേക്ക്; ആദ്യഘട്ട പ്രചാരണത്തിന് ബിജെപി ഉപയോഗിച്ചത് 13 ഹെലികോപ്റ്ററുകൾ - bjp used 13 helicopters for campaigning as bihar assembly elections 2020 polling is scheduled for tomorrow | Samayam Malayalam\nbjp used 13 helicopters for campaigning as bihar assembly elections 2020 polling is scheduled for tomorrow\nLijin K | Samayam Malayalam | Updated: 27 Oct 2020, 04:48:54 PM\nപറ്റ്ന: ബിഹാര് നിയമസഭാ തെരഞ്ഞെടുപ്പിന്‍റെ ഒന്നാം ഘട്ട വോട്ടെടുപ്പ് നാളെ നടക്കും. 71 മണ്ഡലങ്ങളിലായി 1066 സ്ഥാനാര്‍ഥികളാണ് ഒന്നാംഘട്ടത്തിൽ ജനവിധി തേടുന്നത്. കൊവിഡ് കാലത്തും ആവേശം ഒട്ടും ചോരാതെയായിരുന്നു മുന്നണികളും സ്ഥാനാർഥികളും തെരഞ്ഞെടുപ്പ് പ്രചാരണത്തിന് ഇറങ്ങിയത്. ഭരണം നിലനിർത്താനായി പ്രധാനമന്ത്രി നരേന്ദ്ര മോദിയുടെ നേതൃത്വത്തിൽ നിതീഷ് കുമാറും സംഘവും പ്രചാരണത്തിന് ഇറങ്ങിയപ്പോൾ തേജസ്വി യാദവിന്‍റെ നേതൃത്വത്തിലായിരുന്നു പ്രതിപക്ഷം പ്രചാരണം നടത്തിയത്. ആദ്യഘട്ട തെരഞ്ഞെടുപ്പിന്‍റെ വിശദാംശങ്ങളറിയാം.\nആദ്യഘട്ടത്തിൽ 21.46 ലക്ഷം വോട്ടർമാർ\nബിഹാർ തെരഞ്ഞെടുപ്പിന്‍റെ ആദ്യഘട്ടത്തിൽ 21.46 ലക്ഷത്തിലധികം വോട്ടർമാരാണ് തങ്ങളുടെ സമ്മതിദാനാവകാശം വിനിയോഗിക്കുക. 71 മണ്ഡലങ്ങളിലായി 1066 സ്ഥാനാർഥികളാണ് മത്സരരംഗത്തുള്ളത്. 16 ജില്ലകളിലായാണ് ഈ മണ്ഡലങ്ങൾ. ഇതിൽ പല ജില്ലകളും മാവോയിസ്റ്റ് സാന്നിധ്യം ഉള്ളവയാണ്. ആദ്യഘട്ട വോട്ടെടുപ്പില് ആര്‍ജെഡിയും ജെഡിയുവും 42 സീറ്റുകളിലും ബിജെപി 29 ലും കോണ്‍ഗ്രസ് 20 ലും എല്‍ജെപി സ്ഥാനാര്‍ഥികള് 41 സീറ്റുകളിലും ജനവിധി തേടുന്നുണ്ട്.\nകൊവിഡ് കാലത്തും പ്രചാരണം ശക്തം\nകൊവിഡ് കാലഘട്ടത്തിലെത്തിയ തെരഞ്ഞെടുപ്പിന്‍റെ ആദ്യഘട്ടത്തിൽ നരേന്ദ്ര മോദി മൂന്ന് ഇടത്താണ് തെരഞ്ഞെടുപ്പ് പ്രചാരണത്തിന് എത്തിയത്. കോൺഗ്രസ് നേതാവ് രാഹുൽ ഗാന്ധി രണ്ടിടത്തും വോട്ടഭ്യർത്തിച്ച് എത്തി. ഭരണം നിലനിർത്തുക എന്ന ലക്ഷ്യത്തോടെ ശക്തമായ പ്രചാരണമാണ് മുഖ്യമന്ത്രിയും ജെഡിയു അധ്യക്ഷനുമായ നിതീഷ് കുമാര് നടത്തിയത്. പ്രധാനമന്ത്രി നരേന്ദ്ര മോദിക്കൊപ്പം രണ്ട് വേദികള് അദ്ദേഹം പങ്കിട്ടിരുന്നു. ആര്‍ജെഡി നേതാവും സഖ്യത്തിന്‍റെ മുഖ്യമന്ത്രി സ്ഥാനാര്‍ഥിയുമായ തേജസ്വി യാദവും പ്രചാരണ രംഗത്ത് പിന്നിലായിരുന്നില്ല. പ്രതിപക്ഷ റാലികളിലെ ജനപിന്തുണയും ശ്രദ്ധേയമായിരുന്നു.\nനേതാക്കൾക്ക് കൊവിഡ് ബാധ\nതെരഞ്ഞെടുപ്പ് പ്രചാരണം ചൂട് പിടിക്കുന്നതിനിടെ നേതാക്കൾക്ക് കൊവിഡ് ബാധിച്ചതും മുന്നണികളെ പ്രതികൂലമായി ബാധിച്ചു. ബിജെപിയുടെ തെരഞ്ഞെടുപ്പ് ചുമതലയുണ്ടായിരുന്ന ദേവേന്ദ്ര ഫഡ്നാവിസ്, ഉപമുഖ്യമന്ത്രി സുശീൽ മോദി തുടങ്ങിയവർക്ക് കൊവിഡ് ബാധയെത്തുടർന്ന് ക്വാറന്‍റൈനിൽ പോകേണ്ടി വന്നിരുന്നു. നേരത്തെ കൊവിഡ് മഹാമാരി മൂലം ജെഡിയുവിന്‍റെയും ബിജെപിയുടെയും ഓരോ മന്ത്രിമാർക്ക് ജീവൻ നഷ്ടപ്പെട്ടിരുന്നു.\nബിജെപി ഉപയോഗിച്ചത് 13 ഹെലികോപ്റ്ററുകൾ\nകൊവിഡ് കാലത്ത് തെരഞ്ഞെടുപ്പ് പ്രചരണത്തിനായി 13 ഹെലികോപ്റ്ററുകളാണ് ബിജെപി ഒന്നാംഘട്ടത്തിൽ ഉപയോഗിച്ചത്. 40 താര പ്രചാരകരാണ് ഭരണമുന്നണിക്കായി സംസ്ഥാനത്ത് അണിനിരന്നത്. പ്രധാനമന്ത്രി മോദി, ബിജെപി അധ്യക്ഷൻ ജെപി നദ്ദ, മഹാരാഷ്ട്ര മുൻ മുഖ്യമന്ത്രി ദേവേന്ദ്ര ഫഡ്നാവിസ്, പ്രതിരോധ മന്ത്രി രാജ്നാഥ്സിങ്, യുപി മുഖ്യമന്ത്രി യോഗി ആദിത്യനാഥ് എന്നിവരായിരുന്നു സംസ്ഥാനത്തിന് പുറത്ത് നിന്നെത്തിയ പ്രധാന നേതാക്കൾ. സംസ്ഥാന ഉപമുഖ്യമന്ത്രി സുശീൽ കുമാർ മോദി, മംഗൾ പാണ്ഡെ തുടങ്ങിയവരും പ്രചാരണ രംഗത്ത് സജീവമായിരുന്നു.\nപ്രതിപക്ഷത്തിന്‍റെ പ്രചാരണം ഇങ്ങനെ\nബിജെപി 13 ഹെലികോപ്റ്ററുകളുമായി പ്രചാരണം നടത്തിയപ്പോൾ ആർജെഡി ഒരു ഹെലികോപ്റ്ററും, കോൺഗ്രസ് രണ്ട് ഹെലികോപ്റ്ററുമാണ് പ്രചാരണത്തിന് ഉപയോഗിച്ചതെന്നത് ശ്രദ്ധേയമാണ്. ജെഡിയുമായുള്ള അഭിപ്രായ വ്യത്യാസത്തെത്തുടർന്ന് എൻഡിഎ വിട്ട എൽജെപി ഒറ്റയ്ക്ക് മത്സരിക്കുന്നു എന്നതും ഇത്തവണ സംസ്ഥാന രാഷ്ട്രീയത്തിൽ ശ്രദ്ധ നേടിയിട്ടുണ്ട്. പിതാവും കേന്ദ്ര മന്ത്രിയുമായ രാം വിലാസ് പാസ്വാന്റെ മരണത്തെ തുടര്‍ന്ന് അല്‍പ്പം വൈകിയാണ് ചിരാഗ് പാസ്വാൻ പ്രചാരണ രംഗത്തിറങ്ങിയത്.\nതൂത്തുക്കുടി കസ്റ്റഡി മരണം: കൈകൾ പിന്നിലേക്ക് കെട്ടിയിട്ട് മർദ്ദിച്ചു; രഹസ്യഭാഗങ്ങളിൽ നിന്ന് ചോരയൊലിച്ചിട്ടും നിർത്തിയില്ല; സിബിഐ കുറ്റപത്രം ആര്‍ട്ടിക്കിള് ഷോ\nബിഹാർ തെരഞ്ഞെടുപ്പ് വാർത്തകൾ ബിഹാർ തെരഞ്ഞെടുപ്പ് ബിഹാർ ഇലക്ഷൻ Bihar Polling news bihar first phase polling Bihar elections 2020 bihar election news\nWeb Title : bjp used 13 helicopters for campaigning as bihar assembly elections 2020 polling is scheduled for tomorrow


നാളത്തെ കൊവിഡ‍് അവലോകന യോഗം മാറ്റി; ബുധനാഴ്ച നടന്നേക്കും | tomorrows covid review meeting postponed\nഓണത്തിന് ശേഷം കൊവിഡ് നിയന്ത്രണങ്ങളിൽ മാറ്റമുണ്ടാകുമോ? കൊവിഡ‍് അവലോകന യോഗം നാളെയില്ല, ബുധനാഴ്ച നടന്നേക്കും\nബുധനാഴ്ച യോഗം ചേരാനാണ് സാധ്യത. ഓണാഘോഷങ്ങൾക്ക് പിന്നാലെ സംസ്ഥാനത്ത് കൊവിഡ് കേസുകൾ കുത്തനെ ഉയരുമോ എന്ന ആശങ്ക ആരോഗ്യപ്രവർത്തകർ പങ്കുവെക്കുന്നതിനിടെയാണ് നാളത്തെ യോഗം മാറ്റിവച്ചെന്ന വിവരം പുറത്തുവരുന്നത്.\nThiruvananthapuram, First Published Aug 22, 2021, 8:32 PM IST\nതിരുവനന്തപുരം: മുഖ്യമന്ത്രി പിണറായി വിജയന്റെ നേതൃത്വത്തിൽ ചേരാനിരുന്ന നാളത്തെ കൊവിഡ് അവലോകന യോഗം മാറ്റി. ബുധനാഴ്ച യോഗം ചേരാനാണ് സാധ്യത.\nഓണാഘോഷങ്ങൾക്ക് പിന്നാലെ സംസ്ഥാനത്ത് കൊവിഡ് കേസുകൾ കുത്തനെ ഉയരുമോ എന്ന ആശങ്ക ആരോഗ്യപ്രവർത്തകർ പങ്കുവെക്കുന്നതിനിടെയാണ് നാളത്തെ യോഗം മാറ്റിവച്ചെന്ന വിവരം പുറത്തുവരുന്നത്. നിയന്ത്രണങ്ങളിലും ഇളവുകളിലും നാളത്തെ അവലോകന യോഗത്തിൽ തീരുമാനമുണ്ടാകുമെന്നായിരുന്നു പ്രതീക്ഷ.\nടിപിആർ കുതിച്ചുയരുമ്പോഴും ഗുരുതരാവസ്ഥയിലുള്ള രോഗികളുടെ എണ്ണം കൂടുന്നില്ല എന്നുള്ളതാണ് ആശ്വാസം. സംസ്ഥാനത്ത് ഓരോ ദിവസം കഴിയുംതോറും പരിശോധനകളും വാക്സീനേഷനും കുറയുകയാണ്. എന്നാൽ ടിപിആർ കുത്തനെ ഉയരുന്നു. ഓണാഘോഷങ്ങൾ കഴിയും മുമ്പേ പുറത്തുവരുന്ന കണക്കുകൾ കേരളത്തിന് ഒട്ടും ആശാവഹമല്ല. രണ്ട് ലക്ഷത്തിന് അടുത്ത് പരിശോധനകൾ നടന്നിരുന്ന കേരളത്തിൽ ഇന്നലെ നടന്നത് വെറും 96,481 പരിശോധനകളാണ്.\nLast Updated Aug 22, 2021, 9:06 PM IST\nകൊവിഡ‍് അവലോകന യോഗം


36-മണിക്കൂര് സമയത്തെ മൊഡേണ വാക്സിന് ഉന്മാദം – നേരിടം\n36-മണിക്കൂര് സമയത്തെ മൊഡേണ വാക്സിന് ഉന്മാദം\nPosted on ജൂണ് 30, 2020 ഡിസംബര് 24, 2020 by admin\nമനുഷ്യരില് നടത്തിയ പഠനത്തില് കോവിഡ്-19 ന്റെ ആദ്യത്തെ വാക്സിന് നല്ല ഫലം കാണിക്കുന്നു എന്ന് ബോസ്റ്റണ് ആസ്ഥാനമായ ബയോടെക് കമ്പനിയായ Moderna തിങ്കളാഴ്ച പ്രഖ്യാപിച്ചു. അത് കേട്ട് മാധ്യമങ്ങള്‍ക്ക് അപസ്മാരവും മുഖസ്തുതിയും പിടിച്ച് തുള്ളിച്ചാടി.\nവൈകുന്നേര വാര്‍ത്തകള് “വിപ്ലവകരമായ” ചികില്‍സയെക്കുറിച്ചായിരുന്നു. “breakthrough” എന്നാണ് അവര് പറഞ്ഞത്. ഈ കണ്ടെത്തല് “പ്രതീക്ഷയുടെ ഒരു തിരമാല സൃഷ്ടിച്ചു” എന്ന് NBC News പ്രഖ്യാപിച്ചു. Fox News മുതല് CNN, PBS വരെ ഒരേ വാചകമായിരുന്നു.\nഅത്ഭുത ചികില്‍സ വാള്‍സ്ട്രീറ്റിനേയും അവരുടെ വശത്താക്കി. കമ്പോളം വാര്‍ത്തകളില് നിറഞ്ഞു. Dow Jones Industrial Average ല് 900 പോയന്റ് വര്‍ദ്ധിച്ചു. Modernaയുടെ ഓഹരി വില $20 ഡോളര് വര്‍ദ്ധിച്ചു.\nഎന്നാല് 36 മണിക്കൂറുകള് കഴിഞ്ഞപ്പോള് ഈ പരിപാടി അതിന്റെ തന്നെ ഭാരത്താല് തകര്‍ന്നു.\nവളരെ പരിമിതമായ വിവരങ്ങളാണ് Moderna നല്‍കിയതെന്ന കാര്യം ആരും ശ്രദ്ധിച്ചില്ല. ഈ ചെറിയ പഠനത്തിന്റെ പോലും എല്ലാ പങ്കാളികളെക്കുറിച്ചുള്ള ഡാറ്റ കമ്പനി പിടിച്ച് വെക്കുകയോ, ഡാറ്റ ഇല്ലാതിരിക്കുകയോ ചെയ്തു.\n— സ്രോതസ്സ് wsws.org | 20 May 2020\nമുമ്പത്തെ ലേഖനം കാലാവസ്ഥാ മാറ്റത്തില് നിന്ന് ആഴക്കടലിന് പോലും രക്ഷയില്ല\nഅടുത്ത ലേഖനം അടിച്ചമര്‍ത്താനുള്ള സംവിധാനങ്ങളാണ് നിര്‍മ്മിക്കപ്പെട്ടിരിക്കുന്നത്